പൊതു ചടങ്ങിന് എത്തിയപ്പോൾ ധരിച്ച വസ്ത്രത്തിൻറെ പേരിൽ ജയിലിൽ കിടക്കേണ്ട അവസ്ഥയിലാണ് ഈജിപ്ഷ്യൻ നടി റാനിയ യൂസഫ് . കേസിലെ വാദത്തിനൊടുവിൽ കുറ്റക്കാരിയാണെന്ന് കണ്ടെത്തിയാൽ അഞ്ച് വർഷം തടവാണ് റാനിയക്ക് അനുഭവിക്കേണ്ടി വരിക . കെയ്റോ ഫിലിം ഫെസ്റ്റിവലിന് എത്തിയപ്പോൾ ധരിച്ച വസ്ത്രമാണ് റാനിയക്ക് ഇത്രയും വലിയ പണി കൊടുത്തത് . കറുപ്പ് നിറത്തിൽ ട്രാൻസ്പറൻറായ വസ്ത്രമാണ് റാനിയ ധരിച്ചത് . ഇതോടെ നടിയുടെ വസ്ത്രധാരണം നാടിന് നാണക്കേടുണ്ടാക്കുന്നതാണെന്ന് കാണിച്ച് അഭിഭാഷകരാണ് ചീഫ് പ്രോസിക്യൂട്ടർക്ക് പരാതി നൽകിയത് . സംഭവം വിവാദമായതോടെ നടി മാപ്പ് ചോദിച്ച് രംഗത്ത് വന്നിട്ടുണ്ട് . ഇങ്ങനെയൊക്കെ ഉണ്ടാകുമെന്ന് അറിഞ്ഞിരുന്നെങ്കിൽ ആ വസ്ത്രം ധരിക്കില്ലായിരുന്നുവെന്ന് റാനിയ പറഞ്ഞു . ഇങ്ങനെ രോഷം രാജ്യത്തുണ്ടാകുമെന്ന് അറിഞ്ഞിരുന്നില്ല . ആദ്യമായാണ് ഇത്തരമൊരു വസ്ത്രം ധരിക്കുന്നതെന്നും റാനിയ കൂട്ടിച്ചേർത്തു . ഇതാദ്യമായല്ല ഈജിപ്തിൽ ഇത്തരം വിവാദങ്ങളുണ്ടാകുന്നത് . കഴിഞ്ഞ വർഷം ഗായിക ഷെെമ അഹമ്മദിനെ കോടതി രണ്ട് വർഷം തടവിന് ശിക്ഷിച്ചിരുന്നു . ഐ ഹാവ് ഇഷ്യൂസ് എന്ന ആൽബത്തിൽ അശ്ലീലചുവയുള്ള തരത്തിൽ വാഴപ്പഴം കടിച്ചു എന്ന കേസിലാണ് ശിക്ഷ വിധിച്ചത് . പിന്നീട് രണ്ട് വർഷം എന്നുള്ളത് ഒന്നാക്കി കുറച്ചിരുന്നു .


സാംസങ്ങിനെതിരായ പകർപ്പവകാശ കേസിൽ ആപ്പിളിന് ജയം . സാം സങ്ങ് ക മ്പ നി 3677.35 കോ ടി രൂ പ ആ പ്പി ളി ന് ന ഷ്ട പ രി ഹാ രം ന ൽ ക ണ മെ ന്നാണ് യു എ സി ലെ കോ ട തി ഉ ത്ത ര വി ട്ടു . ഐ ഫോ ണി ലെ സാ ങ്കേ തി ക വി ദ്യ ക ൾ സാം സങ്ങ് കോ പ്പി യ ടി ച്ച് തങ്ങളുടെ സ്മാർട്ട്ഫോൺ ബ്രാൻറായ ഗാ ല ക്സി യി ൽ ചേ ർ ത്തു വെ ന്നാ രോ പി ച്ചാണ് ആ പ്പി ൾ കേസ് നൽകിയത് . 2011 മു ത ൽ ഈ കേസ് ആരംഭിച്ചത് . ത ങ്ങ ളു ടെ പേ റ്റ ൻറ് സാം സങ്ങ് ലം ഘി ച്ചു വെ ന്നാ ണ് ആ പ്പി ൾ ആ രോ പി ച്ചി രു ന്ന ത് . എ ന്നാ ൽ ഈ ആ രോ പ ണം സാം സങ്ങ് നി ഷേ ധി ച്ചു . എ ന്നാ ൽ ആ പ്പി ളി ൻറെ ര ണ്ട് പേ റ്റ ൻറു ക ൾ സാം സങ്ങ് ലം ഘി ച്ച താ യി കോ ട തി ക ണ്ടെ ത്തി . സാ ൻ ജോ സി ലെ നോ ർ ത്ത ൺ ക ലി ഫോ ർ ണി യ യു എ സ് ഡി സ്ട്രി ക്ട് കോ ട തി യാ ണ് വി ധി പ്ര സ്താ വി ച്ച ത് . 2012ൽ കീ ഴ്ക്കോ ട തി 6825 കോ ടി രൂ പ ആ പ്പി ളി ന് ന ഷ്ട പ രി ഹാ രം വി ധി ച്ചി രു ന്നു . നീ ണ്ട വാ ദ ത്തി നൊ ടു വി ൽ 2015ൽ 2730 കോ ടി രൂ പ യാ യി ന ഷ്ട പ രി ഹാ ര തു ക കു റ ച്ചി രു ന്നു . എന്നാൽ ആ ൻ ഡ്രോ യ്ഡ് ഫോ ണു ക ളു ടെ വി ൽ പ്പ ന കു തി ച്ച തോ ടെ കൂ ടു ത ൽ ന ഷ്ട പ രി ഹാ ര തു ക ആ വ ശ്യ പ്പെ ട്ടു ആ പ്പി ൾ വീ ണ്ടും കോ ട തി ക യ റു ക യാ യി രു ന്നു .


വിവാഹചടങ്ങുകൾക്ക് കോലിയും അനുഷ്കയും ഒരുങ്ങുമ്പോൾ ചടങ്ങുകളിൽ ആരൊക്കെ പങ്കെടുക്കുമെന്ന് ഉറ്റ് നോക്കുകയാണ് ആരാധകർ . ഏതാനും താരങ്ങളുടെയും അടുത്ത ബന്ധുക്കളുടെയും സുഹൃത്തുക്കളുടെയും സാന്നിധ്യത്തിൽ നടക്കുന്ന ഇറ്റാലിയൻ വെഡ്ഡിങ് തീർത്തും സ്വകാര്യമായൊരു ചടങ്ങായിരിക്കുമെന്നാണ് സൂചനകൾ . ആമിർ ഖാനും ഷാരൂഖ് ഖാനും ക്രിക്കറ്റിന്റെ തമ്പുരാൻ സച്ചിൻ ടെൻഡുൽക്കറും യുവരാജ് സിങ്ങും വിവാഹത്തിൽ പങ്കെടുക്കുമെന്നാണ് പുതിയ വിവരങ്ങൾ . ഇറ്റലിയിലെ ടസ്കനിയിലുള്ള ഹെറിറ്റേജ് റിസോർട്ട് വിവാഹ വേദിയാകുമെന്നാണ് റിപ്പോർട്ടുകൾ . കനത്ത സുരക്ഷയിലുള്ള റിസോർട്ടിൽ ക്ഷണിക്കപ്പെട്ടവർക്ക് മാത്രമാണ് പ്രവേശനം അനുവദിക്കുക . ഡിസംബർ പന്ത്രണ്ടിന് വിവാഹം നടക്കുമെന്നാണ് ഒടുവിൽ കിട്ടുന്ന റിപ്പോർട്ടുകൾ . അനുഷ്കയുടെ ബോളിവുഡ് അരങ്ങേറ്റ ദിനത്തോടുള്ള പ്രിയമാണ് ഈ തിയതി തിരഞ്ഞെടുക്കുന്നതിന് പിന്നിലെന്നാണ് സൂചന . ബോളിവുഡിലെ പ്രശസ്ത ഫാഷൻ ഡിസൈനറായ സബ്യസാചി മുഖർജിയാണ് അനുഷ്കയുടെ വിവാഹവസ്ത്രം ഡിസൈൻ ചെയ്യുന്നത് . 2013ൽ ഇന്ത്യൻ ടീമിന്റെ ഇംഗ്ലണ്ട് ടൂറിൽ കോഹ്ലിക്കൊപ്പം വന്നതോടെയാണ് ഇരുവരും പ്രണയത്തിലാണെന്ന വാർത്തകൾ പരന്നു തുടങ്ങിയത് . ശേഷം യുവരാജിന്റെ വിവാഹത്തിനു കൂടി ഒന്നിച്ചെത്തിയതോടെ ആരാധകർ അതു വെറുമൊരു സംശയമല്ലെന്നു മനസ്സിലാക്കി . തുടർന്ന് വിരാട് പങ്കെടുക്കുന്ന മിക്ക പൊതുപരിപാടികളിലും സ്ഥിരം സാന്നിധ്യമായിരുന്നു അനുഷ്ക .


മലയാളികളെ ഏറെ നിരാശപ്പെടുത്തുന്ന ആ തീരുമാനമായിരുന്നു ആൻഡ്രോയ്ഡ് ഓപ്പറേറ്റിങ് സിസ്റ്റത്തിൻറെ പുതിയ പതിപ്പിൻറെ പേര് . പുതിയ ആൻഡ്രോയ്ഡിന് നെയ്യപ്പത്തിൻറെ പേരിടേണ്ടതില്ലെന്ന് തീരുമാനിച്ച ഗൂഗിൾ , പകരം പശ്ചിമേഷ്യൻ രാജ്യങ്ങളിലെ നൂഗ ( Nougat ) എന്ന മിഠായിയുടെ പേരാണ് നൽകിയിരിക്കുന്നത് . അതായത് ആൻഡ്രോയ്ഡിൻറെ പുതിയ വെർഷൻ ഇനി മേലിൽ ആൻഡ്രോയ്ഡ് നൂഗ എന്നറിയപ്പെടും . ട്വിറ്ററിലൂടെയാണ് പേരിട്ട വിവരം ആൻഡ്രോയ്ഡ് അറിയിച്ചത് . പുതിയ പതിപ്പിന് ആൻഡ്രോയ്ഡ് എൻ എന്ന് പേര് നൽകിയ ശേഷം ഇഷ്ടമുള്ള പലഹാരങ്ങളുടെ പേര് തെരഞ്ഞെടുക്കാൻ കഴിഞ്ഞമാസം അവസരമുണ്ടായിരുന്നു . കണ്ടെത്തിയ പേരുകളുടെ ചുരുക്കപ്പട്ടികയിൽ മലയാളികളുടെ നെയ്യപ്പത്തിനും ഇടം ലഭിച്ചതോടെ സൈബർ മലയാളി സമൂഹം ഒന്നടങ്കം നെയ്യപ്പത്തിനായി രംഗത്തിറങ്ങിയിരുന്നു . നെയ്യപ്പത്തിന് വോട്ട് ചെയ്ത് വിജയിപ്പിക്കണമെന്ന ആഹ്വാനം സാമൂഹിക മാധ്യമങ്ങളിലൂടെ പരന്നെങ്കിലും എല്ലാം വിഫലമായിരിക്കുകയാണ് . വൈകാതെ ആൻഡ്രോയ്ഡ് നൂഗ വിവിധ ഗാഡ്ജറ്റുകളിലൂടെ ഉപഭോക്താക്കളുടെ കൈയ്യിലെത്തും . നെയ്യപ്പം എന്ന പേര് ഒരു ഘട്ടത്തിൽ വോട്ടെടുപ്പിൽ മുന്നേറ്റം ഉണ്ടാക്കിയെങ്കിലും . ഇത് ലോകത്തിലെ എല്ലാ ഭാഗത്തും ഒരു പോലെ ഉച്ചരിക്കാൻ കഴിയില്ല എന്നതിനാൽ ഇത് തള്ളിപ്പോകും എന്ന് വിദഗ്ധർ അന്നെ വ്യക്തമാക്കിയിരുന്നു . എങ്കിലും മലയാളിയുടെ ശ്രമം അന്താരാഷ്ട്ര മാധ്യമങ്ങൾ വരെ വാർത്തയാക്കിയിരുന്നു . അതേ സമയം പുതിയ മാറ്റങ്ങൾ ഉൾപ്പെടുത്തിയാണ് ആൻഡ്രോയ്ഡ് നൂഗ എത്തുന്നത് . ഈ പ്രത്യേകതകൾ ഒന്ന് പരിശോധിക്കാം


പെൻഷനുകൾ ബാങ്കുവഴിയാക്കുമെന്ന് ധനമന്ത്രി ഡോ . തോമസ് ഐസക് ബജറ്റ് അവതരണത്തിൽ പറഞ്ഞു . സാമൂഹിക ക്ഷേമ പെൻഷൻ 1000 രൂപയാക്കും . ഒരു മാസത്തെ പെൻഷൻ അഡ്വാൻസായി നൽകും . തൊഴിലുറപ്പ് പദ്ധതിയിൽ 60 വയസ്സ് കഴിഞ്ഞവർക്ക് പെൻഷൻ ഏർപ്പെടുത്തും . ആരോഗ്യ ഇൻഷൂറൻസിന് 1000 കോടി രൂപ നീക്കിവയ്ക്കുമെന്നും ധനമന്ത്രി പറഞ്ഞു . അടുത്ത 5 വർഷത്തിനുള്ളിൽ പാർപ്പിടപ്രശ്നം പൂർണമായി പരിഹരിക്കും . കാരുണ്യചികിത്സാ പദ്ധതി ജനങ്ങളുടെ അവകാശമാക്കി മാറ്റു . വീടൊന്നിന് രണ്ട് ലക്ഷം രൂപ ധനസഹായം അനുവദിക്കും . തദ്ദേശസ്വയംഭരണ സ്ഥാപനങ്ങൾക്ക് ഇതിനായി സഹകരണബാങ്കിൽ നിന്ന് വായ്പ അനുവദിക്കും . പണി തീരാത്ത വീടുകൾക്ക് പ്രത്യേക പദ്ധതി നടപ്പിലാക്കും . . പദ്ധതി വിപുലീകരണത്തിന് 50 കോടി രൂപ വകയിരുത്തും . അഗധികൾക്കുള്ള ആശ്രയപദ്ധതി വിപുലീകരിക്കും . അങ്കണവാടി വർക്കർമാരുടെ ഓണറേറിയത്തിന്റെ പകുതി സർക്കാർ വഹിക്കും . റേഷൻകട നവീകരണത്തിന് പലിശരഹിത വായ്പ നൽകുമെന്ന് തോമസ് ഐസക് പറഞ്ഞു .


റേഡിയോ ജോക്കിയാകാൻ ശ്രമിക്കുകയും വിജയം കണ്ടെത്തുകയും ചെയ്യുന്ന വീട്ടമ്മയുടെ കഥ പറഞ്ഞ ചിത്രമായിരുന്നു തുമാരി സുലു . ആത്മവിശ്വാസത്തിന്റെ നെറുകയിലേക്ക് ഒരു സാധാരണ വീട്ടമ്മ എത്തുന്ന കഥയിൽ നായികയായി വിദ്യാ ബാലനും എത്തിയപ്പോൾ സിനിമ സൂപ്പർ ഹിറ്റായി . ഇപ്പോഴിതാ ചിത്രത്തിന്റെ തമിഴ് റീമേക്കും എത്തുകയാണ് . കാട്രിൻ മൊഴിയെന്ന ചിത്രത്തിന്റെ ട്രെയിലർ പുറത്തുവിട്ടു . രണ്ടാം വരവിൽ മികച്ച കഥാപാത്രങ്ങളുമായി അമ്പരിപ്പിക്കുന്ന ജ്യോതികയാണ് കാട്രിൻ മൊഴിയിൽ നായികയായി എത്തുന്നത് . 36 വയതിനിലെ , മകളീർ മട്ടും തുടങ്ങിയ സിനിമകളിലെ വിജയം കാട്രിൻ മൊഴിയിലും ആവർത്തിക്കാനാണ് ജ്യോതികയുടെ ശ്രമം . റേഡിയോ ജോക്കിയാകാൻ ശ്രമിക്കുന്ന കഥാപാത്രമായി തന്നെയാണ് ജ്യോതികയും സിനിമയിൽ . വിജയലക്ഷ്മി എന്ന വീട്ടമ്മയായി ജ്യോതിക എത്തുന്നു . ഒട്ടേറെ രസകരമായ മുഹൂർത്തങ്ങൾ ചിത്രത്തിൽ ഉണ്ടാകുമെന്നാണ് ട്രെയിലർ സൂചിപ്പിക്കുന്നത് . ജ്യോതികയുടെ തമാശ നമ്പറുകൾ തന്നെയാണ് സിനിമയുടെ ആകർഷണമെന്ന് ട്രെയിലറിൽ പറയുന്നു . മൊഴിയിലൂടെ ജ്യോതികയ്ക്ക് വൻ ഹിറ്റ് നേടിക്കൊടുത്ത രാധാ മോഹനാണ് കാട്രിൻ മൊഴിയും ഒരുക്കുന്നത് . ഒക്ടോബർ 18ന് ചിത്രം പ്രദർശനത്തിന് എത്തും . ലക്ഷ്മി മഞ്ജു മറ്റൊരു പ്രധാന കഥാപാത്രത്തെ അവതരിപ്പിക്കുന്നു . വിദാർഥ് ജ്യോതികയുടെ ഭർത്താവിന്രെ വഷത്തിൽ എത്തും . ഭാസ്ക്കർ ' കുമരവേൽ , മനോബാല , മോഹൻ റാം , ഉമാ പത്മനാഭൻ എന്നിവരാണ് മറ്റ് പ്രധാന അഭിനേതാക്കൾ . മഹേഷ് മുത്തുസാമി ഛായാഗ്രഹണവും എ എച്ച് കാഷിഫ് സംഗീത സംവിധാനവും നിർവഹിച്ചിരിക്കുന്നു . സ്ത്രീ കേന്ദ്ര കഥാപാത്രമായിട്ടുള്ള സിനിമയാണെങ്കിലും എല്ലാ വിഭാഗം ആരാധകരെയും ആകർഷിക്കുന്ന രീതിയിലുള്ള , കുടുംബ സമേതം ഉള്ളു തുറന്നു ചിരിച്ച് ആഹ്ളാദപൂർവ്വം ആസ്വദിക്കാവുന്ന ഒരു വിനോദ ചിത്രമായിരിക്കും ' കാട്രിൻ മൊഴി ' എന്ന് സംവിധായകൻ രാധാമോഹൻ പറയുന്നു .


മേൽവിലാസം എന്ന ഒറ്റ സിനിമയിലൂടെതന്നെ ശ്രദ്ധേയനായ സംവിധായകനായ മാധവ് രാമദാസൻ . മാധവ് രാമദാസൻ പുതിയ സിനിമയായി എത്തുകയാണ് . ഫേസ്ബുക്കിലൂടെ രകസരമായ പോസ്റ്റിലൂടെയാണ് സിനിമ തുടങ്ങുന്ന കാര്യം മാധവ് രാമദാസൻ അറിയിച്ചിരിക്കുന്നത് . മാധവ് രാമദാസന്റെ ഫേസ്ബുക്ക് പോസ്റ്റ് ഒരു സിനിമയുണ്ടാക്കാൻ വേണ്ടത് മൂന്നു കാര്യങ്ങളാണ് - ' തിരക്കഥ , തിരക്കഥ . . . പിന്നെ . . . തിരക്കഥ ' . ആൽഫ്രഡ് ഹിച്ച്കോക്ക് . അടുത്ത സിനിമയ്ക്കായുള്ള തിരക്കഥ പൂർത്തിയായി . മേൽവിലാസത്തിനും അപ്പോത്തിക്കിരിക്കും നൽകിയ പിന്തുണയ്ക്കും സ്നേഹത്തിനും നന്ദി . പുതിയ സിനിമയ്ക്കും ആശംസകളും പിന്തുണയുമുണ്ടാകണം . ആശ്വാസമായി അമ്മാളൂ . . . . . . . . . . . . . . ഒരു എഴുതിയ തിരക്കഥ അട്ടിയ്ക്ക് വെച്ച് , അതിൽ മേൽ എഴുതിയ പേനയും സമർപ്പിച്ച് , തിരക്കഥയാണ് സിനിമയുടെ അടിത്തറ എന്നുള്ള സിനിമ ആചാര്യന്റ വാക്കുകൾ ഉദ്ധരിച്ച് ഒരു സംവിധായകൻ തന്റെ പുതിയ സിനിമ തുടങ്ങാൻ പോവുന്നു . . . . തിരക്കഥ വായിച്ച് കത്തിച്ചു കളഞ്ഞ് ക്യാമറ ഏന്തുന്ന സംവിധായക പ്രതിഭകൾ കൊടുമ്പിരി കൊള്ളുന്ന ഈ കാലത്ത് ഇങ്ങിനെയും ഒരു സാഹസമോ ? ആശ്വാസമായി അമ്മാളൂ . . . . ഒരു പാട് ആശ്വാസമായി . സത്യം പറഞ്ഞാൽ എഴുതിയ തിരക്കഥകൾ ഈ വക സംവിധായക പ്രതിഭകൾ കത്തിച്ചു കളയുമല്ലോ എന്ന് കരുതി ഭയന്നിരിക്കുന്ന എന്നെ പോലുള്ള തിരകഥാകൃത്തുക്കൾക്ക് ഈ വാർത്ത ഒരു സിസേറിയൻ പ്രസവത്തിനു തുല്ല്യം തന്നെ . . . ക്യാമറയ്ക്ക് കാലത്തിനെ പച്ചയ്ക്ക് പകർത്തി വെയ്ക്കാൻ പറ്റുമായിരിക്കും . . പക്ഷേ , കാലത്തിന്റെ ചുമരിൽ കോറിയിടുന്ന കലയെ പകർത്തി വെയ്ക്കാൻ അക്ഷര സമർപ്പണം അനിവാര്യമല്ലാതെ എങ്ങിനെ സർ . . . ? താൻ കാണുന്ന കാഴ്ചകളിൽ അക്ഷരകല രാകിനോക്കുന്ന പ്രിയപ്പെട്ട മാധവ് രാംദാസ് . . . , താങ്കളുടെ ഈ തിരിച്ചറിവാണ് ഇന്നും മുൻ ചിത്രങ്ങളായ " മേൽവിലാസ " വും " അപ്പോത്തികിരി " യും പുനർവായനയും കാഴ്ചകളും ആവിശ്യപ്പെടുന്നത് എന്ന് തോന്നുന്നു . . . . അതല്ലേ . . . . കലയുടെ സത്യസന്ധത . . . . ? നമോവാകം അമ്മാളൂ . . . . . . ഈ അക്ഷര സമർപ്പണത്തിനും . . . തിരക്കഥകളുടെ വീണ്ടെടുപ്പിനും . അക്ഷരാർത്ഥത്തിൽ പുതിയ സിനിമയ്ക്ക് ഒരുപാട് ആശംസകളും .


ഇന്ത്യക്കെതിരായ അവസാന രണ്ട് ടെസ്റ്റ് മത്സരങ്ങൾക്കുള്ള ഓസ്ട്രേലിയൻ സ്ക്വാഡിൽ മാറ്റമില്ല . ആദ്യ ടെസ്റ്റുകൾക്ക് പ്രഖ്യാപിച്ച 13 അംഗ ടീമിനെ നിലനിർത്തിയതായി ഓസീസ് സെലക്ഷൻ കമ്മിറ്റി തലവൻ ട്രവർ ഹോൺസ് അറിയിച്ചു . പേസർമാരായ മിച്ചൽ സ്റ്റാർക്ക് , പാറ്റ് കമ്മിൺസ് , ജോഷ് ഹേസൽവുഡ് , പീറ്റർ സിഡിൽ എന്നിവരെ നിലനിർത്തിയപ്പോൾ മോശം ഫോമിലുള്ള മധ്യനിര ബാറ്റ്സ്മാൻ പീറ്റർ ഹാൻഡ്സ്കോമ്പിനെ സ്ക്വാഡിൽ നിന്ന് ഒഴിവാക്കിയില്ല എന്നത് ശ്രദ്ധേയമാണ് . പരിക്കേറ്റ ആരോൺ ഫിഞ്ചിന് അടുത്ത മത്സരത്തിൽ കളിക്കാനാകുമെന്നാണ് ടീം സെലക്ഷൻ തെളിയിക്കുന്നത് . മെൽബണിൽ 26 - ാം തിയതി ആരംഭിക്കുന്ന ബോക്സിംഗ് ഡേ ടെസ്റ്റാണ് അടുത്ത മത്സരം . ജനുവരി മൂന്നിന് സിഡ്നിയിൽ അവസാന ടെസ്റ്റിന് തുടക്കമാകും . നാല് ടെസ്റ്റുകളുടെ പരമ്പരയിൽ ഇരുടീമും ഓരോ മത്സരങ്ങൾ വീതം ജയിച്ചിട്ടുണ്ട് . ഓസ്ട്രേലിയ സ്ക്വാഡ് ടിം പെയ്ൻ ( നായകൻ ) , ആരോൺ ഫിഞ്ച് , മാർക്കസ് ഹാരിസ് , ഉസ്മാൻ ഖവാജ , ഷോൺ മാർഷ് , പീറ്റർ ഹാൻഡ്സ്കോമ്പ് , ട്രാവിസ് ഹെഡ് , മിച്ചൽ സ്റ്റാർക്ക് , പാറ്റ് കമ്മിൺസ് , നഥാൻ ലിയോൺ , ജോഷ് ഹേസൽവുഡ് , മിച്ചൽ മാർഷ് , പീറ്റർ സിഡിൽ


മുസ്ലീം പ്രതിനിധിയ്ക്ക് പകരം ഹിന്ദു പ്രതിനിധിയെ നൽകണമെന്ന് ആവശ്യപ്പെട്ട കസ്റ്റമറിന് കിടിലൻ മറുപടി നൽകി ഭാരതി എയർടെൽ ഇന്ത്യ . തങ്ങളുടെ ഉപഭോക്താക്കളെയേ ജീവനക്കാരെയോ പാർടണർമാരെയോ ജാതിയുടെയോ മതത്തിൻറെയോ പേരിൽ വേർതിരിക്കാറില്ലെന്നായിരുന്നു എയർടെൽ ട്വിറ്ററിലൂടെ പൂജ സിംഗിന് നൽകിയ മറുപടി . മുസ്ലീം പ്രതിനിധിയിൽ വിശ്വാസമില്ലെന്നും തനിക്ക് ഹിന്ദു പ്രതിനിധിയെ അനുവദിക്കണമെന്നുമായിരുന്നു പൂജയുടെ ആവശ്യം . ട്വിറ്ററിലൂടെ കഴിഞ്ഞ ദിവസമാണ് പൂജ എയർടെൽ ഇന്ത്യയോട് ഇക്കാര്യം ആവശ്യപ്പെട്ടത് . നിമിഷ നേരംകൊണ്ട് ട്വിറ്റർ ഇത് ഏറ്റെടുക്കുകയായിരുന്നു . കാശ്മീർ മുൻ മുഖ്യമന്ത്രി ഒമർ അബ്ദുള്ളയും പൂജയുടെ പ്രതികരിച്ച് രംഗത്തെത്തി . പൂജയുടെ ട്വീറ്റ് ശ്രദ്ധയിൽപ്പെട്ടതോടെ തൻറെ എയർടെൽ സിം , ബ്രോഡ്ബാൻറ് കണക്ഷൻ എന്നിവ മറ്റൊരു സേവനദാദാവിലേക്ക് മാറ്റുമെന്നാണ് ഒമർ അബ്ദുള്ള ട്വീറ്റ് ചെയ്തത് . സമാനമായി മറ്റ് ചില സേവന ദാദാതക്കളെ മെൻഷൻ ചെയ്ത് മറ്റുള്ളവരും രംഗത്തെത്തുകയും ചെയ്തതോടെയാണ് എയർടെൽ പൂജയുടെ ട്വീറ്റിന് മറുപടി നൽകിയത് .


അഷ്ടമുടിയുടെ ഓളപ്പരപ്പിലെ ആവേശങ്ങളെ കീറിമുറിച്ച് കൊല്ലത്തിന്റെ സ്വന്തം സെന്റ് പയസ് ടെൻത് വിജയികളായി . ആറാമത് പ്രസിഡന്റ് ട്രോഫി ജലോൽസവത്തിൽ സെന്റ് പയസ് ടെൻത് ജലരാജാക്കൻമാരായി . കൊല്ലം സെന്റ് ഫ്രാൻസിസ് ബോട്ട് ക്ലബ് ആണ് സെന്റ് പയസ് ടെൻത് വള്ളം തുഴഞ്ഞത് . കല്ലട ജലോൽസവത്തിലും ഇതേ വള്ളം തന്നെയാണ് വിജയിച്ചത് . അഷ്ടമുടിക്കായലിൽ നടന്ന ആവേശകരമായ ഫൈനലിൽ നടുഭാഗം ചുണ്ടനെയും മഹാദേവിക്കാട് കാട്ടിൽതെക്കതിലിനെയും കാരിച്ചാലിനെയും പിന്തള്ളിയാണ് സെന്റ് ഫ്രാൻസിസ് ബോട്ട് ക്ലബിന്റെ സെന്റ് പയസ് ടെൻത് വിജയികളായത് . കല്ലട മൺറോതുരുത്തിൽനിന്നുള്ള തുഴച്ചിൽക്കാരാണ് സെന്റ് പയസ് ടെൻത് വള്ളത്തിൽ അണിനിരന്നത് . വിജയികൾക്ക് രാഷ്ട്രപതി ഭവൻ നൽകുന്ന അശോക മുദ്രണമുള്ള ട്രോഫിയും പത്തുലക്ഷം രൂപയും സമ്മാനമായി ലഭിച്ചു . പ്രസിഡന്റ്സ് ട്രോഫി ജലോൽസവം നേരത്തെ കേരള മുഖ്യമന്ത്രി പിണറായി വിജയൻ ഉദ്ഘാടനം ചെയ്തു . മന്ത്രി ജെ മെഴ്സിക്കുട്ടിയമ്മ , എൻ കെ പ്രേമചന്ദ്രൻ എംപി , എംഎൽഎമാരായ എം മുകേഷ് , എം നൌഷാദ് എന്നിവരും ഉദ്ഘാടന ചടങ്ങിൽ സന്നിഹിതരായിരുന്നു . 16 ചുണ്ടൻ വള്ളങ്ങൾ മാറ്റുരച്ച പ്രസിഡന്റ്സ് ട്രോഫി ജലോൽസവത്തിൽ ലൂസേഴ്സ് ഫൈനലിൽ വെള്ളംകുളങ്ങരയാണ് വിജയിച്ചത് .


കൂച്ച് ബിഹാർ ട്രോഫിയിൽ അഞ്ചു വിക്കറ്റ് പ്രകടനവുമായി ക്രിക്കറ്റ് ഇതിഹാസം സച്ചിൻ ടെൻഡുൽക്കറുടെ മകൻ അർജുൻ . 44 റൺസ് മാത്രം വഴങ്ങിയാണ് അർജുൻ ടെൻഡുൽക്കർ റെയിൽവേയ്ക്കെതിരെ അഞ്ചു വിക്കറ്റ് പ്രകടനം പുറത്തെടുത്തത് . സച്ചിന്റെ മകൻ എന്ന ലേബലിൽ ക്രിക്കറ്റിലേക്ക് എത്തിയ അർജുൻ എന്ന ഇടംകൈയൻ പേസർ സ്വന്തം മേൽവിലാസം ഊട്ടിയുറപ്പിക്കുകയാണ് . സച്ചിൻ ബാറ്റുകൊണ്ടാണ് ക്രിക്കറ്റ് ലോകം കീഴടക്കിയതെങ്കിലും പന്താണ് അർജുന്റെ ആയുധം . ഇടംകൈയൻ പേസറായ അർജുന് ഇരുവശങ്ങളിലേക്കും അനായാസം പന്ത് സ്വിങ് ചെയ്യിക്കാനുള്ള കഴിവുണ്ട് . നേരത്തെ ഇന്ത്യൻ ക്രിക്കറ്റ് ടീമിന്റെ നെറ്റ്സിലും ഇംഗ്ലണ്ട് ക്രിക്കറ്റ് ടീമിന്റെ നെറ്റ്സിലും പന്തെറിഞ്ഞ് അർജുൻ വാർത്തകളിൽ ഇടംനേടിയിരുന്നു . അതിനിടയിൽ ആഭ്യന്തരക്രിക്കറ്റിലും ശ്രദ്ദേയപ്രകടനങ്ങൾ അർജുനിൽനിന്ന് ഉണ്ടായി . കൂച്ച് ബിഹാർ ട്രോഫിയിലെ മൽസരത്തിൽ മുംബൈ ഒരു ഇന്നിംഗ്സിനും 103 റൺസിനും റെയിൽവേസിനെ പരാജയപ്പെടുത്തി . ആദ്യ ഇന്നിംഗ്സിൽ 389 റൺസെടുത്ത മുംബൈയ്ക്കെതിരെ റെയിൽവേസ് ആദ്യ ഇന്നിംഗ്സിൽ 150 റൺസിനും രണ്ടാം ഇന്നിംഗ്സിൽ 136 റൺസിനും പുറത്താകുകയായിരുന്നു . ആദ്യ ഇന്നിംഗ്സിൽ അർജുന് വിക്കറ്റൊന്നും ലഭിച്ചിരുന്നില്ല . മുംബൈയ്ക്കുവേണ്ടി എട്ടു വിക്കറ്റെടുത്ത വസിഷ്ഠയുടെ പ്രകടനമാണ് ആദ്യ ഇന്നിംഗ്സിൽ ശ്രദ്ധിക്കപ്പെട്ടത് .


ഐഫോൺ X വിപണിയിൽ തീർത്ത തരംഗം മുതലെടുത്ത് അടുത്തഘട്ടം ഐഫോണിന് വേണ്ടിയുള്ള ഒരുക്കത്തിലാണ് ആപ്പിൾ . ഇനിയെന്താണ് ആപ്പിൾ ഉപയോക്താക്കൾക്ക് മുന്നിൽ അവതരിപ്പിക്കുക എന്ന അഭ്യൂഹം ശക്തമാണ് . അത് സംബന്ധിച്ച് വിവിധ റിപ്പോർട്ടുകളാണ് അന്തർദേശീയ ടെക് സൈറ്റുകളിൽ വരുന്നത് . ആപ്പിളിൻറെ മുഖ്യ എതിരാളികൾ സാംസങ്ങ് അടുത്ത ഫെബ്രുവരിയിൽ സാംസങ്ങ് ഗ്യാലക്സി എസ്9 , എസ്9 പ്ലസ് എന്നിവ ഇറക്കും എന്ന് പ്രഖ്യാപിച്ചു കഴിഞ്ഞു . ഗൂഗിൾ പിക്സൽ 3യും അധികം വൈകാതെ ഉണ്ടാകും . അപ്പോൾ ആപ്പിൾ എന്തായിരിക്കും പുതുതായി അവതരിപ്പിക്കുക എന്നതാണ് ചോദ്യം . അതിനുള്ള ചില ഉത്തരങ്ങൾ ഇതാ . ഡിസൈനിംഗിലായിരിക്കും ആപ്പിൾ അടുത്ത പ്രത്യേകതകൾ അവതരിപ്പിക്കുക എന്നാണ് റിപ്പോർട്ട് . സ്മാർട്ട്ഫോണുകൾ കയ്യിൽ നിന്നും വീണുപൊട്ടുന്നത് സർവസാധാരണമാണ് . ഈ രീതിയിൽ ഫോണുകൾക്ക് കൂടുതൽ സംരക്ഷണം നൽകുന്ന രീതിയിലായിരിക്കും പുതിയ ഐഫോൺ എന്നാണ് റിപ്പോർട്ട് . അതിന് ഒപ്പം തന്നെ ഏറ്റവും അവസാനം ഇറങ്ങിയ ഐഫോൺ Xൻറെ വലിപ്പത്തിൽ ഇനി ഫോണുകളുടെ സ്ക്രീൻ വലിപ്പം നിലനിർത്താനാണ് ആപ്പിൾ ആലോചിക്കുന്നത് എന്നാണ് റിപ്പോർട്ട് . പക്ഷെ സ്ക്രീൻ ഒഎൽഇഡി പാനലിലും മറ്റും വലിയ മാറ്റം ഐഫോണിൻറെ അടുത്ത പതിപ്പിൽ പ്രതീക്ഷിക്കാം . ബാറ്ററി ശേഷിയിൽ അടുത്ത അപ്ഗ്രേഡിന് സമയമായി എന്ന ബോദ്ധ്യം ആപ്പിളിനുണ്ട് . കൂടുതൽ കരുത്തുള്ള പ്രോസസ്സറും , സ്ക്രീനും ഉപയോഗിക്കുമ്പോൾ അണക്കെട്ട് തുറന്നപോലെ ബാറ്ററി ചാർജ് തീരരുത് എന്നാണ് ആപ്പിളും ആഗ്രഹിക്കുന്നത് . ക്വിക്ക് ചാർജിംഗ് സംവിധാനത്തിൽ മാറ്റങ്ങൾ പ്രതീക്ഷിക്കാം എന്നതിനപ്പുറം മൊത്തം , ബാറ്ററി സംവിധാനത്തിൽ അഴിച്ചുപണിയും ആപ്പിൾ നടത്തുമെന്നാണ് റിപ്പോർട്ട് . 128GB / 256GB സ്റ്റോറേജ് ഫോണുകളിലേക്കാണ് ആപ്പിൾ ഇനി കണ്ണുവയ്ക്കുന്നത് എന്നാണ് മറ്റൊരു അഭ്യൂഹം , ക്ലൌഡ് സ്റ്റോറേജ് പോലുള്ള സംവിധാനങ്ങളെ എങ്ങനെ സംയോജിപ്പിക്കാനും ആപ്പിൾ പദ്ധതിയിടുന്നു എന്നാണ് റിപ്പോർട്ട് . ക്യാമറയിലും ഇനി മാറ്റങ്ങളുണ്ട് . ഫോട്ടോ എടുക്കലിനു മാത്രമല്ല ബാർ കോഡ് സ്കാനിങ്ങിനു മുതൽ ആർട്ടിഫിഷ്യൽ ഇന്റലിജെൻസ് പുറത്തേക്കു നോക്കുന്നതു വരെ ക്യാമറയിലൂടെയാണ് . ക്യാമറയുടെ ശക്തി എത്ര കൂടുന്നോ അത്ര നന്ന് . കൂടുതൽ വലിയ സെൻസറും മറ്റും ഉപയോഗിച്ച് ക്യാമറയുടെ ശേഷി വർധിപ്പിക്കാൻ നോക്കാവുന്നതാണ് .


ലോകത്ത് ഏറ്റവും കൂടുതൽ സമയം സ്മാർട്ട്ഫോണിൽ ചിലവിടുന്നവരിൽ ഉത്കണ്ഠയും വിഷാദവും കൂടുതലായിരിക്കുമെന്ന് ബ്രിട്ടണിലെ ഡെർബി സർവ്വകലാശാല പഠന റിപ്പോർട്ട് . സർവ്വകലാശാലയിലെ സൈക്കോളജി വിഭാഗം ലക്ചറർ സഹീർ ഹുസൈനാണ് റിപ്പോർട്ട് തയ്യാറാക്കിയത് . തങ്ങളുടെ ഉത്കണ്ഠയും വിഷാദവും സ്മാർട്ട്ഫോൺ ഉപയോഗിക്കുമ്പോൾ കുറയുന്നതായി സർവേയിൽ പങ്കെടുത്തവർ അറിയിച്ചു . അതിനാൽ ഇത്തരക്കാർ സ്മാർട്ട്ഫോണിൻറെ ലോകത്തേക്ക് ചുരുങ്ങുന്നു . ഉത്കണ്ഠ കൂടുന്നതിനനുസരിച്ച് സ്മാർട്ട്ഫോൺ ഉപയോഗവും കൂടുന്നു . സഹീർ ഹുസൈൻറെ നേതൃത്വത്തിലുളള സംഘം ഓൺലൈനിലൂടെ 640 സ്മാർട്ട്ഫോൺ ഉപഭോക്താക്കളിലാണ് പഠനം നടത്തിയത് . ഇവർ 13 നും 69 നും ഇടയിൽ പ്രായമുളളവരാണ് . സ്മാർട്ട്ഫോൺ ഉപയോഗം കൂടുന്നതിനനുസരിച്ച് ആളുകൾ തങ്ങളിലേക്ക് തന്നെ ചുരുങ്ങുന്ന അവസ്ഥയിലേക്കെത്തുമെന്നും പഠന റിപ്പോർട്ട് പറയുന്നു . സമൂഹമാധ്യമങ്ങളിലൂടെ നടക്കുന്ന ആശയവിനിമയമാണ് ഫോണിൽ സമയം ചിലവിടാൻ മിക്കവരേയും പ്രേരിപ്പിക്കുന്ന ഘടകം .


ഇന്ത്യൻ ക്രിക്കറ്റിൽ ചർച്ചാവിഷയമാവുകയാണ് മായങ്ക് മർക്കണ്ഡേ . ഇന്ത്യൻ പ്രീമിയർ ലീഗിൽ കഴിഞ്ഞ മത്സരങ്ങളിലും പുറത്തെടുത്ത പ്രകടനമാണ് താരത്തെ മറ്റുള്ളവരിൽ നിന്ന് വ്യത്യസ്തനാക്കുന്നത് . മുംബൈ ഇന്ത്യൻസിൻറെ താരമായ 20കാരൻ ഇപ്പോൾ പർപ്പിൾ ക്യാപ്പിന് ഉടമയാണ് . പഞ്ചാബിലെ ബതിന്ദ സ്വദേശിയായ മായങ്ക് രണ്ട് മത്സരങ്ങളിൽ ഏഴ് വിക്കറ്റുകകളാണ് ഇതുവരെ വീഴ്ത്തിയത് . ഇന്നലെ സൺറൈസേഴ്സ് ഹൈദരാബാദിൻറെ നാല് വിക്കറ്റുകളാണ് മായങ്ക് വീഴ്ത്തിയത് . ഹൈദരാബാദ് മുൻനിരയിലെ നാല് വിക്കറ്റുകളും മായങ്കിനായിരുന്നു . വൃദ്ധിമാൻ സാഹയെ പുറത്താക്കി വിക്കറ്റ് വേട്ടയ്ക്ക് തുടക്കം കുറിച്ചു . പിന്നാലെ മനീഷ് പാണ്ഡെ , ബംഗ്ലാദേശ് താരം ഷാക്കിബ് അൽ ഹസൻ , ഇന്ത്യൻ ഓപ്പണർ ശിഖർ ധവാൻ എന്നിവരും മായങ്കിന് മുന്നിൽ മുട്ടുക്കുത്തി . ആദ്യ മത്സരത്തിൽ ചെന്നൈ സൂപ്പർ കിങ്സിൻറെ അമ്പാടി റായിഡു , എം . എസ് . ധോണി , ദീപക് ചാഹർ എന്നിവരുടെ വിക്കറ്റും വീഴ്ത്തിയിരുന്നു . ട്വിറ്ററിൽ മായങ്കിന് അഭിനന്ദന പ്രവാഹമാണ് . ചെന്നൈ പരിശീലകൻ സ്റ്റീഫൻ ഫ്ലമിങ് , മുൻ ഇന്ത്യൻ താരം മുഹമ്മദ് കൈഫ് , ഹർഭജൻ സിങ് , മൈക്കിൽ വോൻ , ഹർഷാ ഭോഗ്ലെ എന്നിവരും താരത്തെ അഭിനന്ദിച്ച് ട്വീറ്റ് ചെയ്തു .


ഓഹരി വിപണിയിൽ റെക്കോർഡ് നേട്ടം . സെൻസെക്സ് ചരിത്രത്തിലാദ്യമായി 32,000 കടന്നു . ദേശീയ ഓഹരി സൂചികയായ നിഫ്റ്റിയും പുതിയ ഉയരത്തിലാണ് . രാജ്യത്തെ പണപ്പെരുപ്പ നിരക്ക് 18 വർഷത്തെ താഴ്ന്ന നിലയിൽ എത്തിയതാണ് വിപണിയ്ക്ക കരുത്തായത് . ജൂണിൽ 1.54 ശതമാനം മാത്രമാണ് പണപ്പെരുപ്പം . ഇത് നിമിക്കം റിസർവ് ബാങ്ക് വായ്പ പലിശ നിരക്കുകൾ കുറച്ചേക്കുമെന്നാണ് വിപണിയുടെ പ്രതീക്ഷ . പതിനൊന്ന് ദിവസത്തിനിടെ ആയിരം പോയൻറാണ് സെൻസെക്സിൽ കൂടിയത് . രാജ്യാന്തര വിപണികളും നേട്ടത്തിലാണ് . പലിശ നിരക്ക് പൊടുന്നനെ ഉയർത്തില്ലെന്ന് അമേരിക്കൻ ഫെഡറൽ റിസവർവ് ചെയർപേഴ്സൻ ജാനറ്റ് യെല്ലൻ സൂചിപ്പിച്ചതാണ് ആഗോള വിപണികളിലെ നേട്ടത്തിന് അടിസ്ഥാനം . ഐടിസി , ഐസിഐസിഐ ബാങ്ക് , ആക്സിസ് ബാങ്ക് എന്നിവയാണ് നേട്ടപ്പട്ടികയിൽ മുന്നിൽ . അതേസമയം ഒഎൻജിസി , ടാറ്റ മോട്ടോഴ്സ് , എം ആൻഡ് എം എന്നിവ നഷ്ടത്തിലാണ് . ഡോളറുമായുള്ള വിനിമയത്തിൽ 11 പൈസയുടെ നേട്ടത്തോടെ 64 രൂപ 43 പൈസയിലാണ് രൂപ .


കാശ് കടം ചോദിയ്ക്കുമ്പോൾ നിനക്ക് ' മെയിൽ ' അയച്ച് തരാം എന്ന് കളിയാക്കുന്ന ചില സുഹൃത്തുക്കളെങ്കിലും നമുക്ക് ഉണ്ടാകും . ഇത്തരം സൂത്രക്കാരായ സുഹൃത്തുക്കളുടെ ശ്രദ്ധയ്ക്ക് . പണം ഇനി മെയിൽ ആയിട്ടും അയക്കാം . കൊടാക് മഹിന്ദ്ര ബാങ്കാണ് മെയിൽ മണി എന്ന പുത്തൻ ആശയവുമായി രംഗത്തെത്തിയത് . പേര് സൂചിപ്പിയ്ക്കുന്ന പോലെ തന്നെ ഫണ്ട് ട്രാൻസ്ഫർ നമുക്ക് മെയിലിലൂടെ ചെയ്യാം . കൊടാക് മഹീന്ദ്രബാങ്കിന്റെ ഉപഭോക്താക്കൾക്കാണ് ഇത്തരത്തിൽ പണം അയക്കാൻ കഴിയുക . എന്നാൽ പണം സ്വീകരിയ്ക്കുന്നയാൾ ഏത് ബാങ്കിന്റെ ഉപഭോക്താവായാലും പ്രശ്നമില്ല . പണം നിങ്ങൾക്ക് ലഭിയ്ക്കും . സുരക്ഷിതമായ നെറ്റ് ബാങ്കിംഗ് സംവിധാനത്തിലൂടെ ഫണ്ട് ട്രാൻസ്ഫർ ചെയ്യാം എങ്ങനെയാണ് മെയിൽ മണി അയക്കുക മെയിൽ മണിയുടെ ഏറ്റവും വലിയ പ്രത്യേകത എന്നത് പണം അയക്കുന്നയാൾ പണം സ്വീകരിയ്ക്കുന്നയാളുടെ അക്കൌണ്ട് നമ്പർ അറിയേണ്ട എന്നത് തന്നെയാണ് . 1 . പണം അയക്കുന്നതിനായി ആദ്യം നിങ്ങൾ ചെയ്യേണ്ടത് നെറ്റ് ബാങ്കിംഗ് ലോഗിൻ ചെയ്യുകയാണ് . 2 . ലോഗിൻ പേജിൽ നിന്നും Funds via email എന്ന ഓപ്ഷൻ തിരഞ്ഞെടുക്കുക 3 . പണം സ്വീകരിയ്ക്കുന്നയാളുടെ മൊബൈൽ നമ്പർ , ഇമെയിൽ , കൈമാറ്റം ചെയ്യുന്ന തുക എന്നിവ കൃത്യമായി രേഖപ്പെടുത്തുക 4 . യൂണീക് ഒടിപി ( വൺ ടൈം പാസ് വേർഡ് ) സ്വീകർത്താവിന് അയക്കുക സ്വീകർത്താവ് 1 . വൺടൈം പാസ് വേർഡ് , കൊടാക് മഹിന്ദ്ര ബാങ്കിന്റെ വെബ് സൈറ്റ് ലിങ്ക് എന്നിവ നിങ്ങൾക്ക് ഇമെയിൽ ആയി ലഭിയ്ക്കും . 2 . തുടർന്ന് ഒടിപി രേഖപ്പെടുത്തുക . അതിന് ശേഷം നിങ്ങളുടെ അക്കൌണ്ട് നമ്പരും മറ്റ് ബാങ്ക് വിവരങ്ങളും രേഖപ്പെടുത്തുക . എന്നാൽ മാത്രമേ നിങ്ങൾക്ക് പണം ക്രെഡിറ്റ് ആവുകയുള്ളൂ . NEFT അല്ലെങ്കിൽ IMPS സംവിധാനത്തിലൂടെയാണ് പണം കൈമാറ്റം ചെയ്യുന്നത് . രണ്ട് തരം പാസ് വേർഡ് ഉപഭോക്താവിനും സ്വീകർത്താവിനും വേണ്ടി ഉപയോഗിയ്ക്കുന്നതിനാൽ കൈമാറ്റം ഏറെ സുരക്ഷിതമാണെന്നാണ് ബാങ്ക് പറയുന്നത് . യുഎസിൽ ഈ രീതി പരീക്ഷിച്ചിട്ടുണ്ട് .


ശ്രീലങ്കയ്ക്കെതിരായ 2011ലെ ഏകദിന ലോകകപ്പ് ഫൈനലിൽ ധോണി നേടിയ വിജയ സിക്സർ ആരാധകരുടെ മനസിൽ ഇന്നും മധുരമുള്ള ഓർമയാണ് . വാംഖഡെയിൽ ലങ്കയുടെ നുവാൻ കുലശേഖരയെ ലോംഗ് ഓണിന് മുകളിലൂടെ പറത്തി ഇന്ത്യയെ ലോക കിരീടത്തിലെത്തിച്ച ധോണിയുടെ ഷോട്ട് പിന്നീട് എത്രയോ തവണ ആരാധകർ ആവർത്തിച്ചു കണ്ടു . എന്നാലിപ്പോൾ ആ സിക്സറിന്റെ ഓർമകൾ ഉണർത്തി ധോണി വീണ്ടും വാംഖഡെയിൽ സിക്സറടിച്ചിരിക്കുകയാണ് . ന്യൂസിലൻഡിനെതിരായ ഏകദിന പരമ്പരയിലെ ആദ്യ മത്സരത്തിനായുള്ള പരിശീലനത്തിനിടെ നെറ്റ്സിലായിരുന്നു ധോണി വാംധഖഡെയിലെ ആ പ്രശസ്തമായ സിക്സറിനെ അനുസ്മരിപ്പിക്കുന്ന ഷോട്ട് കളിച്ചത് . ബിസിസിഐ ആണ് ട്വിറ്ററിൽ ഈ വിഡിയോ ട്വീറ്റ് ചെയ്തത് . 2011ലെ ലോകകപ്പ് ഫൈനലിൽ 275 റൺസിന്റെ വിജയലക്ഷ്യവുമായി ബാറ്റിംഗിനിറങ്ങിയ ഇന്ത്യക്ക് തുടക്കത്തിലെ വീരേന്ദർ സെവാഗിനെയും ( 0 ) സച്ചിൻ ടെൻഡുൽക്കറെയും നഷ്ടമായിരുന്നു . 35 റൺസെടുത്ത കോലിയും വീണശേഷം ക്രീസിലെത്തിയ ധോണി ഗംഭീറിനൊപ്പം 109 റൺസ് കൂട്ടുകെട്ടിലൂടെ ഇന്ത്യയുടെ വിജയമുറപ്പിച്ചു . 91 റൺസുമായി ധോണി പുറത്താകാതെ നിന്നപ്പോൾ 98 റൺസെടുത്ത് ഗംഭീർ പുറത്തായി .


ഇപ്പോൾ പണം ഉപയോഗം കുറച്ച് പ്ലാസ്റ്റിക് മണിയുടെ ഉപയോഗം കൂടി വരുകയാണല്ലോ . അതുകൊണ്ടുതന്നെ ക്രെഡിറ്റ് കാർഡ് ഉപയോഗിക്കുന്നവരുടെ എണ്ണത്തിൽ വൻ വർദ്ധന ഉണ്ടായിട്ടുണ്ട് . എന്നാൽ ക്രെഡിറ്റ് കാർഡ് സൂക്ഷിച്ച് ഉപയോഗിച്ചില്ലെങ്കിൽ അത് വലിയ സാമ്പത്തികബാധ്യതയായി മാറും . ക്രെഡിറ്റ് കാർഡ് ഉപയോഗിക്കുന്നവർ ഉറപ്പായും അറിഞ്ഞിരിക്കേണ്ട 10 കാര്യങ്ങൾ . . . 1 , തിരിച്ചടവ് വൈകരുത് - ക്രെഡിറ്റ് കാർഡ് ഉപയോഗിക്കുന്നവർ തിരിച്ചടവ് നിശ്ചിത തീയതിക്കുള്ളിൽ നടത്തിയിരിക്കണം . അല്ലെങ്കിൽ പ്രതിവർഷം 24 മുതൽ 48 ശതമാനം വരെ പിഴ ഒടുക്കേണ്ടി വരും . കൂടാതെ ഇത് നിങ്ങളുടെ ക്രെഡിറ്റ് സ്കോറിനെ പ്രതികൂലമായി ബാധിക്കുകയും ചെയ്യും . അതുകൊണ്ടുതന്നെ തിരിച്ചടവ് തീയതി , ഫോണിലോ മറ്റോ രേഖപ്പെടുത്തി മറക്കാതെ തന്നെ ചെയ്യുക . 2 , ക്രെഡിറ്റ് പരിധി ഉപയോഗം - സ്ഥിരമായി ക്രെഡിറ്റ് പരിധി മുഴുവൻ ഉപയോഗിച്ച് തീർക്കുന്നത് ഒഴിവാക്കണം . ഇത് ക്രെഡിറ്റ് യൂട്ടിലൈസേഷൻ റേഷ്യു വർദ്ധിക്കാനും അതുവഴി , നിങ്ങളുടെ ക്രെഡിറ്റ് സ്കോറിനെ പ്രതികൂലമായി ബാധിക്കുകയും ചെയ്യും . എപ്പോഴും ക്രെഡിറ്റ് പരിധിയുടെ ഏകദേശം 40 - 50 ശതമാനം ഉപയോഗിക്കുന്നതാണ് ഏറ്റവും നല്ലത് . 3 , പണം പിൻവലിക്കരുത് - ക്രെഡിറ്റ് കാർഡ് ഉപയോഗിച്ച് ഒരു കാരണവശാലും പണം പിൻവലിക്കരുത് . പണം പിൻവലിക്കുന്ന തീയതി മുതൽ വൻ തുക പിഴയും സേവനനിരക്കും ബാങ്കുകൾ ഏർപ്പെടുത്തു . ഉദാഹരണത്തിന് ക്രെഡിറ്റ് കാർഡ് ഉപയോഗിച്ച് 100 രൂപ പിൻവലിച്ചു എന്നിരിക്കട്ടെ . അതിന് 300 രൂപയോളം നമ്മൾ പിഴയും സേവനനിരക്കുമായി അടയ്ക്കേണ്ടിവരും . 4 , വായ്പകളും പരിഗണിക്കുക - എല്ലായ്പ്പോഴും ക്രെഡിറ്റ് കാർഡ് ഉപയോഗിച്ച് ആവശ്യങ്ങൾ നിറവേറ്റരുത് . ചില അവസരങ്ങളിൽ വായ്പാ പലിശനിരക്ക് ക്രെഡിറ്റ് കാർഡ് തിരിച്ചടവിനേക്കാൾ കുറവായിരിക്കും . അത്തരം അവസരങ്ങളിൽ ക്രെഡിറ്റ് കാർഡ് ഉപയോഗിക്കാതെ വായ്പ എടുക്കുന്നതാണ് നല്ലത് . 5 , റിവാർഡ് പോയിന്റുകൾ ഫലപ്രദമായി വിനിയോഗിക്കുക - ഇടപാടുകൾ നടത്തുന്നതിന് പ്രതിഫലമായി ബാങ്കുകൾ ഉപഭോക്താക്കൾക്ക് റിവാർഡ് പോയിന്റുകൾ അനുവദിക്കാറുണ്ട് . നിശ്ചിത പരിധിയിൽ എത്തുമ്പോൾ ഈ റിവാർഡ് പോയിന്റുകൾ നമുക്ക് ചെലവാക്കാൻ സാധിക്കും . കൂടാതെ കാഷ്ബാക്ക് , ഡിസ്കൌണ്ട് എന്നിവയും ക്രെഡിറ്റ് കാർഡ് ഉപയോഗത്തിലൂടെ ലഭിക്കും . ഇതും ഫലപ്രദമായി വിനിയോഗിക്കുക . 6 , ഇ - വാലറ്റുകൾക്കൊപ്പം ഉപയോഗിക്കുക - ഇടപാടുകൾക്കായി ക്രെഡിറ്റ് കാർഡിനൊപ്പം ഇ - വാലറ്റുകൾ കൂടി ഉപയോഗിക്കുക . ഉദാഹരണത്തിന് 1000 രൂപ ഒടുക്കാൻ , 600 രൂപ ക്രെഡിറ്റ് കാർഡ് വഴിയും ബാക്കി 400 രൂപ ഇ - വാലറ്റ് വഴിയും ഉപയോഗിക്കുക . ഇങ്ങനെ ചെയ്യുന്നതിലൂടെ വലിയ സാമ്പത്തികലാഭം ഉണ്ടാക്കാനാകും . 7 , ഒന്നിലധികം ക്രെഡിറ്റ് കാർഡുകൾ ഉപയോഗിക്കുക - ഒന്നിലധികം ക്രെഡിറ്റ് കാർഡുകൾ ഉണ്ടെങ്കിൽ അവ മാറി മാറി ഉപയോഗിക്കുക . യൂട്ടിലൈസേഷൻ റേഷ്യു നിയന്ത്രിക്കാൻ ഇത് സഹായിക്കും . കൂടാതെ , എല്ലാ കാർഡുകളും ഓപ്പണായിരിക്കാനും വാലിഡിറ്റി നിലനിർത്താനും സഹായിക്കും . 8 , അനുയോജ്യമായ കാർഡ് തെരഞ്ഞെടുക്കുക - ഉപയോഗത്തിന് അനുസരിച്ച് വേണം കാർഡ് തെരഞ്ഞെടുക്കാൻ . പണത്തിന്റെ പരിധി , ഉപയോഗം എന്നിവ അനുസരിച്ച് വിവിധതരം കാർഡുകൾ ലഭ്യമാണ് . ഓരോരുത്തർക്കും അനുയോജ്യമായ വീഡിയോ വേണം തെരഞ്ഞെടുക്കേണ്ടത് . 9 , റിവാർഡ് പോയിന്റുകൾ ഒരുസമയം റെഡീം ചെയ്യുക - റിവാർഡ് പോയിന്റ് ഒന്നിച്ച് റെഡീം ചെയ്യുന്നതാണ് കാർഡ് ഉപഭോക്താവിന് ലാഭം . റിവാർഡ് പോയിന്റുകൾ റെഡീം ചെയ്യുന്നതിന് നിശ്ചിത തീയതി പരിധിയുണ്ടാകും . അതുകഴിഞ്ഞാൽ , അത് ഉപയോഗിക്കാനാകില്ല . ഇക്കാര്യവും മനസിലുണ്ടാകണം . സാധാരണഗതിയിൽ ഇത് ഒരു വർഷം മുതൽ മൂന്നു വർഷം വരെയാണ് . 10 , ക്രെഡിറ്റ് കാർഡ് സ്റ്റേറ്റ്മെന്റ് സ്ഥിരമായി പരിശോധിക്കണം - ക്രെഡിറ്റ് കാർഡ് സ്റ്റേറ്റ്മെന്റിൽ വിവിധതരം സേവനനിരക്കുകൾ , പലിശ , പിഴ എന്നിവയെല്ലാം രേഖപ്പെടുത്തിയിട്ടുണ്ടാകും . അതുകൊണ്ടുതന്നെ ഇത് സ്ഥിരമായി പരിശോധിക്കണം . നിങ്ങളുടേതല്ലാത്ത എന്തെങ്കിലും നിരക്കോ പിഴയോ പലിശയോ ഏർപ്പെടുത്തിയിട്ടുണ്ടെങ്കിൽ ക്രെഡിറ്റ് കാർഡ് നൽകിയ കമ്പനിയെ അപ്പോൾത്തന്നെ വിവരം അറിയിക്കുക . ക്രെഡിറ്റ് കാർഡ് ശ്രദ്ദയോടെ ഉപയോഗിക്കുമ്പോൾ സാമ്പത്തികലാഭം മാത്രമല്ല , നിങ്ങളുടെ ക്രെഡിറ്റ് പ്രൊഫൈൽ മെച്ചപ്പെടുകയും ചെയ്യുന്നു . ഇത് ബാങ്കുകൾക്കും സാമ്പത്തികസ്ഥാപനങ്ങൾക്കും മുന്നിൽ നിങ്ങൾക്ക് നല്ല പ്രതിച്ഛായ ഉണ്ടാക്കും .


കാമുകന്മാർ നൽകിയ ഐഫോൺ വിറ്റ് യുവതി സ്വന്തമാക്കിയത് വമ്പൻ വീട് . ചൈനീസ് ബ്ലോഗിങ് ഫോറമായ ടിയാൻ യാ യി ഡുവിൽ കഴിഞ്ഞ ദിവസം പ്രത്യക്ഷപ്പെട്ട ഒരു കഥയാണിത് . പ്രൌഡ് കിയയോബ എന്ന പേരിലാണ് കഥ പോസ്റ്റ് ചെയ്തിരിക്കുന്നത് . പ്രൌഡ് കിയയോബ എന്ന ഐഡിയുടെ സഹപ്രവർത്തകയായ ഷയോലി ( പേര് യഥാർത്ഥമല്ല ) തൻറെ 20 കാമുകന്മാരോടും പുതിയ ഐഫോൺ 7 വാങ്ങി നൽകാൻ ആവശ്യപ്പെട്ടു . തുടർന്ന് അവൾ ഈ ഫോണുകൾ പഴയ മൊബൈൽ ഫോണുകൾ വിൽക്കുന്ന ഹുയി ഷൌ ബയോ എന്ന സൈറ്റിൽ വിട്ടു . എല്ലാ ഫോണുകൾക്കും കൂടി 120,000 ചൈനീസ് യുവാൻ ( 11 ലക്ഷത്തോളം ഇന്ത്യൻ രൂപ ) ലഭിച്ചു . നിർധന കുടുംബത്തിൽപ്പെട്ടവളാണ് ഷയോലി . ഈ പണം ഒരു വീട് വാങ്ങുന്നതിന് ഡൌൺ പെയ്മെന്റ് കൊടുക്കാനാണ് അവൾ ഉപയോഗപ്പെടുത്തിയത് . ഈ വാർത്ത പുറത്തു വന്നു കഴിയുമ്പോൾ ആ കാമുകന്മാർ എന്താണ് വിചാരിക്കുകയെന്നും പോസ്റ്റിലുണ്ട് . ഗൃഹപ്രവേശ ചടങ്ങിന് തങ്ങൾ സഹപ്രവർത്തകരെല്ലാം പങ്കെടുത്തിരുന്നുവെന്നും പോസ്റ്റിൽ പറയുന്നു . കഥയുടെ ആധികാരികതയിൽ സംബന്ധിച്ച് സംശയങ്ങൾ നില നിൽക്കുന്നുണ്ട് . മൊബൈൽ ഫോൺ റീസൈല്ലിംഗ് സൈറ്റിന്റെ പ്രചരാണർഥം ഇറക്കിയ കെട്ടുകഥയാണ് ഇതെന്നാണ് ഒരു കൂട്ടർ വാദിക്കുന്നത് . ബിബിസി അധികൃതർ വെബ്സൈറ്റിന്റെ വക്താവുമായി ബന്ധപ്പെട്ടപ്പോൾ ഒകേ്ടാബർ ആദ്യവാരം ഒരു യുവതിയിൽ നിന്ന് തങ്ങൾ 20 ഫോണുകൾ വാങ്ങിയിരുന്നുവെന്ന് സ്ഥിരീകരിച്ചു . എന്നാൽ , യുവതിയുമായി ഒരു അഭിമുഖം വേണമെന്ന് അഭ്യർഥിച്ചപ്പോൾ അയാൾ അത് നിരസിക്കുകയായിരുന്നു . എന്തായാലും 20 ഐഫോൺ കൊടുത്ത് വീട് വാങ്ങിയ കഥ ചൈനീസ് സോഷ്യൽ മീഡിയ സൈറ്റായ വെയ്ബോയിൽ വൈറലാകുകയാണ് .


ഗൂഗിൾ ഹോം സ്പീക്കർ ഇന്ത്യയിലേക്ക് . പ്രദേശിക ഭാഷ സപ്പോർട്ടോട് കൂടിയാണ് ആർട്ടിഫിഷൽ ഇൻറലിജൻസിൽ പ്രവർത്തിക്ക സ്പീക്കർ എത്തുന്നത് എന്നാണ് സൂചന . തുടക്കത്തിൽ ഹിന്ദി ഭാഷയിൽ ഉള്ള കമൻറുകൾക്കും ഗൂഗിൾ ഹോം മറുപടി നൽകും . ഏപ്രിൽ 10ന് സ്മാ ർ ട്ട് സ്പീ ക്ക റു ക ൾ ഇ ന്ത്യ യി ലെ ത്തു മെ ന്നാ ണ് പുതിയ വിവരം . ആ മ സോ ൺ എ ക്കോയാണ് ഇത്തരത്തിൽ ഇന്ത്യൻ വിപണിയിൽ ഉള്ള സ്മാ ർ ട്ട് സ്പീ ക്ക ർ . ഇതിന് കടുത്ത വെല്ലുവിളിയായിരിക്കും ഗൂ ഗി ൾ ഹോം സ്പീ ക്ക റു ക ൾ ഉയർത്തുക എന്നാണ് റിപ്പോർട്ട് . അതേ സമയം ഗൂഗിൾ സ്പീക്കർ മുന്നിൽ കണ്ട് രാ ജ്യ ത്തെ മു ൻ നി ര മ്യൂ സി ക് സ്ട്രീ മിം ഗ് സർവ്വീസുകളെ ഇതിൻറെ ഭാഗമാക്കുമെന്ന് റിപ്പോർട്ടുണ്ട് . കാ ലാ വ സ്ഥാ സൂ ച ന ക ൾ , പ്ര ധാ ന വാ ർ ത്ത ക ൾ , റോ ഡു ക ളി ലെ ഗ താ ഗ തം സം ബ ന്ധി ച്ച വി വ ര ങ്ങ ൾ എ ന്നി വ ന ൽ കു ന്ന തി നൊ പ്പം ഗൂ ഗി ൾ ഹോം സ്പീ ക്ക റു ക ൾ മു ൻ കൂ ട്ടി പ റ ഞ്ഞു വ ച്ച കാ ര്യ ങ്ങ ൾ ഓ ർ മി പ്പി ക്കു ക യും ചെ യ്യും . ഹി ന്ദി യി ൽ ആ വ ശ്യ പ്പെ ട്ടാ ലും സ്മാ ർ ട്ട് സ്പീ ക്ക ർ പ്ര വ ർ ത്തി ക്കു മെ ന്ന ത് ഇ തി നെ കൂ ടു ത ൽ ആ ക ർ ഷ ക മാ ക്കു ന്നു ണ്ട് . വി ല സം ബ ന്ധി ച്ച വി വ ര ങ്ങ ൾ വ്യ ക്ത മാ യി ട്ടി ല്ല . അ മേ രി ക്ക യി ലെ വി ല നി ല വാ ര മ നു സ രി ച്ച് ഗൂ ഗി ൾ ഹോ മി ന് ഏ താ ണ്ട് 8500 രൂ പ യും ഹോം മി നി ക്ക് 3200 രൂ പ യു മാ യി രി ക്കു മെ ന്നാ ണ് സൂ ച ന .


ശോകമൂകമായ ഞായറാഴ്ചയായിരുന്നു ബിഗ് ബോസിൽ ഇന്നലെ . ഒരാഴ്ചയ്ക്ക് ശേഷം എട്ടാമത്തെ എപ്പിസോഡിൽ ഒരു മത്സരാർഥി ബിഗ് ബോസിൽ നിന്ന് പുറത്തായി . നേരത്തെ പനി ബാധിച്ച് ബിഗ് ബോസ് പുറത്താക്കിയ മനോജ് വർമയ്ക്ക് പിന്നാലെയാണ് എലിമിനേഷനിൽ ഒരാൾ കൂടി പുറത്തുപോയത് . എല്ലാവരോടും പെട്ടി എടുത്ത് റെഡിയായി നിൽക്കാൻ മോഹൻലാൽ നേരത്തെ നിർദേശം നൽകിയിരുന്നു . പെട്ടിയുമായി കാത്തിരുന്നവരെ തേടി മോഹൻ ലാൽ ബിഗ് ഹൌസിലെത്തി . ഡേവിഡ് അല്ലെങ്കിൽ അതിഥി പുറത്താകുമെന്ന് മോഹൻലാൽ എത്തിയ ഉടൻ തന്നെ അറിയിച്ചിരുന്നു . തുടർന്ന് ഡേവിഡിനും അതിഥിക്കും വേണ്ടി മത്സരാർഥികൾ രണ്ട് ചേരിയായി . ഡേവിഡ് കഠിനാധ്വാനിയാണെന്നായിരുന്നു രഞ്ജിനിയുടെ വാദം . അതിഥി അനാഥാലയത്തിൽ വളർന്ന കുട്ടിയാണെന്നും അവൾ ബിഗ് ഹൌസിൽ വേണമെന്നും സാബു അഭിപ്രായപ്പെട്ടു . തുടർന്ന് ഡേവിഡൻറെയും അതിഥിയുടെയും അഭിപ്രായം മോഹൻലാൽ ചോദിച്ചു . രണ്ടുപേരും പുറത്തുപോകരുതെന്നായിരുന്നു ഇരുവരും പറഞ്ഞത് . അതിഥി ബിഗ് ബോസിൽ തുടരുമെന്ന് മോഹൻലാൽ അറിയിച്ചതോടെ ഡേവിഡിനോട് പുറത്തുപോകാൻ ബിഗ് ബോസ് അറിയിച്ചു . അറിയിപ്പ് വന്നതോടെ രഞ്ജിനി പൊട്ടിക്കരഞ്ഞു . തുടർന്ന് ശ്വേത മേനോനും രഞ്ജിനിയും ഡേവിഡ് ജോണിനെ കെട്ടിപ്പിടിച്ച് കരയുന്നതും കാണാമായിരുന്നു . ബാക്കിയുള്ള 14 മത്സരാർഥികളും പാട്ട് പാടിയാണ് ഡേവിഡിനെ യാത്രയാക്കിയത് . താൻ എല്ലാവരോടും പതുക്കെ അടുപ്പത്തിലാവുകയുള്ളൂവെന്നും എന്നാൽ അടുത്തു കഴിഞ്ഞാൽ ഇടിച്ചുകയറി സംസാരിക്കുമെന്നും ഡേവിഡ് പറഞ്ഞു . ഡേവിഡ് ഒതുങ്ങിയ സ്വഭാവക്കാരനാണെന്ന മത്സരാർഥികളുടെ അഭിപ്രായവും പ്രേക്ഷകരുടെ വോട്ടിങ്ങും കണക്കിലെടുത്താണ് ഡേവിഡിനെ പുറത്താക്കിയത് .


ആൻഡ്രോയ്ഡ് ഫോണുകളിൽ ആധാർ അതോറിറ്റിയുടെ ( യുഐഡിഎഐ ) ഹെൽപ്ലൈൻ നമ്പർ കാണപ്പെട്ട സംഭവത്തിൽ കുറ്റം തങ്ങളുടേതാണെന്ന് ഗൂഗിൾ . ആൻഡ്രോയ്ഡ് ഓപ്പറേറ്റിങ് സിസ്റ്റം കോഡിങ്ങിൽ സംഭവിച്ച പിഴവാണ് ഇതെന്നും ആധാർ അതോറിറ്റിയുടെ ഭാഗത്തല്ല പിഴവെന്നും ഗൂഗിൾ വിശദീകരിച്ചു . കഴിഞ്ഞ ദിവസമാണ് രാജ്യത്തെ ആൻഡ്രോയ്ഡ് ഫോണുകളിൽ 1800 300 1947 എന്ന നമ്പർ പ്രത്യക്ഷപ്പെട്ടത് . ഉപഭോക്താക്കൾ സേവ് ചെയ്യാതെ തന്നെ ഈ നമ്പർ ഫോണിൽ കാണപ്പെട്ടത് പലരിലും ആശങ്കയുണ്ടാക്കി . ഇത് പുറത്തായതോടെ തങ്ങളുടെ ഭാഗം ന്യായീകരിച്ച് സവിശേഷ തിരിച്ചറിയൽ അതോറിറ്റിയും ( യുഐഎഡിഐ ) രംഗത്ത് വന്നിരുന്നു . 2014 ൽ പുറത്തുവിട്ട സെറ്റപ് വിസാർഡിൽ ഉണ്ടായ പിഴവാണ് ഈ പ്രശ്നത്തിന് കാരണമായതെന്നാണ് ഗൂഗിൾ വ്യക്തമാക്കിയിരിക്കുന്നത് . ആധാറിന്റെ ഹെൽപ്ലൈൻ നമ്പറിന് പുറമെ 112 നമ്പറുകൾ കൂടി തെറ്റായി ഫോണിനകത്ത് കയറിയിട്ടുണ്ടെന്നും ഇത് കോഡിങ്ങിന്റെ കുഴപ്പമാണെന്നും ഗൂഗിൾ സ്ഥിരീകരിച്ചു . രാജ്യത്ത് ഇപ്പോഴുളള 500 ദശലക്ഷം മൊബൈലുകളിൽ 86 ശതമാനവും ആൻഡ്രോയ്ഡ് ഫോണുകളാണ് . ആരുടെയും ആൻഡ്രോയ്ഡ് ഫോണിലേക്ക് അനുമതിയില്ലാതെ നുഴഞ്ഞുകയറാനുളള സാഹചര്യം ഒരുക്കിയതല്ല ഇതെന്നും , ഇതുമായി ബന്ധപ്പെട്ടുണ്ടായ എല്ലാ ആശങ്കകൾക്കും ക്ഷമ ചോദിക്കുന്നതായും ഗൂഗിൾ വ്യക്തമാക്കി . വേഗത്തിൽ തന്നെ പുതിയ സെറ്റപ് വിസാർഡ് പരിഷ്കരിച്ച് പ്രശ്നം പരിഹരിക്കുമെന്നാണ് ഗൂഗിൾ ഉറപ്പുനൽകിയത് . എന്നാൽ എന്തുകൊണ്ടാണ് യുഐഎഡിഎഐ നമ്പർ കോണ്ടാക്ട് പട്ടികയിൽ ആദ്യം വന്നതെന്ന് ഗൂഗിൾ വിശദീകരിച്ചിട്ടില്ല . 18003001947 എന്ന ഹെൽപ്ലൈൻ നമ്പർ പഴയതാണെന്നും ഏതെങ്കിലും മൊബൈൽ നിർമ്മാതാക്കളോട് ഈ നമ്പർ ഫോണിൽ ഉൾപ്പെടുത്തണമെന്ന് ആവശ്യപ്പെട്ടിരുന്നില്ലെന്നും ഇന്നലെ യുഐഎഡിഎഐ വ്യക്തമാക്കിയിരുന്നു .


കഴിഞ്ഞ തിങ്കളാഴ്ചയാണ് മലയാളവും ഗൂഗിളിന്റെ വോയിസ് ടൂളുകളിൽ ഇടം നേടിയത് . ഇനി നമ്മൾ സംസാരിക്കുന്നതിനെ ഗൂഗിൾ മലയാള അക്ഷരങ്ങളാക്കി തരും . ജൂൺ 2017 ലെ കണക്കുകൾ പ്രകാരം ഇന്ത്യയിൽ നാനൂറു മില്യണിൽ അധികം മൊബൈൽ ഇന്റർനെറ്റ് ഉപഭോക്താക്കളുണ്ട് . ഈയൊരു വലിയ വിപണി ലക്ഷ്യം വെച്ചുകൊണ്ടാണ് പ്രാദേശിക ഭാഷകളെ കൂടെ വോയ്സ് ടു ടെക്സ്റ്റ് ടൈപ്പിംഗിലേക്ക് ഗൂഗിൾ ഉൾപ്പെടുത്തുന്നത് . തീർച്ചയായും ഇതൊരുപാട് പ്രതീക്ഷ തരുന്ന ടെക്നോളജി തന്നെയാണ് . എഴുതാനറിയാത്തവർക്കും തങ്ങളുടെ പ്രാദേശിക ഭാഷയിൽ സംസാരിച്ചുകൊണ്ടു ഗൂഗിളിൽ വിവരങ്ങൾ തിരയാം . വാട്സാപ്പിലും , ഫേസ്ബുക്കിലും ശബ്ദമല്ലാതെ എഴുത്തുകളായി സന്ദേശങ്ങളയക്കാനും വോയിസ് ടൂളായി മലയാളം കടന്നുവരുമ്പോൾ സാധിക്കും . മലയാളം വോയ്സ് ടു ടെക്സ്റ്റ് ടൂൾ ഉപയോഗിക്കുവാൻ ആദ്യം പ്ലേ സ്റ്റോറിലോ / ആപ്പിളിന്റെ ( iOS ) ആപ്പ് സ്റ്റോറിലോ കയറി ജിബോർഡ് ഡൌൺലോഡ് ചെയ്യുക . അതിനു ശേഷം മൊബൈലിലെ സെറ്റിങ്സിൽ ചെന്ന് ലാംഗ്വേജ് ആൻഡ് ഇൻപുട് ( Language and input ) സെലക്ട് ചെയ്യുക . ഡീഫോൾട് കീബോർഡായി ജി ബോർഡിനെ മാറ്റുക . ഗൂഗിൾ വോയിസ് ടൈപ്പിങ്ങിൽ ചെന്ന് മലയാളം ഡീഫോൾട് പ്രൈമറി ലാംഗ്വേജ് ആയി ആക്ടിവേറ്റ് ചെയ്യുക . മലയാളം ഒഴിച്ച് വേറൊരു ഭാഷയും ടിക്ക് ചെയ്യാതിരിക്കാൻ ശ്രദ്ധിക്കണം . ഇനി ഫേസ്ബുക്കിലോ , വാട്സാപ്പിലോ കയറി സന്ദേശം അയക്കേണ്ട സ്ഥലത്തു ക്ലിക്ക് ചെയ്യുമ്പോൾ നേരെത്തെ ഡീഫോൾട് സെറ്റ് ചെയ്തത് ശരിയായിട്ടുണ്ടെങ്കിൽ ജി ബോർഡ് ആയിരിക്കും ഓപ്പണാവുക . അതിൽ കാണുന്ന മൈക്രോഫോണിന്റെ അടയാളത്തിൽ അമർത്തി പിടിച്ചു മലയാളം സംസാരിച്ചുതുടങ്ങാം . അവയെല്ലാം അക്ഷരങ്ങളാവുന്നതും കാണാം . കൂടുതൽ സാദ്ധ്യതകൾ കുറഞ്ഞ ചിലവിൽ അപ്ലോഡ് ചെയ്യപ്പെടുന്ന ശബ്ദത്തെ ടെക്സ്റ്റുകളാക്കി ഡെവലപ്പേഴ്സിനു ലഭ്യമാക്കുന്ന പ്ലാറ്റ് ഫോമാണ് ' ക്ലൌഡ് സ്പീച്ച് API ' . പുതുതായി ഉൾപ്പെടുത്തുന്ന ഭാഷകളെ ' ക്ലൌഡ് സ്പീച്ച് API ' യിൽ കൂടെ ചേർക്കുന്നുവെന്നാണ് ഗൂഗിളിന്റെ പത്രക്കുറിപ്പുകൾ പറയുന്നത് . ഇത് വരെ 89 ഭാഷകൾ ഉണ്ടായിരുന്നിടത്തേക്കാണ് പുതുതായി 8 ഇന്ത്യൻ പ്രാദേശിക ഭാഷകളടക്കം 119 ഭാഷകളാക്കി ഉയർത്തുന്നത് . മൂന്നു മണിക്കൂർ വരെ ദൈർഘ്യമുള്ള ഓഡിയോ ഫയലുകളെ ടെക്സ്റ്റുകളാക്കി മാറ്റാൻ ഇതിനാവും . എളുപ്പത്തിൽ വിവരിക്കുകയാണെങ്കിൽ ഒരു ഇന്റർവ്യൂ നടന്നുകൊണ്ടിരിക്കെ തന്നെ സംഭാഷണങ്ങളെ നമുക്കാവശ്യമുള്ള ഭാഷയിൽ തന്നെ റിപ്പോർട്ടു ചെയ്യുവാൻ ട്രാൻസ്ലേഷൻ ടൂളുകളുമായി ബന്ധിപ്പിച്ചാൽ സാധിക്കും . അതേ പോലെ കാറിൽ യാത്ര ചെയ്തുകൊണ്ടിരിക്കുമ്പോൾ പാട്ടുകൾ മാറ്റുവാനും , ഏതു വീഡിയോ പ്ലേ ചെയ്യാനും നമുക്ക് മലയാളത്തിൽ തന്നെ ഇന്റർനെറ്റ് ക്ലൌഡുമായി ബന്ധിപ്പിച്ച വീഡിയോ ഓഡിയോ ഉപകരണങ്ങളോട് പറയുവാൻ കഴിയുന്ന സോഫ്ട് വെയറുകൾ വികസിപ്പിച്ചെടുക്കുവാൻ ഡെവലപ്പേഴ്സിന് ഇത് സഹായകമാകും . രണ്ടു രാജ്യങ്ങളിരുന്ന് ആളുകൾ പരസ്പരം സംവദിക്കുമ്പോൾ , ഭാഷയെന്ന അതിർവരമ്പുകൾ ഇല്ലാതാക്കി നമുക്കറിയുന്ന ഭാഷയിൽ തന്നെ അയാളുടെ സംസാരവും കേൾക്കുവാൻ കഴിയണമെന്നതൊക്കെയാണ് ഈ ടെക്നോളജി മുന്നിലേക്ക് വെയ്ക്കുന്ന ഭാവിസാദ്ധ്യതകൾ . നമ്മുടെ നാട്ടിലെ കുറച്ചാളുകളിൽ നിന്ന് പൊതുവായ വാക്കുകളുടെ ഉച്ചാരണത്തിന്റെ സാമ്പിളുകൾ എടുത്തത് റഫെറൻസാക്കിയാണ് ഡാറ്റ ബേസ് ഉണ്ടാക്കിയിരിക്കുന്നത് . അതുകൊണ്ടു തുടക്കത്തിൽ കുറച്ചു ന്യൂനതകളുണ്ടാവാം . കൂടുതൽ പ്രാദേശിക ഭാഷകളെ ഉൾപ്പെടുത്തി ഭാവിയിൽ അതെല്ലാം പരിഹരിക്കപ്പെടുമെന്ന് തന്നെ പ്രതീക്ഷിക്കാം . തൃശ്ശരോ , തിരുവന്തോരോ , വള്ളുവനാടനോ അങ്ങനെയേത് പ്രാദേശിക സ്ലാംഗിലും പറഞ്ഞാലുമൊക്കെയും മനസിലാവുന്ന , അക്ഷരങ്ങളാക്കി തരുന്ന ടൂളായി ഇത് മാറുമായിരിക്കും .


പൂജ്യത്തിൽ നിന്നും നൂറുകിലോമീറ്റർ വേഗം ആർജ്ജിക്കാൻ വേണ്ടത് കേവലം 5 സെക്കൻറ് . പത്ത് സെക്കൻറ് ന്യൂട്രലിൽ തുടർന്നാൽ തനിയെ എഞ്ചിൻ ഓഫാകുകയും പിന്നെ ക്ലച്ചിലൊന്നു തൊട്ടാൽ ഓണാകുകയും ചെയ്യുന്ന നൂതനമായ സാങ്കേതിക വിദ്യ . പറഞ്ഞുവരുന്നത് ഒരു ബൈക്കിനെ കുറിച്ചാണ് . ഇന്ത്യയുടെ സ്വന്തം ഹീറോ മോട്ടോർകോപ് പുറത്തിറക്കിയ പുതിയ 150 കമ്മ്യൂട്ടർ മോട്ടോർസൈക്കിൾ അച്ചീവർ 150 . ഇന്ധനക്ഷമത വർധിപ്പിക്കുമെന്ന് കമ്പനി പ്രഖ്യാപിക്കുന്ന i3s എന്ന ഹീറോയുടെ പുത്തൻ സാങ്കേതിക സംവിധാനമാണ് അച്ചീവറിന്റെ വലിയ പ്രത്യേകതകളിലൊന്ന് . ഹീറോ തന്നെ വികസിപ്പിച്ചെടുത്ത ഈ സാങ്കേതികവിദ്യ അനുസരിച്ച് ബൈക്ക് പത്ത് സെക്കന്റ് നേരത്തേക്ക് ന്യൂട്രലിൽ തുടരുകയാണെങ്കിൽ എൻജിൻ തനിയെ ഓഫാകും . പിന്നീട് ക്ലച്ച് അമർത്തിയാൽ ബൈക്ക് തിരികെ ഓണാകുകയും ചെയ്യും . ഇതുകൂടാതെ ഓട്ടോമാറ്റിക് ഹെഡ്ലൈറ്റ് ഓൺ ( A H O ) എന്ന സവിശേഷതയും പുതിയ അച്ചീവറിലുണ്ട് . വെറും 5 സെക്കന്റുകൊണ്ടാണ് അച്ചീവർ പൂജ്യത്തിൽ നിന്നും നൂറ് കിലോമീറ്റർ വേഗത കൈവരിക്കുന്നത് . മണിക്കൂറിൽ 110കിലോമീറ്ററാണ് പരമാവധി വേഗത . പുതിയ ഗ്രാഫിക്സോടുകൂടി ഇരുഭാഗത്തേക്കും തള്ളിനിൽക്കുന്ന ഇന്ധനടാങ്ക് അച്ചീവറിനെ മസിലുകളുള്ള സുന്ദരനാക്കി മാറ്റുന്നു . BS - IV ചട്ടങ്ങൾക്കനുസൃതമായി ഹീറോ തന്നെ വികസിപ്പിച്ചെടുത്തിയ പുതിയ 149.2 സിസി 4 സ്ട്രോക്ക് സിങ്കിൾ സിലിണ്ടർ എൻജിൻ അച്ചീവറിന് കരുത്തു പകരും . 13 . 6പിഎസ് കരുത്തും 12.80എൻഎം ടോർക്കും നൽകുന്ന ഈ എൻജിനിൽ ഘടിപ്പിച്ചിരിക്കുന്ന 5 സ്പീഡ് ഗിയർബോക്സ് വാഹനത്തെ കുതികുതിപ്പിക്കും . മെയിൻറൻസ് ഫ്രീ ബാറ്ററി , സൈഡ് സ്റ്റാൻറ് ഇൻഡിക്കേറ്റർ , വിസ്കലസ് എയർ ഫിൽറ്റർ , ട്യൂബ്ലെസ്സ് ടയർ തുടങ്ങിയവയും അച്ചീവറിൻറെ പ്രത്യേകതയാണ് . അച്ചീവർ ഡ്രം ബ്രേക്ക് വേരിയന്റിന് 61,800രൂപയും ഡിസ്ക് ബ്രേക്ക് വേരിയന്റിന് 62,800രൂപയുമാണ് ദില്ലി എക്സ്ഷോറൂം വിപണിവില . ഹീറോ പുതിയ 15 മോട്ടോർസൈക്കിളുകളെ വിപണിയിലെത്തിക്കുമെന്ന് സൂചിപ്പിച്ചതിനു തൊട്ടുപിന്നാലെയാണ് പുതിയ അച്ചീവറിൻറെ രംഗപ്രവേശം . മാസ്ട്രോ എഡ്ജ് , ഡ്യുവറ്റ് , സ്പ്ലെന്റർ ഐസ്മാർട്ട് ബൈക്കുകൾക്ക് ശേഷം ഹീറോയിൽ നിന്നുമെത്തുന്ന നാലാമത്തെ ബൈക്കാണ് അച്ചീവർ .


കേരളത്തിന് അനുവദിച്ച ഏകദിനം ഉൾപ്പെടെ ഇന്ത്യൻ വെസ്റ്റ് ഇൻഡീസ് പരമ്പരയുടെ വിശദാംശങ്ങൾ ബിസിസിഐ പുറത്തു വിട്ടു . രണ്ട് ടെസ്റ്റുകൾ , അഞ്ച് ഏകദിനങ്ങൾ , മൂന്ന് ട്വൻറി 20കൾ എന്നിവയടങ്ങിയ മത്സരക്രമമാണ് പ്രഖ്യാപിച്ചിരിക്കുന്നത് . ഒക്ടോബർ നാലിന് ആരംഭിച്ച് നവംബർ 11ന് അവസാനിക്കുന്ന തരത്തിലാണ് പരമ്പര . ആദ്യ അറിയിപ്പ് വന്നപ്പോൾ പരമ്പരയിലെ മൂന്നാം മത്സരമാണ് കേരളത്തിന് അനുവദിച്ചിരുന്നതെങ്കിലും ഇപ്പോൾ പ്രഖ്യാപിച്ച മത്സരക്രമ പ്രകാരം അഞ്ചാം ഏകദിനമാണ് തിരുവനന്തപുരത്തെ ഗ്രീൻഫീൽഡ് സ്റ്റേഡിയത്തിൽ അരങ്ങേറുക . ഇതോടെ പരമ്പരയിൽ രണ്ടു ടീമികളും മികച്ച പ്രകടനം കാഴ്ചവെച്ചാൽ വിജയിയെ തീരുമാനിക്കുന്ന വമ്പൻ പോരാട്ടമായി ഗ്രീൻഫീൽഡ് ഏകദിനം മാറും . നേരത്തെ , കൊച്ചിയിൽ മത്സരം സംഘടിപ്പിക്കാനായിരുന്നു കേരള ക്രിക്കറ്റ് അസോസിയേഷൻറെ തീരുമാനം . എന്നാൽ , ഫിഫ നിലവാരത്തിൽ കലൂർ ജവഹർലാൽ നെഹ്റു സ്റ്റേഡിയത്തിൽ നിർമിച്ച പുൽപ്രതലം കുത്തിപ്പൊളിച്ച് അവിടെ ക്രിക്കറ്റ് പിച്ച് ഒരുക്കുന്നതിനെതിരെ വ്യാപക പ്രതിഷേധങ്ങളാണ് കേരളത്തിലുണ്ടായത് . ഇതോടെ സർക്കാരിനും പ്രശ്നത്തിൽ ഇടപെടേണ്ടി വന്നു . തുടർന്ന് മത്സരം തിരുവനന്തപുരത്തെ കാര്യവട്ടം ഗ്രീൻഫീൽഡ് സ്റ്റേഡിയത്തിൽ നടത്താൻ തീരുമാനമാവുകയായിരുന്നു . മത്സരത്തിനുള്ള ഒരുക്കങ്ങൾ ഇതിനകം കേരള തലസ്ഥാനത്ത് തുടങ്ങി കഴിഞ്ഞിട്ടുണ്ട് . സ്പോർട്സ് ഹബ്ബിലെ പിച്ചിൻറെ നിർമാണം പൂർത്തിയായി കഴിഞ്ഞു . കഴിഞ്ഞ വർഷം നവംബറിൽ കാര്യവട്ടം സ്പോർട്സ് ഹബിൽ ആദ്യ രാജ്യാന്തര മത്സരം നടന്നിരുന്നു . കനത്ത മഴയിൽ മത്സരം ഉപേക്ഷിക്കേണ്ടി വരുമെന്ന ആശങ്കയുണ്ടായെങ്കിലും അന്ന് അൽപം നേരം മഴ മാറി നിന്നതോടെ അതിവേഗം സ്റ്റേഡിയം സജ്ജമാക്കി മത്സരം നടത്താൻ സാധിച്ചു . ഇതോടെ സ്റ്റേഡിയത്തെപ്പറ്റി മികച്ച അഭിപ്രായമാണ് ഇന്ത്യൻ നായകൻ വിരാട് കോലി അടക്കം പറഞ്ഞത് . ഇന്ത്യ വെസ്റ്റ്ഇൻഡീസ് പരമ്പരയിലെ മത്സരക്രമം ഇങ്ങനെ ഏകദിനങ്ങൾ ട്വൻറി 20


അടുത്ത അഞ്ച് വർഷത്തിനുളളിൽ ഇന്ത്യയിലേക്ക് പരിധികളില്ലാതെ വിദേശനിക്ഷേപം വരുമെന്ന് യു . ബി . എസ് റിപ്പോർട്ട് . പ്രതിവർഷം 75 ബില്യൺ ഡോളറിൻറെ പ്രത്യക്ഷ വിദേശ നിക്ഷേപം ഇന്ത്യയിലേക്ക് കടന്നുവരുമെന്നാണ് യു . ബി . എസ് പറയുന്നത് . സ്വിസ് ബഹുരാഷ്ട്ര ഇൻവെസ്റ്റ്മെൻറ് ബാങ്കാണ് യു . ബി . എസ് . കഴിഞ്ഞ ഒരു ദശാബ്ദത്തിനിടെ ഇന്ത്യയിലേക്കുളള വിദേശ നിക്ഷേപത്തിൽ ഇരട്ടി വർധന രേഖപ്പെടുത്തിയിരുന്നു . 2016 - 17 ൽ ഇന്ത്യയിലേക്കുളള വിദേശ നിക്ഷേപം 42 ബില്യൺ ഡോളറായിരുന്നു . രാജ്യത്ത് മാനുഫാക്ച്ചറിംഗ് വ്യവസായം രംഗത്ത് വലിയ വളർച്ചയാണ് രേഖപ്പെടുത്തുന്നത് . ഇത് വിദേശ നിക്ഷേപം വലിയ തേതിൽ ആകർഷിക്കും . എന്നാൽ സുസ്ഥിരമായ രീതിയിൽ വിദേശ നിക്ഷേപം ആകർഷിക്കുന്നതിൽ ഇന്ത്യസജീവമായി ശ്രദ്ധിക്കേണ്ടതുണ്ടെന്ന് യു . ബി . എസ് പഠന റിപ്പോർട്ടിൽ പറയുന്നു . അങ്ങനെയുണ്ടായില്ലെങ്കിൽ വിദേശ നിക്ഷേപത്തിൻറെ വരവിനെ അത് പ്രതികൂലമായി ബാധിക്കും .


പ്രിയദർശൻ മോഹൻലാലിനെ നായകനാക്കി ഒരുക്കിയ ഒപ്പം ബോക്സ് ഓഫീസ് കളക്ഷൻ 50 കോടിയും പിന്നിട്ട് മികച്ച പ്രതികരണത്തോടെ പ്രദർശനം തുടരുകയാണ് . അടുത്ത മലയാള സിനിമയെ കുറിച്ചുള്ള ആലോചനയിലാണ് പ്രിയദർശൻ . ഒരു സ്പോർട്സ് സിനിമയാണ് പ്രിയദർശൻ ആലോചിക്കുന്നത് . മുമ്പ് ടി ദാമോദരൻ ഒരു സ്പോർട്സ് സിനിമയെ കുറിച്ച് പറഞ്ഞിരുന്നു . പല കാരണങ്ങളാൽ അത് നടന്നില്ല . ഇപ്പോൾ ഞാൻ കായികതാരങ്ങളോട് സംസാരിച്ചുവരികയാണ് . സ്പോർട്സ് പ്രമേയമായി ഒരു സിനിമ ചെയ്യുന്നതിനായുള്ള ആശയം കിട്ടാനായി . തിരക്കഥ നല്ലതായാൽ മാത്രമാണ് പക്ഷേ അടുത്ത സിനിമയായി അത് ആലോചിക്കുക - പ്രിയദർശൻ പറഞ്ഞതായി ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു . അതേസമയം പൃഥ്വിരാജിനെ നായകനാക്കി ഒരു സിനിമയും പ്രിയദർശൻ സംവിധാനം ചെയ്യുന്നുണ്ട് . ശ്രീനിവാസനാണ് തിരക്കഥ ഒരുക്കുന്നത് .


ഒരു ഗ്യാസ് കണക്ഷൻ എടുക്കണമെങ്കിൽ എന്തൊക്കെയാണ് ബുദ്ധിമുട്ട് . . . റേഷൻ കാർഡ് മുതൽ ആധാർ കാർഡ് വരെയുള്ള എല്ലാ കാർഡുകളും കൊണ്ട് സാഷ്ടാംഗം നമിച്ചാലും കണക്ഷൻ കിട്ടാൻ പെടാപ്പാട് പെടേണ്ടി വരും അല്ലേ . . . എന്നാൽ ഇനി അത്തരം ബുദ്ധിമുട്ടുകളൊന്നും വേണ്ട . പെട്രോൾ പന്പിൽ പോയി പൈസ അടച്ചാൽ ഉടനടി കിട്ടും ഗ്യാസ് സിലിണ്ടർ . ആധാറും റേഷൻ കാർഡും വേണ്ട . ഫോൺ വഴിയോ എസ്എംഎസ് വഴിയോ ബുക്ക് ചെയ്യണ്ട , ഗ്യാസ് ഏജൻസിയുടെ മുന്നിൽ കെട്ടിക്കിടക്കണ്ട . ഇന്ത്യൻ ഓയിൽ കോർപ്പറേഷനാണ് ഇത്തരമൊരു പദ്ധതി ആവിഷ്കരിക്കുന്നത് . അഞ്ച് കിലോയുടെ സിലിണ്ടർ ആണ് പെട്രോൾ പന്പുകൾ വഴി വിതരണം ചെയ്യുക . പക്ഷേ വില അൽപം കൂടുതലായിരിക്കുമെന്ന് മാത്രം . സബ്സിഡി ഒട്ട് കിട്ടുകയും ഇല്ല . ആദ്യത്തെ തവണ വാങ്ങുമ്പോൾ 1500 രൂപ ആണ് നൽകേണ്ടത് . സിലിണ്ടറിന്റെ വില കൂടി ഉൾപ്പെട്ടതാണ് ഇത് . ഗ്യാസ് തീർന്നാൽ പുതിയ കുറ്റി ലഭിക്കും . ഇതിന് കൊടുക്കേണ്ടത് 700 രൂപയാണ് . കേരളത്തിലെ എല്ലാ ഇന്ത്യൻ ഓയിൽ കോർപ്പറേഷൻ പന്പുകളിലും ഈ സൌകര്യം ലഭിക്കുമെന്ന് ഇപ്പോൾ പ്രതീക്ഷിക്കണ്ട . തിരുവനന്തപുരത്തേയും കൊച്ചിയിലേയും ചില തിരഞ്ഞെടുത്ത പന്പുകളിൽ മാത്രമാണ് ഗ്യാസ് വിൽപന തുടങ്ങാൻ ഉദ്ദേശിച്ചിട്ടുള്ളത് . ഭാവിയിൽ ചിലപ്പോൾ എല്ലായിടത്തേക്കും വ്യാപിപ്പിക്കാനും സാധ്യതയുണ്ട് . ഐഒസിയുടെ കേരള മേധാവി എ പാണ്ഡ്യനാണ് ഇക്കാര്യം അറിയിച്ചത് .


ഗൂഗിൾ ക്രോം ബ്രൌസറിൽ പരസ്യങ്ങൾ ബ്ലോക്ക് ചെയ്യാനൊരുങ്ങി ഗൂഗിൾ . ഫെബ്രുവരി 15 മുതലാണ് പരസ്യ നിയന്ത്രണം നിലവിൽ വരിക . ഗൂഗിൾ അംഗമായ കോഅലിഷൻ ഫോർ ബെറ്റർ ആഡ്സ് ( Coalition for Better Ads ) കൂട്ടായ്മ അനുശാസിക്കുന്ന പരസ്യ മാനദണ്ഡങ്ങൾ അനുസരിച്ചാണ് ക്രോം ബ്രൌസറിൽ സംവിധാനം അവതരിപ്പിക്കുന്നത് . മാനദണ്ഡങ്ങൾ പാലിക്കാത്ത പരസ്യങ്ങളെ വിലക്കുമെങ്കിലും നിങ്ങളെ നിരീക്ഷിക്കുന്നതിൽ ( tracking ) നിന്നും ഗൂഗിൾ ക്രോം പരസ്യങ്ങളെ വിലക്കില്ല . അതേസമയം , ഗൂഗിൾ എല്ലാ പരസ്യങ്ങളേയും തടയില്ലെന്നാണ് റിപ്പോർട്ട് . പകരം അസ്വസ്ഥത സൃഷ്ടിക്കുന്നതും അനാവശ്യമായി കടന്നുവരുന്നതുമായ പരസ്യങ്ങൾക്കാണ് ഗൂഗിൾ ക്രോമിൽ വിലക്കുണ്ടാവുക . വെബ്സൈറ്റുകളിൽ ഒരു പരസ്യം മാത്രമാണെങ്കിൽ പോലും മാനദണ്ഡങ്ങൾ പാലിക്കാത്തവയാണെങ്കിൽ അത് നീക്കം ചെയ്യപ്പെടുമെന്നാണ് സൂചന . വെബ് സൈറ്റിൻറെ വലിയൊരു ഭാഗം മറയ്ക്കുന്ന പരസ്യങ്ങൾ , പോപ്പ് അപ്പ് പരസ്യങ്ങൾ , നിശ്ചിത സമയപരിധിവരെ വെബ്സൈറ്റ് ഉള്ളടകത്തെ മറയ്ക്കുന്ന വലിയ പരസ്യങ്ങൾ , താനെ പ്ലേ ആവുന്ന വീഡിയോ പരസ്യങ്ങൾ എന്നിവ ബെറ്റർ ആഡ്സ് മാനദണ്ഡഘങ്ങളനുസരിച്ച് അനുവദിക്കുന്നതല്ല .


ഇന്ത്യൻ ഓഹരി വിപണി നഷ്ടത്തോടെ വ്യാപാരം പൂർത്തിയാക്കി . സെൻസെക്സ് 116 പോയ്ന്റ് താഴ്ന്ന് 28,444.01ലും നിഫ്റ്റി 31 പോയ്ന്റ് താഴ്ന്ന് 8,524.70ലും ആണ് ചൊവ്വാഴ്ച വ്യാപാരം പൂർത്തിയാക്കിയത് . ആർബിഐയുടെ വായ്പ അവലോകന നയത്തിൽ പ്രതീക്ഷ നഷ്ടപ്പെട്ടത് ആണ് വിപണിയെ താഴ്ചയിൽ എത്തിച്ചത് . ജെറ്റ് എയർവേഴ്സ് , ബജാജ് കോർപ്പ് , ജിൻഡാൽ സ്റ്റീൽ , ടോറന്റ് പവർ എന്നീ മേഖലകൾ നേട്ടം രേഖപ്പെടുത്തി . ഇൻഫോസിസ് , സ്പൈസ് ജെറ്റ് , ടിസിഎസ് തുടങ്ങിയവ നഷ്ടത്തിലും ക്ലോസ് ചെയ്തു . നിരക്കുകൾ താഴ്ന്നാൽ മാത്രമേ പലിശ നിരക്കുകൾ കുറയ്ക്കാൻ ബാങ്കുകൾക്ക് കഴിയൂ . ഇത് കാൽ ശതമാനമെങ്കിലും താഴ്ത്തണം എന്നായിരുന്നു വ്യവസായികളുടെയും സാമ്പത്തിക വിദഗ്ദ്ധരുടെയും ആവശ്യം . എന്നാൽ റിസർവ്വ് ബാങ്ക് ഇത്തവണ പഴയ നിലപാടിൽ തന്നെ തുടർന്നു . ഇത് വിപണിയെ കാര്യമായി ബാധിച്ചിട്ടുണ്ട് . റിപ്പോ , റിവേഴ്സ് റിപ്പോ നിരക്കുകളിൽ ഇത്തവണ റിസർവ്വ് ബാങ്ക് ഒരു മാറ്റവും വരുത്തിയിട്ടില്ല . 1528 കമ്പനികളുടെ ഓഹരികൾ നേട്ടത്തിലും 1407 ഓഹരികൾ നഷ്ടത്തിലും ആണ് വ്യാപാരം പൂർത്തിയാക്കിയത് . ജെറ്റ് എയർവേഴ്സ് 8.29 ശതമാനവും , ബജാജ് കോർപ്പ് 5.37 ശതമാനവും , ജിൻഡാൽ സ്റ്റീൽ 4.72 ശതമാനവും , ബജാജ് ഇലക്ട്രിക്കൽസ് 3.67ശതമാനവും , എസ്ആർകെ ഇന്റസ്ട്രീസ് 3.54 ശതമാനവും , ടോറന്റ് പവർ 3.47 ശതമാനവും നേട്ടം രേഖപ്പെടുത്തി . അതേസമയം , ഇൻഫോസിസ് 2.18 ശതമാനവും , മഹീന്ദ്ര 2.02 ശതമാനവും , ജെ . കെ സിമന്റ് 1.89 ശതമാനവും , സ്പൈസ് ജെറ്റ് 1.65 ശതമാനവും , എച്ച്ഡിഎഫ്സി 1.51 ശതമാനവും , ടിസിഎസ് 1.38 ശതമാനത്തിന്റെയും നഷ്ടം രേഖപ്പെടുത്തുക ആയിരുന്നു .


സിദ്ദിഖും മ്മൂട്ടിയും നയൻതാരയും ഒന്നിച്ച ഭാസ്കർ ദ റാസ്കൽ എന്ന ചിത്രം തമിഴിലേക്ക് . രജനീകാന്ത് നായകവേഷത്തിലെത്തുമെന്ന അഭ്യൂഹങ്ങൾക്കിടെ അരവിന്ദ സ്വാമി ചിത്രത്തിൽ നായകനാകുമെന്ന സ്ഥിരീകരണം വന്നിരിക്കുന്നു . ഗുണ്ടയായ നായകനും ഏറ്റവും മാന്യമായ പെരുമാറ്റം ആഗ്രഹിക്കുന്ന നായികയും . ഇരുവരെയും ഒന്നിപ്പിക്കുന്ന മക്കളുടെ സൌഹൃദം . മമ്മൂട്ടിയും നയൻതാരയും ഒന്നിച്ച ഹിറ്റു ചിത്രം ഭാസ്കർ ദ റാസ്കൽ തമിഴിലും ഒരുങ്ങുകയാണ് . സിദ്ദിഖ് തന്നെ ചിത്രം സംവിധാനം ചെയ്യുമെന്നാണ് വിവരം . രജനീകാന്ത് നായകനായി എത്തുമെന്നായിരുന്നു അഭ്യൂഹമങ്കിലും രജനിയുടെ ഓഫീസ് ഇക്കാര്യം നിഷേധിച്ചിരുന്നു . ബോംബ റോഝ തുടങ്ങിയ ഹിറ്റ് ചിത്രത്തിലൂടെ ഇന്ത്യ മുഴുവൻ ആരാധകർ ഉണ്ടായ അരവിന്ദ സ്വാമി നായകനാകുമെന്നാണ് ഇപ്പോൾ പുറത്തുവരുന്ന വിവരം . ഏറെ നാൾ സിനിമാ ലോകത്തുനിന്ന് വിട്ടുനിന്ന അരവിന്ദ സ്വാമി ഉജ്ജ്വല തിരിച്ചുവരവ് നടത്തിയിരുന്നു . തനി ഒരുവൻ എന്ന ചിത്രത്തിലെ വില്ലൻ വേഷം അരവിന്ദ സ്വാമിയുടെ തിരിച്ചുവരവ് ഗംഭീരമാക്കി . ഭാസ്കർ ദ റാസ്കൽ തമിഴിലെത്തുമ്പോഴും നയൻതാര തന്നെയാണ് നായിക . സതുരംഗ വേട്ടൈ എന്ന ചിത്രത്തിന്റെ രണ്ടാം ഭാഗത്തിലും അരവിന്ദ സ്വാമി വേഷമിടുന്നുണ്ട് . മഞ്ജു വാര്യരുടെ തമിഴ് അരങ്ങേറ്റവും അരവിന്ദ സ്വാമിക്ക് ഒപ്പമാണെന്നാണ് സൂചന .


ഇന്ത്യാ - ന്യൂസിലൻഡ് നിർണായക മൂന്നാം ട്വന്റി - 20 പോരാട്ടത്തിനായുള്ള ആരാധകരുടെ കാത്തിരിപ്പ് തുടരുന്നു . കാര്യവട്ടം ഗ്രീൻഫീൽഡ് സ്റ്റേഡിയത്തിൽ ഇപ്പോഴും നേരിയ ചാറ്റൽ മഴയുണ്ട് . മത്സരം തുടങ്ങേണ്ട ഏഴു മണിക്കും മഴയായതിനാൽ ഇതുവരെ ടോസ് ചെയ്തിട്ടില്ല . എട്ടു മണി കഴിഞ്ഞതോടെ ഇനി നഷ്ടമാകുന്ന ഓരോ നാലു മിനിട്ടിലും ഓരോ ഓവർ വീതം മത്സരത്തിൽ വെട്ടിച്ചുരുക്കും . മത്സരം തുടങ്ങാൻ വൈകുകയാണെങ്കിലും ആരാധകർ ഇപ്പോഴും ഗ്ലായറിയിൽ പ്രതീക്ഷയോടെ കാത്തിരിക്കുകയാണ് . ഏഴു മണിയോടെ ഇന്ത്യൻ കോച്ച് രവി ശാസ്ത്രിയുടെ നേതൃത്വത്തിലുള്ള ടീം അംഗങ്ങൾ ഗ്രൌണ്ടിലിറങ്ങി . രവി ശാസ്ത്രിക്ക് പുറമെ വിരാട് കോലി , ദിനേശ് കാർത്തിക്ക് , മനീഷ് പാണ്ഡെ , മുഹമ്മദ് സിറാജ് എന്നിവരാണ് ഗ്രൌണ്ടിലിറങ്ങി ഫുട്ബോൾ പരിശീലനത്തിൽ ഏർപ്പെട്ടത് . ഇടവിട്ട് നേരിയ ചാറ്റൽ മഴ തുടരുന്നത് ഗ്രൌണ്ട് ഉണങ്ങുന്നതിന് തടസമായി നിൽക്കുകയാണ് . മഴ പൂർണമായും മാറിയാൽ മാത്രമെ ടോസ് ചെയ്യാനായി ഇരു ടീം ക്യാപ്റ്റൻമാരും ഗ്രൌണ്ടിലിറങ്ങുകയുള്ളു . നിലവിലെ സാഹചര്യത്തിൽ എട്ടരയ്ക്ക് എങ്കിലും ടോസ് ചെയ്താൽ 9 മണിക്ക് മത്സരം തുടങ്ങാനാകൂ .


ഡിയേഗോ മറഡോണയോ , ലിയോണൽ മെസിയോ . . ? ഇവരിൽ ആരാണ് കേമൻ എന്നുള്ള ചോദ്യത്തിന് പലപ്പോഴും ഉത്തരം കിട്ടാറില്ല . എന്നാൽ ബ്രസീലിയൻ ഫുട്ബോൾ ഇതിഹാസം സീക്കോയ്ക്ക് ഇക്കാര്യത്തെ കുറിച്ച് വ്യക്തമായ ഉത്തരമുണ്ട് . അദ്ദേഹം പറയുന്നു മെസിയേക്കാൾ കേമനായിരുന്നു മറഡോണ എന്നതാണ് . അതിന് പിന്നിൽ സീക്കോയ്ക്ക് വ്യക്തമായ കാരണവുമുണ്ട് . അർജന്റീനയ്ക്ക് ഒരു കിരീടം പോലും നേടിക്കൊടുക്കാൻ സാധിച്ചില്ലെന്ന ഒറ്റ കാരണമാണ് മെസിയെ മാറ്റി നിർത്താൻ കാരണം . ഫുട്ബോൾ ജീവിതത്തിന്റെ ഏറ്റവും ഉന്നതിയിൽ മറഡോണ മെസിയെക്കാൾ മികച്ച കളിക്കാരനായിരുന്നെന്നാണ് സീക്കോ പറഞ്ഞത് . മറഡോണ കളിച്ചത് പലപ്പോഴും അദ്ദേഹത്തെ മാൻ മാർക്ക് ചെയുന്ന കാലഘട്ടത്തിൽ ആയിരുന്നുവെന്നും സീക്കോ കൂട്ടിച്ചേർത്തു . കഴിഞ്ഞ 10 വർഷത്തിലധികമായി ബാഴ്സലോണക്ക് വേണ്ടി ഗോളടിച്ചു കൂട്ടിയ മെസിക്ക് അർജന്റീനയുടെ കൂടെ ഒരു ലോകകപ്പ് എന്ന സ്വപനം നടന്നിരുന്നില്ല . അതെ സമയം മറഡോണ ഒരു തവണ ലോകകപ്പ് ജേതാവും മറ്റൊരു തവണ അർജന്റീനയുടെ കൂടെ റണ്ണേഴ്സ് അപ്പ് കൂടിയായിരുന്നു .


സാംസങിന്റെ ഫ്ലാഗ്ഷിപ്പ് ഫോണായ ഗാലക്സി നോട്ട് 7 സ്മാർട്ഫോൺ സൃഷ്ടിച്ച പ്രതിസന്ധിമൂലം സാംസങ്ങിനുണ്ടാകുന്ന നഷ്ടം 20,000 കോടി രൂപ . അടുത്ത രണ്ട് പാദങ്ങളിൽ 20,000 കോടി രൂപയുടെ വരുമാന നഷ്ടമുണ്ടാകുമെന്നാണ് കമ്പനിയുടെ കണക്കുകൂട്ടൽ . മൂന്നാം പാദത്തിൽ കമ്പനിയുടെ പ്രവർത്തന ലാഭത്തിൽ 15,000 കോടി രൂപയോളം നഷ്ടമുണ്ടാകുമെന്ന് പ്രഖ്യാപിച്ചതിനു തൊട്ടു പിന്നാലെയാണ് ഈ വിലയിരുത്തൽ . എന്നാൽ , മറ്റ് പ്രമുഖ മോഡലുകളുടെ അധിക വിൽപനയിലൂടെ നഷ്ടം കുറക്കാമെന്ന പ്രതീക്ഷയിലാണ് കമ്പനി . നോട്ട് 7 ഫോണിന് തീപിടിക്കുന്നതായി വ്യാപകമായി പരാതി ഉയർന്നതിനത്തെുടർന്നാണ് ലോകവ്യാപകമായി ഫോൺ തിരിച്ചുവിളിക്കാൻ സാംസങ് തീരുമാനിച്ചത് . ഉപഭോക്താക്കളുടെ സുരക്ഷയ്ക്കാണ് കമ്പനി മുൻഗണന നൽകുന്നതെന്നും ആരും ആശങ്കപ്പെടേണ്ടതില്ലെന്നും സാംസങ് അധികൃതർ അറിയിച്ചെങ്കിലും മാറ്റി നൽകിയ ഫോണുകളും പൊട്ടിത്തെറിച്ചത് പ്രതസന്ധിയുടെ ആഴം വർദ്ധിപ്പിച്ചു . ബാറ്ററി തകരാർ മൂലം സാംസങ് ഗാലക്സി നോട്ട് 7 ബുക്ക് ചെയ്തവർക്ക് വിതരണം ചെയ്യുന്നത് വൈകിപ്പിച്ചിരുന്നു . എന്നാൽ ഏറെ സൂക്ഷ്മതയോടെയ വികസിപ്പിച്ചെടുത്ത ബാറ്ററിക്ക് എന്താണ് സംഭവിച്ചതെന്ന് മനസിലാക്കാൻ സാംസങിലെ എൻജിനിയർമാർക്ക് സാധിച്ചിട്ടില്ലെന്നാണ് അറിയുന്നത് . ഈ ഫോണിൻറെ വിൽപന പൂർണമായി അവസാനിപ്പിക്കുകയാണെന്ന് ഈയാഴ്ച ആദ്യമാണ് കമ്പനി പ്രഖ്യാപിച്ചത് .


ബാഹുബലി എന്ന സൂപ്പർഹിറ്റ് ചിത്രത്തിന് ശേഷം പ്രഭാസ് നായകനാകുന്ന ചിത്രമാണ് സാഹോ . സാഹോയുടെ ബിഹൈൻഡ് ദ സീൻ വീഡിയോ കഴിഞ്ഞ ദിവസം പുറത്തുവിട്ടിരുന്നു . വീഡിയോ പുറത്തുവിട്ട് 24 മണിക്കൂറിനുള്ളിൽ 10 മില്യൺ കാഴ്ചക്കാരാണ് വീഡിയോയ്ക്ക് കിട്ടിയത് . ഇപ്പോൾ വീഡിയോയ്ക്ക് 15 മില്യൺ കാഴ്ചക്കാരാണ് ലഭിച്ചിരിക്കുന്നത് . വിഡിയോയുടെ ചെറിയ ഭാഗം ഷെയർ ചെയ്തിരിക്കുകയാണ് ഇപ്പോൾ സഹതാരം നീൽ നിതിൻ . സുജീത് ആണ് ചിത്രം സംവിധാനം ചെയ്യുന്നത് . നിരവധി സ്റ്റണ്ട് രംഗങ്ങളാണ് ചിത്രത്തിലുള്ളത് . ചിത്രത്തിന്റെ സ്റ്റണ്ട് രംഗത്തിനായി 37 കാറുകളാണ് തകർത്തതെന്നാണ് റിപ്പോർട്ട് . സ്റ്റണ്ട് രംഗം യഥാർഥ രീതിയിൽ തന്നെ ചിത്രീകരിക്കണമെന്ന സംവിധായകൻ സുജീതിന് നിർബന്ധമാണെന്ന് പ്രഭാസ് പറഞ്ഞിരുന്നു . അതുകൊണ്ട് 37 കാറുകളും അഞ്ച് ട്രക്കുകളുമാണ് തകർത്തത് . സാധാരണ കമ്പ്യൂട്ടർ ജനറേറ്റജ് ഇമേജറി ( സിജിഐ ) ആണ് 70 ശതമാനത്തോളം ഇത്തരം രംഗങ്ങൾക്കായി ഉപയോഗിക്കാറുണ്ട് . എന്നാൽ നമ്മൾ യഥാർഥമായി തന്നെ ചിത്രീകരിക്കാൻ തീരുമാനിക്കുകയായിരുന്നു - പ്രഭാസ് പറയുന്നു . കെന്നി ബേറ്റ്സ് ആണ് ആണ് ആക്ഷൻ രംഗങ്ങൾ കൊറിയോഗ്രാഫി ചെയ്തിരിക്കുന്നത് . ആക്ഷൻ രംഗങ്ങൾക്കായി മാത്രം 90 കോടി രൂപയാണ് ബജറ്റ് . ശ്രദ്ധ കപൂറാണ് ചിത്രത്തിലെ നായിക .


പ്രണയമാകുമ്പോൾ സൌന്ദര്യപിണക്കം പതിവാണല്ലോ . അത് സെലിബ്രിറ്റികളുടെ കാര്യത്തിലും അങ്ങനെ തന്നെ . ഇന്ത്യൻ മാധ്യമങ്ങളിലെ ഏറ്റവും ചൂടൻ വിഷയമായ വിരാട് കോലി - അനുഷ്ക ശർമ്മ പ്രണയത്തിലും സൌന്ദര്യപിണക്കം സാധാരണമാണ് . അനുഷ്കയുമായി പ്രശ്നമുണ്ടാകുമ്പോൾ അത് പരിഹരിക്കാൻ മുൻകൈ എടുക്കുന്നതും കോലി തന്നെയാണ് . ഇക്കാര്യത്തിൽ ഉപദേശം തേടാൻ കോലി സമീപിക്കുന്ന ഒരു ക്രിക്കറ്റ് താരമുണ്ട് . ബ്രേക്ക്ഫാസ്റ്റ് വിത്ത് ചാംപ്യൻസ് എന്ന ടിവി ഷോയിലാണ് ഇക്കാര്യം കോലി വെളിപ്പെടുത്തിയത് . മുൻ ഇന്ത്യൻ പേസർ സഹീർഖാനാണ് ഇക്കാര്യത്തിൽ കോലിയുടെ വഴികാട്ടി . നാലുവർഷമായുള്ള പ്രണയബന്ധത്തിനിടെ പലതവണ ഇരുവരും പിണങ്ങി . ചില പിണക്കങ്ങൾ മാസങ്ങൾ നീണ്ടു . എന്നാൽ എല്ലാ പിണക്കങ്ങളും പരിഹരിച്ചു , പ്രണയം ഉഷാറാക്കാൻ കോലിയെ സഹായിച്ചത് സഹീർഖാനാണ് . അനുഷ്കയുമൊത്തുള്ള പ്രണയത്തെക്കുറിച്ച് താൻ ആദ്യം പറഞ്ഞതും സഹീറിനോടാണെന്ന് കോലി പറയുന്നു . ഒരു കാര്യവും അനുഷ്കയിൽനിന്ന് മറച്ചുവെക്കരുതെന്നും , എല്ലാ കാര്യങ്ങളും തുറന്നുപറയണമെന്നുമായിരുന്നു സഹീറിന്റെ ആദ്യ ഉപദേശമെന്നും കോലി പറയുന്നു .


നോട്ട് നിരോധനത്തെ തുടർന്ന് തിരിച്ചെത്തിയ പഴയ നോട്ടുകൾ സംഭരിച്ചതോടെ പുതിയ നോട്ടുകൾ സൂക്ഷിക്കാൻ ഇടമില്ലാതെ റിസർവ്വ് ബാങ്ക് . ഇതിനെ തുടർന്ന് പുതിയ നോട്ടുകളുടെ അച്ചടി കുറയ്ക്കാൻ റിസർവ്വ് ബാങ്ക് നിർദേശം നൽകി . കറൻസ് ചെസ്റ്റുകളിലും വാണിജ്യ ബാങ്കിലും സൂക്ഷിക്കാൻ ഇടമില്ലാതായതോടെയാണ് റിസർവ്വ് ബാങ്ക് നടപടി . നോട്ട് നിരോധനത്തിലൂടെ തിരിച്ചെത്തിയ നോട്ടുകളുടെ പരിശോധന ഇതുവരെ പൂർത്തിയായിട്ടില്ലെന്നാണ് റിപ്പോർട്ടുകൾ . കഴിഞ്ഞ വർഷം 28 ബില്യൺ നോട്ടുകൾ അച്ചടിച്ച സ്ഥാനത്ത് ഈ വർഷം 21 ബില്യൺ നോട്ടുകളാണ് അച്ചടിക്കാൻ നിർദേശം നൽകിയിട്ടുള്ളത് . മുൻവർഷങ്ങളിസ് ശരാശരി 25 ബില്യൺ നോട്ടുകൾ ആണ് അച്ചടിക്കാറുള്ളത് . ആവശ്യമുള്ളതിനേക്കാൾ കുറവ് നോട്ടുകളാണ് നിലവിൽ അച്ചടിക്കാൻ നിർദേശം നൽകിയിട്ടുള്ളത് . പുതിയ സീരിസുകളിവുള്ള നോട്ടുകൾ 2016 ജനുവരി മുതലാണ് അച്ചടിച്ച് വിതരണം ചെയ്യുന്നത് .


രൺവിർ സിംഗും ദീപിക പദുക്കോണും തമ്മിലുള്ള പ്രണയവാർത്ത കുറെ നാളായി സിനിമാ മാധ്യമങ്ങളിൽ വരുന്നുണ്ട് . ഇരുവരുടെയും പ്രണയം വിവാഹത്തിലേക്കുമെന്ന വാർത്തകൾക്കിടെ രൺവിർ ദീപികയുടെ ഫോട്ടോയ്ക്ക് ഇട്ട ഒരു കമന്റാണ് ആരാധകർക്കിടയിൽ ചർച്ചയാകുന്നത് . ദീപിക ഷെയർ ചെയ്ത ഫോട്ടോയ്ക്ക് റാണി ( queen ) എന്നാണ് രൺവിർ കമന്റിട്ടത് . ഒരു മാഗസിനു വേണ്ടി എടുത്ത തന്റെ കവർ ഫോട്ടോയായിരുന്നു ദീപിക ഷെയർ ചെയ്തത് . എന്തായാലും ആരാധകർ രൺവിറിന്റെ കമന്റ് ഏറ്റെടുത്തിരിക്കുകയാണ് . അതേസമയം നവംബർ 20ന് ഇരുവരും വിവാഹിതരാകുമെന്നാണ് റിപ്പോർട്ട് . ഇറ്റലിയിൽ അടുത്ത സുഹൃത്തുക്കളും ബന്ധുക്കളും മാത്രം പങ്കെടുക്കുന്ന ചടങ്ങിലായിരിക്കും വിവാഹമെന്നുമാണ് വാർത്ത . വിവാഹവാർത്തകൾ ശരിയാണോ എന്ന ചോദ്യത്തോട് എതിർക്കാതെയും യോജിക്കാതെയുമായിരുന്നു ദീപിക പദുക്കോൺ നേരത്തെ മറുപടി പറഞ്ഞത് . നിങ്ങൾക്ക് ഉടൻ അറിയാനാകും എന്നായിരുന്നു പ്രതികരണം . ഇറ്റലിയിൽ അടുത്ത സുഹൃത്തുക്കളും ബന്ധുക്കളും മാത്രം പങ്കെടുക്കുന്ന ചടങ്ങിലായിരിക്കും വിവാഹമെന്നുമാണ് വാർത്ത .


വിക്രം നായകനായാ പുറത്തിറങ്ങിയ സൂപ്പർഹിറ്റ് ചിത്രം സാമിയുടെ രണ്ടാം ഭാഗം ഒരുങ്ങുകയാണ് . ആദ്യ ചിത്രം ഒരുക്കിയ സംവിധായകൻ ഹരി തന്നെയാണ് രണ്ടാം ഭാഗത്തിന്റെയും സംവിധായകൻ . തൃഷ തന്നെയായിരുന്നു രണ്ടാം ഭാഗത്തിലും നായിക . എന്നാൽ ഇപ്പോൾ തൃഷ ചിത്രം വേണ്ടെന്നുവച്ചിരിക്കുകയാണ് . തൃഷ തന്നെ ഇക്കാര്യം സാമൂഹ്യ മാധ്യമങ്ങളിലൂടെ അറിയിച്ചു . ആശയപരമായ അഭിപ്രായ ഭിന്നതകൾ കൊണ്ട് ഞാൻ ചിത്രത്തിൽ നിന്ന് പിന്മാറുന്നു . ചിത്രത്തിന് എല്ലാവിധ ആശംസകളും - തൃഷ പറയുന്നു . അതേസമയം ചിത്രത്തിൽ കീർത്തി സുരേഷും നായികയായി അഭിനയിക്കുന്നുണ്ട് . എന്നാൽ തൃഷ അവതരിപ്പിച്ച കഥാപാത്രത്തിന്റെ വേഷത്തിൽ ആരായിരിക്കും എത്തുക എന്ന കാര്യത്തിൽ തീരുമാനമായിട്ടില്ല . ബോബി സിൻഹയാണ് ചിത്രത്തിൽ വില്ലനാകുന്നത് .


ഷവോമി റെഡ്മീ നോട്ട് 5എ ഈ വർഷം ആദ്യമാണ് എത്തിയത് . അതിന് പിന്നാലെ റെഡ്മീ നോട്ട് 5 പ്ലസ് ഇറക്കാനുള്ള നീക്കത്തിലാണ് ഷവോമി . ഇതിൻറെ ചിത്രങ്ങൾ കഴിഞ്ഞ ദിവസം ഓൺലൈനിൽ ചോർന്നു . ഇത്തരം വിവരങ്ങൾ പ്രസിദ്ധീകരിക്കുന്ന ചൈനീസ് സൈറ്റ് ഗിസ്മോയാണ് വിവരങ്ങൾ പുറത്തുവിട്ടത് . എന്നാൽ എപ്പോൾ ഈ ഫോൺ ഇറങ്ങും എന്നത് സംബന്ധിച്ച് വിശദീകരണം ലഭിച്ചിട്ടില്ല . റെഡ്മീ നോട്ട് 5ന് സമാനമായ പ്രത്യേകതകളായിരിക്കും റെഡ്മീനോട്ട് 5 പ്ലസിലും ഉണ്ടാകുക . സ്നാപ്ഡ്രാഗൺ 630 പ്രോസസർ ഈ ഫോണിൻറെ ശേഷി നിർണ്ണയിക്കും . 4ജിബി റാം ശേഷിയാണ് പ്രതീക്ഷിക്കുന്നത് . ഇൻബിൽട്ട് ശേഖരണ ശേഷി 64 ജിബി ആയിരിക്കും . 5 . 5 ഇഞ്ച് ഫുൾ എച്ച് . ഡി ഡിസ്പ്ലേയുടെ റെസല്യൂഷൻ 1080X1920 പിക്സലായിരിക്കും . 16എംപി പ്രധാന ക്യാമറയും , 13 എംപി മുൻ ക്യാമറയും ഉണ്ടാകുമെന്നാണ് മറ്റൊരു സൂചന . ഇപ്പോഴത്തെ ട്രെൻറായ ഇരട്ട ക്യാമറ ഏതായാലും ഈ ഫോണിൽ ഇല്ലെന്ന് പറയാം .


കള്ളപ്പണം പിടിക്കാൻ വേണ്ടിയാണോ നരേന്ദ്ര മോദി രാത്രിക്ക് രാത്രി അഞ്ഞൂറിന്റെയും ആയിരത്തിന്റെയും നോട്ടുകൾ നിർത്തലാക്കിയത് . ആണെന്നും അല്ലെന്നും സോഷ്യൽ മീഡിയയിൽ വാദങ്ങൾ ഉയരുന്നുണ്ട് . അല്ലെങ്കിലും സോഷ്യൽ മീഡിയ തുറന്നാൽ ഇപ്പോൾ സാമ്പത്തിക ശാസ്ത്ര വിദഗ്ധരെ തട്ടി നടക്കാൻ പറ്റില്ല എന്ന സ്ഥിതിയാണ് . എവിടെ നോക്കിയാലും വിദഗ്ധർ തന്നെ . ഒരുകണക്കിന് അത് നല്ലതുമാണ് . Read Also : അഞ്ഞൂറും ആയിരവും കൂട്ടിയിട്ട് കത്തിച്ചു , ഒന്നും രണ്ടുമല്ല 500 കോടി ! ആരാണീ കോടിക്കോടീശ്വരനായ മുൻ മന്ത്രി ? കള്ളപ്പണമല്ല വ്യാജനോട്ടാണ് ലക്ഷ്യമെന്ന് ചിലർ പറയുന്നു . അല്ല കള്ളപ്പണവും പെടുമെന്ന് മറ്റ് ചിലർ . പുതിയ ആയിരത്തിന്റെയും അഞ്ഞൂറിന്റെയും നോട്ട് മാറാൻ ബാങ്കിൽ ചെല്ലുമ്പോൾ കള്ളി വെളിച്ചത്താകും എന്നാണ് കരുതപ്പെടുന്നത് . ഈ അവസരം വിനിയോഗിച്ച് ബ്ലാക്ക് മണിയെ വൈറ്റാക്കാം എന്ന് സ്വപ്നം കാണുന്നവരും ഉണ്ട് . എങ്ങനെയാണ് ബ്ലാക്കിനെ വൈറ്റാക്കുന്നത് . അതിനുമുണ്ട് ചില സൂത്രങ്ങൾ .


പൌരത്വം എന്നത് മനുഷ്യനു മാത്രം നൽകേണ്ടതാണെന്ന് ആരു പറഞ്ഞു ? അങ്ങനെ കരുതുന്നവർ സോഫിയയെ കുറിച്ചറിയണം . സോഫിയ മനുഷ്യനല്ല . എന്നാൽ മനുഷ്യനെ പോലെ തന്നെയാണ് . ആർട്ടിഫിഷ്യൽ ഇന്റലിജൻസ് സാങ്കേതികവിദ്യയെ അടിസ്ഥാനമാക്കി നിർമിച്ച സോഫിയ എന്ന ഹ്യൂമനോയ്ഡ് റോബോട്ടിന് പൌരത്വം നൽകി സൌദി അറേബ്യ ചരിത്രത്തിൽ തന്നെ പുതിയൊരു അധ്യായം കുറിച്ചിരിക്കുകയാണ് . ഹാൻസൺ റോബോട്ടിക്സാണ് സോഫിയയുടെ നിർമാതാക്കൾ . സോഫിയയ്ക്ക് സംസാരിക്കാനും തന്റെ വികാരങ്ങൾ പ്രകടിപ്പിക്കാനുമൊക്കെ കഴിയും . സൌദിയിൽ നടക്കുന്ന ഫ്യൂച്ചർ ഇൻവെസ്റ്റ്മെന്റ് ഇനിഷ്യേറ്റിവ് കോൺഫറൻസിൽ വച്ച് ബുധനാഴ്ചയാണ് സോഫിയക്ക് പൌരത്വം നൽകിയത് . അറബ് ന്യൂസാണ് വാർത്ത റിപ്പോർട്ട് ചെയ്തിരിക്കുന്നത് . ഇതാദ്യമായാണ് ഒരു രാജ്യം റോബോട്ടിന് പൌരത്വം നൽകുന്നത് . ആഗോള തലത്തിൽ തന്നെ ശ്രദ്ധിക്കപ്പെട്ടിരിക്കുകയാണ് സോഫിയ . അപൂർവമായ ഈ അംഗീകാരത്തിൽ ഏറെ അഭിമാനം തോന്നുന്നുവെന്നും പൌരത്വം ലഭിക്കുന്ന ആദ്യ റോബോട്ട് ചരിത്രപരമാണെന്നും സോഫിയ പ്രതികരിച്ചു . ചടങ്ങിൽ മോഡറേറ്റർ ആൻഡ്ര്യൂ റോസ് സോർക് ചോദിച്ച തൽസമയ ചോദ്യങ്ങൾക്ക് കൃത്യമായ മറുപടികളാണ് സോഫിയ നൽകിയത് . മറുപടികൾക്കിടയിൽ ചിരിക്കാനും ദേഷ്യപ്പെടാനുമുള്ള തന്റെ കഴിവ് പ്രകടിപ്പിക്കാനും സോഫിയ മറന്നില്ല . തനിക്ക് മനുഷ്യർക്കൊപ്പം ജോലി ചെയ്യണം . അതിനാൽ അവരെപോലെ വികാരങ്ങൾ പ്രകടിപ്പിക്കാൻ കഴിയണം . എങ്കിൽ മാത്രമേ അവർ തന്നെ വിശ്വസിക്കുകയുള്ളൂവെന്നും മനുഷ്യർക്ക് മെച്ചപ്പെട്ട ജീവിതം നയിക്കാനാവശ്യമായ കാര്യങ്ങൾക്കു വേണ്ടി തന്റെ നിർമിത ബുദ്ധി ഉപയോഗിക്കാനാണ് താത്പര്യപ്പെടുന്നതെന്നും പറഞ്ഞ സോഫിയ ഈ ലോകത്തെ മികച്ച ഒരിടമാക്കി മാറ്റാൻ തന്നെക്കൊണ്ട് സാധിക്കും വിധം പരിശ്രമിക്കുമെന്നും വ്യക്തമാക്കി .


കാലാവസ്ഥാനിരീക്ഷണത്തിന് വേണ്ടിയുള്ള സ്കാറ്റ്സാറ്റ് - 1 ഉൾപ്പടെ എട്ട് ഉപഗ്രഹങ്ങളുമായി പിഎസ്എൽവി സി - 35 വിക്ഷേപിച്ചു . രാവിലെ 9.12 ന് ശ്രീഹരിക്കോട്ടയിലെ സതീഷ് ധവാൻ സ്പേസ് സെൻററിൽ നിന്നായിരുന്നു വിക്ഷേപണം . ഒരേ ദൌത്യത്തിൽ ഉപഗ്രഹങ്ങളെ രണ്ട് വ്യത്യസ്ത ഭ്രമണപഥത്തിലെത്തിയ്ക്കുന്ന ആദ്യത്തെ പിഎസ്എൽവി വിക്ഷേപണമാണിത് . ഇന്ത്യയുടെ ഏറ്റവും വിശ്വസ്തമായ പിഎസ്എൽവിയുടെ 36 ആമത് വിക്ഷേപണമാണ് നടന്നത് . ചുഴലിക്കാറ്റ് പോലുള്ള കാലാവസ്ഥാമാറ്റങ്ങളെ പ്രവചിക്കാൻ കഴിവുള്ള സ്കാറ്റ്സാറ്റ് ഒന്ന് എന്ന ഉപഗ്രഹവും വഹിച്ചുകൊണ്ടുള്ള യാത്ര . അമേരിക്കയുടെ പാത്ത് ഫൈൻഡർ ഒന്ന് ഉൾപ്പടെ അഞ്ച് വിദേശ ഉപഗ്രഹങ്ങളെയും ഐഐടി ബോംബെയിൽ നിന്നുൾപ്പടെയുള്ള രണ്ട് വിദ്യാർഥി നിർമ്മിത ഉപഗ്രഹങ്ങളെ ഭ്രമണപഥത്തിലെത്തിക്കും . പിഎസ്എൽവി സി - 35 ൻറെ പ്രത്യേകതകൾ ഇതു മാത്രമല്ല . ഒരേ ദൌത്യത്തിൽ ഉപഗ്രഹങ്ങളെ രണ്ട് വ്യത്യസ്ത ഭ്രമണപഥത്തിലെത്തും ചരിത്രപരമായ ദൌത്യം കൂടിയാണ് ഇതിലൂടെ ഐഎസ്ആർഒ ഏറ്റെടുത്തിരിയ്ക്കുന്നത് . ഇത്തരത്തിലുള്ള പിഎസ്എൽവിയുടെ ആദ്യദൌത്യമാണിത് . പിഎസ്എൽവിയുടെ ഏറ്റവും ദൈർഘ്യമേറിയ ദൌത്യം കൂടിയാണ് ഇത് . വിക്ഷേപിച്ച് രണ്ട് മണിക്കൂറും 15 മിനിറ്റുമെടുത്താണ് പിഎസ്എൽവി 35 ഉപഗ്രഹങ്ങളെ ഭ്രമണപഥത്തിലെത്തിയ്ക്കുക . 377 കിലോയാണ് പിഎസ്എൽവിയുടെ മൊത്തം ഭാരം . അഞ്ച് വിദേശ ഉപഗ്രഹങ്ങളെ ഭ്രമണപഥത്തിലെത്തിയ്ക്കുക വഴി വലിയ സാമ്പത്തികലാഭമാണ് ഐഎസ്ആർഒയ്ക്ക് ലഭിച്ചിരിയ്ക്കുന്നതെന്നാണ് റിപ്പോർട്ടുകൾ . പിഎസ്എൽവിയുടെ ഇന്നത്തെ പ്രകടനം മികച്ച രീതിയിലായാൽ വർഷം തോറും പന്ത്രണ്ട് തവണയെങ്കിലും പിഎസ്എൽവി ഉപയോഗിച്ച് ഉപഗ്രഹവിക്ഷേപണത്തിനുള്ള കരാറുകൾ സ്വന്തമാക്കുകയെന്ന ഐഎസ്ആർഒയുടെ ലക്ഷ്യത്തിലേയ്ക്കുള്ള ഒരു ചുവടു പടി കൂടിയാകും ഇത് .


മോഹൻലാലിന്റെ വാക്കുകൾ ഒടിയൻ എന്ന സിനിമയ്ക്ക് കിട്ടിയ ആവേശം കേരളത്തിലെ പോലെ തന്നെ ജിസിസിയിലും കിട്ടി . സിനിമ മികച്ചതാണ് , അല്ലെങ്കിൽ സിനിമ എല്ലാവർക്കും ഇഷ്ടമാണ് എന്നതൊക്കെ സിനിമ കണ്ടിട്ട് നിങ്ങളാണ് തീരുമാനിക്കേണ്ടത് . സിനിമയിൽ എന്റെ നാൽപത്തിയൊന്നാമത്തെ വർഷമാണ് . ഒരുപാട് സിനിമകൾ ഞങ്ങൾ പ്രമോട് ചെയ്യാൻ ശ്രമിച്ചിട്ടുണ്ട് , കാലാപാനിയും വാനപ്രസ്ഥവുമൊക്കെ . മലയാള സിനിമ സമൂഹം ഒരുപാട് പരീക്ഷണങ്ങൾ ചെയ്തിട്ടുള്ളതാണ് . അതുപോലെ പുതിയ ഒരു ഗെയിം ക്രാഷ് ആണ് ഒടിയൻ എന്ന സിനിമയും . അത്തരം സിനിമകൾ ലോകം മുഴുവൻ ഓടാൻ തുടങ്ങിയാൽ തീർച്ചയായും വലിയ സിനിമകളെടുക്കാം . അത് വലിയ ഒരു വെല്ലുവിളിയാണ് . ഇനി ചെയ്യുന്ന ലൂസിഫർ വലിയ സിനിമയാണ് . ഇനി ഞാൻ പോകാൻ പോകുന്നത് കുഞ്ഞാലിമരക്കാർ വലിയ സിനിമയിലേക്കാണ് . ഇത്തരം സിനിമകൾക്ക് വേൾഡ് വൈഡ് റിലീസ് ഉണ്ടായാൽ മികച്ച സിനിമകൾ എടുക്കാൻ കഴിയും . ഒടിയൻ നല്ല സിനിമയായി മാറട്ടെ . തീർച്ചയായും ഒടിയൻ ഒരുപാട് പ്രത്യേകതയുള്ള സിനിമയാണ് . അതിലെ പാട്ടുകൾ , സംഘട്ടനങ്ങൾ . . ഒരു പാവം സിനിമയാണ് ഒടിയൻ . അല്ലാതെ മാജിക്കൊന്നുമില്ല . ഒരു സാധാരണ നാട്ടിൻപുറത്ത് നടക്കുന്ന രസകരമായ തമാശയും പ്രണയവും പകയും . . അങ്ങനയേ പറയുന്നുള്ളൂ . അല്ലാതെ ഒടിയൻ എന്നുപറഞ്ഞാൽ എല്ലാവരെയും പേടിപ്പെടുത്തുന്ന സിനിമയൊന്നുമില്ല . അതിനകത്ത് ഭയങ്കര ഇമോഷൻസുണ്ട് . എന്തായാലും സിനിമ കാണൂ , ഞാനും സിനിമ കാണാൻ കാത്തിരിക്കുകയാണ് . കുറച്ച് നാൾ കഴിഞ്ഞേ തീയേറ്ററിൽ പോയി സിനിമ കാണാൻ കഴിയൂ .


താരങ്ങളുടെ വിവരങ്ങൾ ഇൻറർനെറ്റിൽ തിരയുന്നവരെ കാത്തിരിക്കുന്നത് വലിയ പണി . പ്രമുഖ ഇൻറർനെറ്റ് സുരക്ഷാസേവന ദാതാക്കളായ മക്കാഫിയാണ് ഇത്തരമൊരു കണ്ടെത്തൽ നത്തിയിരിക്കുന്നത് . ഓൺലൈൻ വൈറസുകളുടെ ആക്രമണം ഏറ്റവും കൂടുതൽ ഉണ്ടാകുന്നത് പ്രിയതാരങ്ങളുടെ പേരിലുള്ള ബ്രൌസിംഗിലൂടെയാണ് എന്നാണ് ഇവരുടെ കണ്ടെത്തൽ . ഇതിൻറെ അടിസ്ഥാനത്തിൽ തരങ്ങളുടെ പേരുകൾ തരം തിരിച്ചുള്ള റിപ്പോർട്ടാണ് മക്കാഫി പ്രസിദ്ധീകരിച്ചിരിക്കുന്നത് . പ്രിയ താരങ്ങളുടെ വിശേഷങ്ങൾ അറിയാൻ ഇൻറർനെറ്റ് ഉപയോഗിക്കുന്നവർക്ക് ഭീഷണി ഉയർത്തുന്ന വൈറസുകൾ , കമ്പ്യൂട്ടർ പ്രോഗ്രാമുകളെ തകർക്കാൻ തക്ക ശേഷിയുള്ള മാൽവെയറുകൾ എന്നിവയെ കുറിച്ചുള്ള വിവരങ്ങൾ നൽകുന്ന ഇൻറർനെറ്റ് സെക്യൂരിറ്റിയായ മക്കാഫിയുടെ പത്താമത് സർവേ റിപ്പോർട്ടാണ് ഇത് . മക്കാഫി സർവേ പുറത്തുവിട്ടിരിക്കുന്നത് പ്രകാരം മോളിവുഡ് മാൽവെയർ ലിസ്റ്റിൽ ഏറ്റവും അപകടകാരി കാവ്യാ മാധവനാണ് . 2015 ലെ ലിസ്റ്റ് പ്രകാരം അഞ്ചാം സ്ഥാനത്തായിരുന്ന കാവ്യ 2016 ൽ എത്തിയപ്പോൾ ഒന്നാമത് എത്തിയിരിക്കുകയാണ് . കാവ്യാമാധവൻറെ പേരിൽ തെരയുന്നതിലൂടെ വൈറസ് സാധ്യത 11 ശതമാനമാണ് . രണ്ടാമതായി ജയസൂര്യയാണ് . 10 . 33 ശതമാനം . പിന്നാലെ നിവിൻ പോളി ( 9.33 ) , മഞ്ജുവാര്യർ ( 8.33 ) , പാർവതി ( 8.16 ) , നയൻതാര ( 8.17 ) , നമിതപ്രമോദ് ( 7.67 ) , മമ്മൂട്ടി ( 7.5 ) , പൃഥ്വിരാജ് ( 7.33 ) , റീമ കല്ലിങ്കൽ ( 7.17 ) , സായ് പല്ലവി ( 07.00 ) , ഇഷ തൽവാർ ( 07.00 ) എന്നിങ്ങനെയാണ് സർവേ റിപ്പോർട്ട് . നിക്കി ഗൽറാനിയാണ് കോളിവുഡ് ലിസ്റ്റിൽ ഏറ്റവും വൈറസ് സാധ്യതയുള്ള താരം , രണ്ടാമത് അമലാ പോൾ .


ഏത് രാജ്യക്കാരിയാണെന്ന ചോദ്യം ശല്യമാകുന്നതിനാൽ ഡിഎൻഎ ടെസ്റ്റ് നടത്തുമെന്ന് നടി എമി ജാക്സൺ . ഞാൻ ഏത് രാജ്യക്കാരിയാണെന്ന ചോദ്യം എപ്പോഴും ഉയരാറുണ്ട് . ഇത് സംബന്ധിച്ച് സോഷ്യൽ മീഡിയയിൽ ചർച്ച തന്നെ നടക്കുന്നുണ്ട് . ഞാൻ ഇന്ത്യൻ വംശജയാണ് എന്നാണ് എല്ലാവരും കരുതുന്നത് . ഞാൻ ഇംഗ്ലീഷുകാരിയാണെന്ന് പറഞ്ഞാൽ പലരും വിശ്വസിക്കാറില്ല എമി പറയുന്നു . ചിലർ പറയുന്നത് എന്നെ കണ്ടാൽ ബ്രിട്ടീഷുകാരിയാണെന്ന് പറയില്ലെന്നാണ് . ഇത് പരിഹരിക്കാനാണ് ഡിഎൻഎ ടെസ്റ്റ് . കുടുംബ ചരിത്രം അറിയാനാണ് ഞാൻ ടെസ്റ്റ് ചെയ്യുന്നത് . എൻറെ അച്ഛൻറെ അമ്മ പോർച്ചുഗീസ് വംശജയാണ് . 1900 കളിൽ ജനിച്ച് ഐൽ ഒഫ് മാനിൽ സ്ഥിരതാമസമാക്കി . അച്ഛൻറെ കുടുംബ ചരിത്രത്തെക്കുറിച്ച് എനിക്ക് അറിയാത്ത ഒരുപാട് കാര്യങ്ങളുണ്ട് . ഡി . എൻ . എ ആൻസിസ്റ്ററി ടെസ്റ്റിലൂടെ എനിക്ക് കൂടുതൽ അറിയാൻ സാധിക്കുമെന്ന് മനസ്സിലായി . കുറച്ച് ദിവസത്തിനുള്ളിൽ ടെസ്റ്റിൻറെ റിപ്പോർട്ട് എനിക്ക് ലഭിക്കും . ഒരു വ്യക്തിയുടെ കുടുംബ വേരുകളെക്കുറിച്ച് ഡി . എൻ . എ ആൻസിസ്റ്ററി ടെസ്റ്റിലൂടെ അറിയാൻ സാധിക്കും . നമ്മുടെ പൂർവികരുടെ ഉത്ഭവത്തെക്കുറിച്ച് കൂടുതൽ വിവരങ്ങൾ അറിയാം . കുടുംബ ചരിത്രത്തെക്കുറിച്ച് കൃത്യമായ രൂപരേഖ ലഭിക്കാൻ ഇതിലൂടെ സാധിക്കും . വൈ ക്രോമസോം ടെസ്റ്റ് അച്ഛൻറെ പൂർവ്വികരെക്കുറിച്ച് അറിയാനാണ് നടത്തുന്നത് .


ഇന്ത്യൻ ഓപ്പണർ പൃഥ്വി ഷായ്ക്ക് ഓസ്ട്രേലിയൻ പര്യടനത്തിലെ ശേഷിക്കുന്ന മത്സരങ്ങൾകൂടി നഷ്ടമാവും . കണങ്കാലിനേറ്റ പരിക്ക് പൂർണമായും ഭേദമാവാത്തതിനാൽ ഷായെ ടീമിൽ നിന്ന് മാറ്റി നിർത്തുകയായിരുന്നു . ഷായ്ക്ക് പകരം മായങ്ക് അഗർവാളിനെ ടീമിൽ ഉൾപ്പെടുത്തി . നേരത്തെ ബോക്സിങ് ഡേ ടെസ്റ്റിൽ താരം ടീമിൽ തിരിച്ചെത്തുമെന്ന് വാർത്തകളുണ്ടായിരുന്നു . ആഭ്യന്തര മത്സരങ്ങളിൽ തകർപ്പൻ ഫോമിൽ കളിക്കുന്ന അഗർവാൾ ഇതുവരെ ഇന്ത്യയുടെ ടെസ്റ്റ് ജേഴ്സി അണിഞ്ഞിട്ടില്ല . ഇംഗ്ലണ്ട് പര്യടനത്തിൽ ടീമിൽ ഉൾപ്പെടുത്തിയെങ്കിലും കളിക്കാൻ സാധിച്ചില്ല . ഫ്സ്റ്റ് ക്ലാസ് ക്രിക്കറ്റിൽ 50.30 ശരാശരിയുള്ള താരമാണ് . രഞ്ജിയിൽ കർണാടകയ്ക്ക് വേണ്ടി കളിക്കുന്ന അഗർവാൾ അവസാന മത്സരത്തിൽ ഗുജറാത്തിനെതിരെ അർധ സെഞ്ചുറി നേടിയിരുന്നു . അതെസമേയം ഓൾ റൌണ്ടർ ഹാർദിക് പാണ്ഡ്യ ടീമിനൊപ്പം ചേരും . രഞ്ജി ട്രോഫിയിൽ തകർപ്പൻ പ്രകടനം പുറത്തെടുത്ത പാണ്ഡ്യ ഫിറ്റ്നെസ് തെളിയിച്ചിരുന്നു . സെപ്റ്റംബറിൽ ഏഷ്യാ കപ്പിനിടെയാണ് ഹാർദിക്കിന് പരിക്കേറ്റത് . രഞ്ജിയിൽ 28 ഓവറുകൾ എറിഞ്ഞ ഹാർദിക് പരിക്ക് പൂർണമായും മാറിയെന്ന് തെളിയിക്കുകയായിരുന്നു . ബറോഡയ്ക്ക് വേണ്ടി കളിക്കുന്ന പാണ്ഡ്യ ആദ്യ ഇന്നിങ്സിൽ അഞ്ചും രണ്ടാം ഇന്നിങ്സിൽ രണ്ടും വിക്കറ്റ് നേടിയിരുന്നു . മ മാത്രമല്ല , മത്സരത്തിൽ 73 റൺസെടുക്കാനും താരത്തിന് സാധിച്ചു .


ആശങ്ക ഉണർത്തി പുതിയ ഡെങ്കി വൈറസിനെ ഇന്ത്യയിൽ കണ്ടെത്തി . പൂനെ നാഷണൽ ഇൻസ്റ്റിറ്റിയൂട്ട് ഓഫ് വൈറോളജിയാണ് പുതിയ വൈറസിനെ കണ്ടെത്തിയത് . കേരളത്തിനു പുറമെ തമിഴ്നാട്ടിലുമാണ് വൈറസിന്റെ സാന്നിധ്യം കണ്ടെത്തിയിരിക്കുന്നത് . മഹാരാഷ്ട്ര , ദില്ലി ഉൾപ്പെടെയുള്ള സംസ്ഥാനങ്ങളിൽ സാമ്പിളുകൾ പരിശോധിച്ച് പഠനം നടത്തിയിരുന്നു . എങ്കിലും വൈറസിനെ കണ്ടെത്താനായില്ല . മാത്രമല്ല , 2012 ൽ കേരളത്തിലും , തമിഴ . നാട്ടിലും ഈ വൈറസിന്റെ ആക്രമ്ണം ഉണ്ടായിരുന്നതായും ഗവേഷകർ കണ്ടെത്തിയിട്ടുണ്ട് . വൈറോളജി എന്ന പ്രസീദ്ധീകരണത്തിലാണ് പുതിയതായി കണ്ടെത്തിയ വൈറസിനെ കുറിച്ച് വിവരം രേഖപ്പെടുത്തിയിരിക്കുന്നത് . സിംഗപ്പൂരിൽ 2005 ലും , ശ്രീലങ്കയിൽ 2009 ലും ഈ വൈറസ് വ്യാപകമായി ബാധിച്ചിരുന്നുവെന്നും ഗവേഷകർ വെളിപ്പെടുത്തിയിട്ടുണ്ട് . ഈഡിസ് വിഭാഗം കൊതുകുകൾ പരത്തുന്ന വൈറസ് രോഗമാണ് ഡെങ്കിപ്പനി .


ചരക്ക് സേവന നികുതിയിൽ സ്വർണ്ണത്തിന് മൂന്ന് ശതമാനമാണ് നികുതി നിശ്ചയിച്ചിരിക്കുന്നതെങ്കിലും പഴയ സ്വർണ്ണം മാറ്റി വാങ്ങുമ്പോഴും വിൽക്കുമ്പോഴുമുള്ള നികുതിയെ കുറിച്ച് പലർക്കും ആശങ്കകളുണ്ട് . ഇക്കാര്യത്തിൽ വിശദീകരണവുമായി ഇന്ന് കേന്ദ്ര റവന്യൂ സെക്രട്ടറി തന്നെ രംഗത്തെത്തി . പഴയ സ്വർണ്ണം ജ്വല്ലറികളിൽ കൊടുത്ത് പുതിയ ആഭരണങ്ങൾ വാങ്ങുന്നവർക്ക് ഇൻപുട്ട് ടാക്സ് ക്രെഡിറ്റ് ലഭിക്കുമെന്ന് കേന്ദ്ര റവന്യൂ സെക്രട്ടറി ഹഷ്മുഖ് അദിയ പറഞ്ഞു . അതായത് ഒരു ജ്വല്ലറിയിലേക്ക് പഴയ സ്വർണ്ണവുമായി വന്ന് പുതിയത് വാങ്ങിയാൽ , പുതിയ സ്വർണ്ണം പണം കൊടുത്ത് വാങ്ങുന്നത് പോലെയാണ് കണക്കാക്കുക . എന്നാൽ തിരിച്ചെടുത്ത സ്വർണ്ണത്തിന് പിന്നീട് ഇൻപുട്ട് ടാക്സ് ക്രെഡിറ്റ് ലഭിക്കും . പഴയ സ്വർണ്ണത്തിന് മൂന്ന് ശതമാനം നിരക്കിൽ നികുതി നൽകണം . അങ്ങനെ വരുമ്പോൾ ഒരു ലക്ഷം രൂപയുടെ പഴയ സ്വർണ്ണം കടയിൽ നൽകിയാൽ മൂന്ന് ശതമാനം നികുതി നിരക്കിൽ 3000 രൂപ നികുതി നൽകേണ്ടി വരും . 97 , 000 രൂപയായിരിക്കും അപ്പോൾ ലഭിക്കുക . എന്നാൽ പഴയ സ്വർണ്ണം കൊടുത്ത് പുതിയത് വാങ്ങിയാൽ , വിൽക്കുമ്പോൾ കൊടുക്കേണ്ടി വരുന്ന നികുതി വാങ്ങുമ്പോഴുള്ള നികുതിയിൽ നിന്ന് കുറയ്ക്കാം . അതായത് പിന്നെ ഈ 97,000 രൂപയ്ക്കും സ്വർണ്ണം വാങ്ങിയാൽ അതിന് മൂന്ന് ശതമാനം ജി . എസ് . ടി ഈടാക്കില്ല . അതായത് ഫലത്തിൽ പഴയ സ്വർണ്ണം കൊടുത്ത് പുതിയ സ്വർണ്ണം വാങ്ങുമ്പോൾ രണ്ട് തവണ ( വിൽക്കുമ്പോഴും വാങ്ങുമ്പോഴും ) നികുതി നൽകേണ്ടി വരില്ല . എന്നാൽ പണിക്കൂലിയുടെ അഞ്ച് ശതമാനം നികുതി കൂടി അധികം നൽകേണ്ടി വരും . പഴയ സ്വർണ്ണത്തിൽ എന്തെങ്കിലും മാറ്റം വരുത്താനായി മാത്രം കടകളിൽ നൽകിയാൽ പണിക്കൂലിയുടെ അഞ്ച് ശതമാനം മാത്രം ജി . എസ് . ടി നൽകിയാൽ മതി . സ്വർണ്ണം കടയിൽ നൽകിയ ശേഷം അത് ഉരുക്കി മറ്റൊരു ആഭരണമാക്കി നൽകാൻ ആവശ്യപ്പെട്ടാൽ അത് പഴയ സ്വർണ്ണം കൊടുത്ത് പുതിയത് വാങ്ങുന്നതായിട്ടായിരിക്കും കണക്കാക്കുക .


ഹോട്ടൽ ഭക്ഷണത്തിന് ഇനിയും വില കുറഞ്ഞേക്കും . ഉപഭോക്താവിൽ നിന്ന് ജി . എസ് . ടി ഈടാക്കാതെ സ്വന്തം നിലയ്ക്ക് നൽകാനുള്ള ആലോചനയിലാണ് കോഴിക്കോട്ടെ ഹോട്ടൽസ് ആന്റ് റസ്റ്റോറന്റ്സ് അസോസിയേഷൻ . സിയില്ലാത്തവയ്ക്ക് 12 ശതമാനവും ജി . എസ് . ടിയാണ് ഈടാക്കിയിരുന്നത് . ഇതോടെ വിൽപ്പനയിൽ 40 മുതൽ 50 ശതമാനം വരെ ഇടിവുണ്ടായെന്നാണ് ഹോട്ടൽസ് ആന്റ് റസ്റ്റോറന്റ്സ് അസോസിയേഷൻ പറയുന്നത് . ഇപ്പോൾ ജി . എസ് . ടി അഞ്ച് ശതമാനമാക്കി കുറച്ചതോടെ ഭക്ഷണ വിലയും കുറഞ്ഞിട്ടുണ്ട് . ഹോട്ടലുകളിലേക്ക് ആളുകളെ ആകർഷിക്കാനുള്ള ശ്രമത്തിലാണ് അസോസിയേഷൻ . ഉപഭോക്താക്കളിൽ നിന്ന് ജി . എസ് . ടി ഈടാക്കാതെ ഹോട്ടൽ ഉടമ തന്നെ നൽകുന്ന സംവിധാനത്തെക്കുറിച്ചാണ് ആലോചന നടക്കുന്നത് . വരുന്ന 20ന് എറണാകുളത്ത് നടക്കുന്ന അസോസിയേഷൻ സംസ്ഥാന കമ്മിറ്റിയിൽ ഈ നിർദേശം ഉന്നയിക്കാനാണ് കോഴിക്കോട് ജില്ലാ കമ്മിറ്റിയുടെ തീരുമാനം . സംസ്ഥാന കമ്മിറ്റി നിർദേശം അംഗീകരിച്ചാൽ ഭക്ഷണവില പൊള്ളില്ലെന്നാണ് ഇവരുടെ വിലയിരുത്തൽ .


ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സിന്റെ മോശം പ്രകടനം തുടരുന്നു . ചെന്നൈയിൻ എഫ്സിയോട് ഗോൾ രഹിത സമനില . തുടർച്ചയായ മൂന്ന് തോൽവികൾക്ക് ശേഷമാണ് ബ്ലാസ്റ്റേഴ്സ് സമനില വഴങ്ങുന്നത് . ഒമ്പത് മത്സരങ്ങൾ പൂർത്തിയാക്കിയ ബ്ലാസ്റ്റേഴ്സിന് ഇപ്പോഴുള്ളത് എട്ട് പോയിന്റ് മാത്രം . പോയിന്റ് പട്ടികയിൽ ഏഴാം സ്ഥാനത്താണ് ബ്ലാസ്റ്റേഴ്സ് . ചെന്നൈയിന് അഞ്ച് പോയിന്റ് മാത്രമാണുള്ളത് . ചെന്നൈയിൽ നടന്ന മത്സരത്തിൽ രണ്ടാം പകുതിയിൽ മാത്രമാണ് ബ്ലാസ്റ്റേഴ്സിന് മെച്ചപ്പെട്ട പ്രകടനം പുറത്തെടുക്കാൻ സാധിച്ചത് . ചെന്നൈയിൻ ആദ്യ പകുതിയിൽ ആറ്റാക്കിങ് ഫുട്ബോൾ പുറത്തെടുത്തെങ്കിലും രണ്ടാം പകുതിയിൽ പ്രതിരോധത്തിലേക്ക് വലിഞ്ഞു . നിരവധി അവസരങ്ങൾ ആതിഥേയർ ആദ്യപകുതിയിൽ ഒരുക്കിയെടുക്കുകയും ചെയ്തു . എന്നാൽ ഫിനിഷിങ്ങിലെ പാളിച്ച അവർക്ക് വിനയായി . ബ്ലാസ്റ്റേഴ്സ് ഗോൾ കീപ്പർ ധീരജ് സിങ്ങിന്റെ പ്രകടനവും ബ്ലാസ്റ്റേഴ്സിന് നിർണായകമായി . തുടർച്ചയായ മൂന്നു പരാജയങ്ങൾ ഏറ്റു വാങ്ങിയ ഡേവിഡ് ജയിംസിനും സംഘത്തിനും ജയം അനിവാര്യമായിരുന്നു . പ്ലേ ഓഫ് സാധ്യതകൾ അവശേഷിക്കുന്നുണ്ടെങ്കിലും മുന്നോട്ടുള്ള യാത്ര കഠിനമാണ് . ഡിസംബർ നാലിന് കൊച്ചിയിൽ ജംഷഡ്പുർ എഫ്സിയുമായിട്ടാണ് ബ്ലാസ്റ്റേഴ്സിന്റെ അടുത്ത മത്സരം .


താരങ്ങളുടെ എളിമയെ കുറിച്ച് ഇടയ്ക്കിടെ വാർത്തായാവാറുണ്ട് . ഇവിടെ വാർത്തയായിരിക്കുന്നത് താരരാജാവ് മോഹൻലാലിനെ കുറിച്ചാണ് . ഇത്തരം എളിമ നിറഞ്ഞ മോഹൻലാലിൻറെ ചിത്രങ്ങൾ പലപ്പോഴും ആരാധകർ പങ്കുവയ്ക്കാറുണ്ട് . ഇത്തവണ മറ്റൊരു ചിത്രവുമായാണ് ആരാധകർ എത്തിയത് . ആശുപത്രിയിൽ മറ്റുള്ളവരോടൊപ്പം ഒപിയിൽ ക്യൂ നിൽക്കുന്ന ചിത്രമാണ് പങ്കുവച്ചിരിക്കുന്നത് . ചെന്നൈയിലെ അപ്പോളോ ആശുപത്രിയിൽ മോഹൻലാൽ നിൽക്കുന്ന ചിത്രമാണ് സോഷ്യൽ മീഡിയയിൽ വൈറലായികൊണ്ടിരിക്കുന്നത് . ശ്രീകുമാർ മേനോൻ സംവിധാനം ചെയ്യുന്ന ' ഒടിയൻ ' എന്ന ചിത്രത്തിന് വേണ്ടി രൂപ മാറ്റം വരുത്തുന്നതിന് നൂതന ശാസ്ത്രീയ ചികിത്സയ്ക്ക് എത്തിയതാണ് താരം . ക്യൂവിൽ നിൽക്കുന്ന മോഹൻലാലിനെ ഡോക്ടർമാർ പിന്നീട് കൂട്ടികൊണ്ടുപോകുകയായിരുന്നു . സിനിമയ്ക്ക് വേണ്ടി രൂപമാറ്റം വരുത്താൻ ശരീരം സജ്ജമാണോ എന്നറിയാനാണ് താരം എത്തിയത് . വ്യായാമത്തിലൂടെ ഹൃദയത്തിൻറെ കാര്യക്ഷമത മനസ്സിലാക്കുന്ന പരിശോധനയായ ട്രെഡ്മിൽ ടെസ്റ്റിനാണ് താരം വിധേയനായതെന്നും റിപ്പോർട്ടുകൾ പറയുന്നു . ഫ്രാൻസിൽ നിന്നുള്ള സംഘമാണ് മോഹൻലാലിനെ പരിശീലിപ്പിക്കാൻ എത്തിയിട്ടുള്ളത് . ഇതുസംബന്ധിച്ച വിവരങ്ങൾ ഒടിയൻ സിനിമയുടെ സംവിധായകൻ ശ്രീകുമാർ മേനോനാണ് പങ്കുവച്ചത് .


രാജ്യത്തെ ശതകോടീശ്വരൻമാരുടെ പട്ടികയിൽ ഏഴ് മലയാളികളും . ഫോർബ്സ് മാസികയാണ് ഇന്ത്യയിലെ വമ്പൻ കോടീശ്വരൻമാരുടെ പട്ടിക തയ്യാറാക്കിയത് . രവി പിളള , എംഎ യൂസഫലി , സണ്ണി വർക്കി , ക്രിസ് ഗോപാലകൃഷ്ണൻ , എസ്ഡി ഷിബുലാൽ , പിഎൻസി മേനോൻ , ജോയ് ആലുക്കാസ് എന്നിവരാണ് മലയാളത്തിന്റെ മണ്ണിൽ നിന്നുള്ള കോടീശ്വരൻമാർ . മുകേഷ് അംബാനിയാണ് ഇന്ത്യയിലെ ഏറ്ററ്വും വലിയ കോടീശ്വരൻ . തുടർച്ചയായി ആറാം തവണയാണ് മുകേഷ് അംബാനി ഒന്നാം സ്ഥാനം നിലനിർത്തുന്നത് . 1 . 30 ലക്ഷം കോടി രൂപയാണ് അംബാനിയുടെ ആസ്തി . 99 , 200 കോടി രൂപയുടെ ആസ്തിയുള്ള സ്റ്റീൽ രാജാവ് ലക്ഷ്മി മിത്തൽ ആണ് പട്ടികയിലെ രണ്ടാം സ്ഥാനക്കാരൻ . കഴിഞ്ഞ തവണത്തെ പട്ടികയിൽ നാലാം സ്ഥാനത്തുണ്ടായിരുന്ന വിപ്രോ മേധാവി അസിം പ്രേംജിക്ക് ഇത്തവണ നാലാം സ്ഥാനം കൊണ്ട് തൃപ്തിപ്പെടേണ്ടി വന്നു . സൺഫാർമയുടെ ദിലീപ് സാങ്വിയാണ് സമ്പന്നരുടെ പട്ടികയിലെ മൂന്നാം സ്ഥാനക്കാരൻ . മലയാളികളായ ശതകോടീശ്വരൻമാരുടെ സമ്പത്തിന്റെ കണക്ക് നോക്കാം


സിനിമ കൂടാതെ രാഷ്ട്രീയവും ചർച്ചയായി . ബിജെപി അനുഭാവി ആണോ എന്ന ചോദ്യത്തിന് ആണെന്നും അല്ലെന്നും പറയാം , ആയാലെന്ത് ആയില്ലെങ്കിലെന്ത് എന്നായിരുന്നു ഉത്തരമെന്നും യുവാവ് പറയുന്നു . മോഹൻലാലിനൊപ്പമുള്ള ഒരു ചെറിയ വിഡിയോയും പോസ്റ്റിൽ പങ്കുവെച്ചിട്ടുണ്ട് . കുറിപ്പ് ഇങ്ങനെ Q : ബാലിശമായ ചോദ്യമാണെന്നറിയാം . . എന്നാലും ചോദിക്കുന്നു . . ലാലേട്ടന്റെ ഫേസ് ബുക്ക് , ബ്ലോഗ് പോസ്റ്റുകളൊക്കെ ബി ജെ പി ചായ്വ് ഉള്ളതുപോലെ തോന്നാറുണ്ട് . . ലാലേട്ടൻ ഒരു ബി ജെ പി അനുഭാവി ആണോ ? അത്രയും നേരം നല്ലതു പോലെ സംസാരിച്ചിരുന്ന ലാലേട്ടൻ , ടി വി ഇന്റർവ്യൂകളിൽ കൊടുക്കുന്ന ഉത്തരത്തിലേക്കു തിരിഞ്ഞു A : ബി ജെ പി ആണെന്നും പറയാം അല്ലെന്നും പറയാം . . ആയാലെന്തു ആയില്ലെങ്കില്ലെന്തു . . . ചെറുപ്പകാലം മുതലുള്ള ലാലേട്ടനെ കാണണം എന്നുള്ള ആഗ്രഹം അങ്ങനെ പൂർത്തിയായി . . ഏകദേശം രണ്ടു മണിക്കൂർ എന്റെ തൊട്ടടുത്ത് , എപ്പോളും പുഞ്ചിരിക്കുന്ന മുഖവുമായി ലാലേട്ടൻ . . . വീണ്ടും ഉറക്കമുണർന്നപ്പോൾ അടുത്ത സംശയം ഞാൻ ചോദിച്ചു . Q : പുതുമുഖ സംവിധായർക്കു ലാലേട്ടന്റെ അടുത്ത് എത്തിപ്പെടാൻ സാധിക്കാറില്ല , അല്ലെങ്കിൽ ലാലേട്ടൻ അവർക്കു ഡേറ്റ് കൊടുക്കാറില്ല എന്നൊക്കെ സിനിമ വാരികകളിൽ വായിച്ചിട്ടുണ്ട് . . എന്തുകൊണ്ടാണ് അത് ? A : ആര് പറഞ്ഞു . . ഇപ്പൊ ഒടിയൻ ചെയ്ത ആൾ പുതുമുഖമാണ് . . ലൂസിഫർ സംവിധാനം പുതുമുഖമാണ് Q : അവരൊക്കെ പുതുമുഖ സിനിമ സവിധായകർ ആണെങ്കിൽ കൂടി സിനിമ പരസ്യ മേഖലയിൽ വര്ഷങ്ങളായി ഉള്ളവരല്ലേ ? A : മോനെ സിനിമയേക്കുറിച്ചു അറിയുന്നവർക്കല്ലേ സിനിമ ചെയ്യാനാവൂ . . അങ്ങനെയുള്ളവർക്കല്ലേ ഡേറ്റ് കൊടുക്കേണ്ടത് . . ഇത്രയും പറഞ്ഞു അദ്ദേഹം വീണ്ടും സുചിത്രച്ചേച്ചിയുടെ തോളിലേക്ക് ചാഞ്ഞു . ആശിർവാദ് സിനിമാസിനെ കുറിച്ചും , പ്രണവ് മോഹൻലാലിനെ കുറിച്ചും , ഓഷോയുടെ ചിന്തകളെക്കുറിച്ചും , WCC , ശ്രീനിവാസൻ അങ്ങനെ ഒട്ടേറെ കാര്യങ്ങൾ ചോദിക്കണമെന്നുണ്ടായിരുന്നു . . . ഉറക്കം തൂങ്ങിയ അദ്ദേഹത്തിന്റെ കണ്ണുകളിൽ നോക്കി അത് ചോദിക്കാതിരിക്കാനുള്ള ഔചിത്യ ബോധം എനിക്ക് ഉണ്ടായിരുന്നു . . ഒടുവിൽ എന്റെ കയ്യിലിരുന്ന കുഞ്ഞിനെ നോക്കി ലാലേട്ടൻ കുറച്ചു typical ലാലേട്ടൻ കോക്രികൾ കാണിച്ചു . . കുടുംബമായി ലാലേട്ടനൊപ്പം ഫോട്ടോ എടുക്കാൻ സമ്മതിച്ചു . . . മോളെ എനിക്ക് ഫറ ഖാൻ , സോയ അക്തർ , anjali Menon എന്നിവരെ പോലെ ഒരു സംവിധായിക ആക്കാൻ ആണ് ആഗ്രഹം എന്ന് പറഞ്ഞു . . ഒടുവിൽ രാവിലെതന്നെ വെറുപ്പിച്ചിട്ടുണ്ടെങ്കിൽ മാപ്പാക്കണമെന്നും ഒരു ഫാൻബോയ് ആയതു കൊണ്ട് സംഭവിച്ചു പോയതാണെന്നും പറഞ്ഞു . . . അപ്പോൾ ലാലേട്ടന്റെ ക്ലാസ് ചിരിയും മാസ്സ് മറുപടിയും - “ എന്താ മോനെ ഇത് “


ലെസ്റ്റർഷെയറിനെതിരെ നടന്ന ഏകദിന സന്നാഹമത്സരത്തിൽ ഇന്ത്യ എ ടീമിന് 281 റൺസിന്റെ കൂറ്റൻ ജയം . മായങ്ക് അഗർവാൾ , പൃഥ്വി ഷാ എന്നിവരുടെ സെഞ്ച്വറി മികവിൽ ലെസ്റ്റർഷെയറിനെതിരേ ഇന്ത്യ എ 458 - 4 ( 50 ) എന്ന പടുകൂറ്റൻ സ്കോറാണ് പടുത്തുയർത്തിയത് . ലിസ്റ്റ് എ ക്രിക്കറ്റിലെ ഏറ്റവും ഉയർന്ന മൂന്നാമത്തെ സ്കോറാണിത് . 2017 - 18 സീസണിൽ ആഭ്യന്തര ക്രിക്കറ്റിലെ ഏറ്റവും ഉയർന്ന റൺവേട്ടക്കാരനായ മായങ്ക് അഗർവാളാണ് ലെസ്റ്റർഷെയറിനെതിരേ ടോപ്പ് സ്കോറർ . 106 ബോളിൽ നിന്ന് 151 റൺസാണ് അഗർവാൾ നേടിയത് . മായങ്കിന്റെ ഓപ്പണിങ് പങ്കാളിയായ പൃഥ്വി ഷായും 70 ബോളിൽ നിന്ന് 132 റൺസെടുത്ത് കഴിവ് തെളിയിച്ചു . 221 റൺസാണ് ഓപ്പണിംഗ് കൂട്ടുകെട്ടിൽ ഇരുവരും ചേർന്ന് പടുത്തുയർത്തിയത് . പ്രൃഥ്വി ഷായുടെ വിക്കറ്റ് അതീഖ് ജാവേദ് വീഴ്ത്തി . അതേസമയം , 106 പന്ത് നേരിട്ട അഗർവാൾ റിട്ടയേർഡ് ഹർട്ടാവുകയായിരുന്നു . ശുഭ്മാൻ ഗിൽ ( 86 ) , ദീപക് ഹൂഡ ( 38 ) , ശ്രേയസ് അയ്യർ ( 15 ) , ഋഷഭ് പന്ത് ( 13 ) എന്നിവരാണ് മറ്റു ഇന്ത്യൻ സ്കോറർമാർ . ലെസ്റ്റർഷെയറിന് വേണ്ടി അതീഖ് ജാവേദ് രണ്ടു വിക്കറ്റുകൾ വീഴ്ത്തി . മറുപടി ബാറ്റിങ്ങിനിറങ്ങിയ ലെസ്റ്റർഷെയറിൽ 62 റൺസെടുത്ത വെൽസ് മാത്രമാണ് ഫോമിലെത്തിയത് . ഇന്ത്യയ്ക്ക് വേണ്ടി ദീപക്ക് ചാഹർ മൂന്നും പ്രസിദ് കൃഷ്ണ , ദീപക് ഹൂഡ , പട്ടേൽ എന്നിവർ രണ്ടും വിക്കറ്റുകൾ വീഴ്ത്തി . ടോസ് നേടിയ ഇന്ത്യ എ ബാറ്റിങ് തെരഞ്ഞെടുക്കുകയായിരുന്നു .


ബജറ്റിൽ പ്രതീക്ഷിച്ച വരുമാനം കിട്ടിയില്ലെങ്കിലും അതൊന്നും സാമൂഹിക ക്ഷേമപദ്ധതികളെ ബാധിക്കില്ലെന്ന് നിയമസഭയ്ക്ക് മന്ത്രി ഉറപ്പു നൽകി . ഭക്ഷ്യസുരക്ഷ പദ്ധതിയ്ക്കായി 954 കോടി ചിലവിടും . ഇപോസ് മെഷീൻ സ്ഥാപിക്കുന്നതോടെ റേഷൻ കടകളിലെ ചോർച്ച തടയാൻ സാധിക്കും . ഭക്ഷ്യസുരക്ഷാ പദ്ധതി നടപ്പാക്കാൻ 31 കോടി ചിലവിട്ടു . കമ്പോള ഇടപെടലിനായി സിവിൽ സപ്ലൈസിനും കൺസ്യൂമർഫെഡിനുമായി 260 കോടി നൽകും . വിശപ്പ് രഹിത കേരളം പദ്ധതി സംസ്ഥാനമൊട്ടാകെ നടപ്പാക്കാൻ 20 കോടി ഇറച്ചി കോഴി വളർത്തൽ പഞ്ചായത്തുകളിൽ കുടുംബശ്രീ യൂണിറ്റുകൾ . ബ്രഹ്മഗിരി സൊസൈറ്റിക്ക് കൂടുതൽ സഹായങ്ങൾ . കുടുംബശ്രീ ചിക്കന്റെ ആദ്യബാച്ച് വിപണിയിലെത്തിയെന്ന് ധനമന്ത്രി .


സൽമാൻ ഖാന് ജാമ്യം നൽകിയതിന് എതിരെ നടി സോഫിയ ഹയാത് . ഇന്ത്യൻ നിതിന്യായ വ്യവസ്ഥയിൽ വിശ്വസിക്കുന്ന ഒരാളെന്ന നിലയിൽ കടുത്ത നിരാശ തോന്നുന്നുവെന്നാണ് സോഫിയ പറയുന്നത് . സൽമാൻ ഖാന് ജാമ്യം ലഭിക്കാൻ എന്തൊക്കെയോ പേപ്പർ അഭിഭാഷകൻ നൽകിയെന്നാണ് പറയുന്നത് . ഇങ്ങനെ വന്നാൽ എന്തിനാണ് കോടതി . നീതിയേക്കാളും ഇന്ത്യയിലെ അഴിമതി വലുതാണെന്നാണ് മനസ്സിലാകുന്നത് . ശരീരത്തിൽ സ്റ്റിറോയിഡ് കുത്തിവയ്ക്കു . എന്നിട്ട് മൃഗങ്ങളെ കൊല്ലുന്നതും സ്ത്രീകളെ പീഡിപ്പിക്കുന്നതും തെറ്റല്ലെന്ന് കുട്ടികളെ പഠിപ്പിക്കൂ - സോഫിയ നിരാശയോടെ പറയുന്നു . . ഇന്ത്യൻ നിതിന്യായ വ്യവസ്ഥയിൽ വിശ്വസിക്കുന്ന ഒരാളെന്ന നിലയിൽ കടുത്ത നിരാശ തോന്നുന്നു . നീതിക്കായി പോരാടൂ - സോഫിയ പറയുന്നു . സൽമാൻ ഖാന് തടവ് ശിക്ഷ വിധിച്ചപ്പോൾ വിധിയെ സ്വാഗതം ചെയ്ത് സോഫിയ രംഗത്ത് എത്തിയിരുന്നു . അവസാനം കർമ്മഫലം അനുഭവിക്കേണ്ടിവരും . സൽമാൻ ഖാൻ ചെയ്ത തെറ്റിന് ജയിലിൽ പോയതിൽ സന്തോഷം തോന്നുന്നു . ഭൂമിയിൽ മൃഗങ്ങൾക്കും വളരെ പ്രാധാന്യമുണ്ട് . സെലിബ്രിറ്റി ആയതുകൊണ്ട് മൃഗങ്ങളെ കൊല്ലുന്നത് ന്യായീകരിക്കാനാകുമോ , മദ്യപിച്ച് വണ്ടിയോടിച്ച് ഒരാളുടെ മരണത്തിന് കാരണമായതോ - സോഫിയ ചോദിച്ചു . നിയമവ്യവസ്ഥയ്ക്ക് അതീതനായി ആരുമില്ലെന്ന ഇന്ത്യ ലോകത്തിന് മുമ്പിൽ കാണിച്ചിരിക്കുകയാണെന്നും , കോടതി സൽമാൻ ഖാന് ശിക്ഷ വിധിച്ചപ്പോൾ സോഫിയ പ്രതികരിച്ചിരുന്നു .


വായ്പ തിരിച്ചടയ്ക്കാതെ വിദേശത്തേക്ക് കടന്ന വ്യവസായി വിജയ് മല്യയുടെ യുണൈറ്റഡ് ബ്രീവറീസ് ഹോൾഡിങ് ലിമിറ്റഡിന്റെ എല്ലാ ബാങ്ക് അക്കൌണ്ടുകളും മറ്റ് നിക്ഷേപങ്ങളും പിടിച്ചെടുക്കാൻ സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ നിർദ്ദേശം നൽകി . കമ്പനിയുടെ ഓഹരി , മ്യൂച്ച്വൽ ഫണ്ട് നിക്ഷേപങ്ങൾ ഉൾപ്പെടെ പിടിച്ചെടുത്ത് കുടിശിക വരുത്തിയിട്ടുള്ള 18.5 ലക്ഷം രൂപയുടെ പിഴത്തുക ഈടാക്കാനാണ് സെബി നിർദ്ദേശിച്ചിരിക്കുന്നത് . ചില ഓഹരി ഇടപാടുകൾ വെളിപ്പെടുത്താതിരുന്നതിന് 2015ലാണ് മല്യയുടെ കമ്പനിക്ക് സെബി 15 ലക്ഷം രൂപയുടെ പിഴ ചുമത്തിയത് . എന്നാൽ പിഴയൊടുക്കുന്നതിൽ കമ്പനി വീഴ്ച വരുത്തിയ സാഹചര്യത്തിലാണ് പലിശയുൾപ്പെടെ പിഴയീടാക്കാനുള്ള നീക്കം . 15 ലക്ഷം രൂപ പിഴയും രണ്ടു വർഷത്തെ പലിശയും റിക്കവറി ചാർജും ഉൾപ്പെടെ 18.5 ലക്ഷം രൂപയാണ് കമ്പനിയിൽ നിന്ന് പിടിച്ചെടുക്കുക . കമ്പനിയുടെ അക്കൌണ്ടുകളിൽനിന്ന് പണം പിൻവലിക്കുന്നത് തടയാൻ ബാങ്കുകൾക്കും മ്യൂച്ച്വൽ ഫണ്ട് സ്ഥാപനങ്ങൾക്കും നിർദ്ദേശം നൽകിയിട്ടുണ്ട് . നവംബർ 13നാണ് ഇതുസംബന്ധിച്ച് സെബി ഉത്തരവ് പുറത്തിറക്കിയത് . കമ്പനിയുടെ പകുതിയിലധികം ഓഹരികളും മല്യയുടെ ഉടമസ്ഥതയിലാണ് . വൻതുക ബാങ്കുകളിൽ ബാധ്യത വരുത്തിയതിനെ തുടർന്ന് നിയമനടപടികൾ തുടങ്ങിയപ്പോഴാണ് മല്യ ബ്രിട്ടനിലേക്ക് കടന്നത് . പിന്നീട് ഇന്ത്യയിൽ പിടികിട്ടാപുള്ളിയായി പ്രഖ്യാപിച്ചു .


ഫ്ലിപ്കാർട്ടിൽ സ്മാർട്ഫോണുകൾക്ക് പ്രത്യേക ഓഫർ . സ്മാർട്ഫോൺ നിർമ്മാതാക്കളിൽ വമ്പന്മാരായ നോക്കിയയുടേയും , സാംസങ്ങിന്റെയും മോഡലുകൾക്കാണ് പ്രത്യേക ഓഫറിൽ വിലക്കുറവ് ലഭിക്കുന്നത് . സാംസങ്ങിന്റെ ഗാലക്സി നോട്ട് 9 , ഗാലക്സി എസ് 9 പ്ലസ് , നോക്കിയ 5.1 പ്ലസ് , നോക്കിയ 6.1 പ്ലസ് എന്നീ ഫോണുകൾക്കാണ് ഫ്ലിപ്കാർട്ടിൽ വിലക്കിഴിവ് ലഭിക്കുന്നത് . ഉപഭോക്താക്കൾക്ക് വിലക്കിഴിവ് , എക്സ്ചേഞ്ച് ഓഫർ , ക്യാഷ്ബാക്ക് ഓഫർ എന്നിവ ഡിസംബർ 19 വരെ ലഭ്യമാകും . സാംസങ്ങിന്റെ 2018ലെ ഫ്ലാഗ്ഷിപ്പ് മോഡലായ ഗാലക്സി നോട്ട് 9 ഫ്ലിപ്കാർട്ടിൽ വിലക്കുറവിൽ ലഭ്യമാണ് . വിപണിയിൽ 73,600 രൂപ വില വരുന്ന നോട്ട് 9ന് ഫ്ലിപ്കാർട്ടിലെ വില 67,900 രൂപയാണ് . നോട്ട് 9ന്റെ ബേയ്സ് മോഡലായ 6ജിബി റാം മോഡലാണ് ഈ വിലയ്ക്ക് ലഭിക്കുന്നത് . ഇത് കൂടാതെ 23,900 രൂപ വരെ എക്സ്ചേഞ്ച് ഓഫറിലൂടെ ലാഭിക്കാം . ഗാലക്സി നോട്ട് 9ന്റെ 8ജിബി വേരിയന്റിനും ഓഫർ ലഭിക്കും , ഇത്തരത്തിൽ 93,900 രൂപ വില വരുന്ന ഫോൺ 84,900 രൂപയ്ക്ക് ലഭിക്കും . ഓഷ്യനിക്ക് ബ്ലൂ , മെറ്റാലിക്ക് കോപ്പർ , മിഡ്നൈറ്റ് ബ്ലാക്ക് , ലാവെൻഡർ പർപ്പിൾ എന്നീ നിറങ്ങളിലാണ് നോട്ട് 9 ലഭിക്കുന്നത് . ഫ്ലിപ്കാർട്ട് ഗാലക്സി എസ് 9 പ്ലസിന്റെ 64ജിബി , 128 ജിബി ഇന്റേണൽ സ്റ്റോറേജ് മോഡലുകൾ മാത്രമാണ് ഓഫറിൽ ലഭിക്കുന്നത് . 256 ജിബി മോഡൽ ഓഫറിൽ ലഭ്യമല്ല . ഓഫർ പ്രകാരം ഇരു സ്റ്റോറേജ് വേരിയന്റിനും 12,000 രൂപയുടെ വിലക്കിഴിവ് ലഭിക്കും . ഇത് കൂടാതെ 14,900 രൂപ വരെ ലഭിക്കുന്ന എക്സ്ചേഞ്ച് ഓഫറും ലഭിക്കും . ഗാലക്സി എസ് 9 പ്ലസ് 64ജിബി മോഡലിന്റെ യഥാർത്ഥ വില 64,900 രൂപയാണ് , എന്നാൽ ഫ്ലിപ്കാർട്ടിൽ 52,900 രൂപയാണ് ഓഫർ കാലയളവിലെ വില . കൂടാതെ 128ജിബി മോഡലിന്റെ യഥാർത്ഥ വില 68,900 രൂപയാണ് , എന്നാൽ 56,900 രൂപയ്ക്ക് ഫ്ലിപ്കാർട്ടിൽ ലഭിക്കും . ഒക്ടോബർ മാസത്തിലാണ് നോക്കിയ 5.1 പ്ലസ് വിപണിയിലെത്തിയത് . ഫ്ലിപ്കാർട്ടിൽ നോക്കിയ 5.1 പ്ലസിന് 1000 രൂപയുടെ വിലക്കിഴിവ് ലഭിക്കും . വിപണിയിൽ 10,999 രൂപയാണ് നോക്കിയ 5.1 പ്ലസിന്റെ വില . ഇത് കൂടാതെ 9,450 രൂപ വരെ ലഭിക്കുന്ന എക്സ്ചേഞ്ച് ഓഫറും ലഭിക്കും . പ്രതിമാസം 1,111 രൂപയുടെ നോ കോസ്റ്റ് ഇഎംഐയും ഉണ്ട് . നോക്കിയ 6.1 പ്ലസ് വിപണിയിലെത്തിയപ്പോൾ 15,999 രൂപയായിരുന്നു വില , എന്നാൽ ഫ്ലിപ്കാർട്ടിൽ നോക്കിയ 6.1 പ്ലസിന് 1000 രൂപയുടെ വിലക്കുറവ് ലഭിക്കും . എക്സ്ചേഞ്ച് ഓഫറിലൂടെ 13850 രൂപയുടെ വിലക്കിഴിവ് വരെ ലഭിക്കും . കൂടാതെ 1667 രൂപ പ്രതിമാസം അടയ്ക്കാവുന്ന നോ കോസ്റ്റ് ഇഎംഐ സൌകര്യവും ഉണ്ട് . ആക്സിസ് ബാങ്കിന്റെ ക്രെഡിറ്റ് കാർഡ് ഉപയോഗിക്കുന്ന ഉപഭോക്താവിന് 5 % വിലക്കിഴിവ് അധികമായി ഇരു ഫോണുകൾക്കും ലഭിക്കും . നോക്കിയയുടെ ഫ്ലാഗ്ഷിപ്പ് മോഡലായ നോക്കിയ 8 സിറോക്കോയും ഫ്ലിപ്കാർട്ടിന്റെ ഓഫറിൽ ലഭ്യമാണ് . 36 , 999 രൂപയാണ് ഫോണിന്റെ വില . ഫ്ലിപ്കാർട്ട് ഒരുക്കുന്ന എക്സ്ചേഞ്ച് ഓഫറിൽ 14,900 രൂപ വരെ ലാഭിക്കാനാകും . കൂടാതെ പ്രതിമാസം 4,111 രൂപയുടെ നോ കോസ്റ്റ് ഇഎംഐയും ലഭിക്കും . ആക്സിസ് ബാങ്കിന്റെ ബസ്സ് ക്രെഡിറ്റ് കാർഡ് ഉപയോഗിച്ചാൽ മറ്റ് ആനുകൂല്യങ്ങളും ലഭിക്കും .


ചൈനീസ് സ്മാർട്ട്ഫോൺ നിർമാതാക്കളായ വൺ പ്ലസിൻറെ ഫോണുകളുടെ വില കുറച്ചു . പുതിയ ഹാൻഡ്സെറ്റ് വൺപ്ലസ് 3 പുറത്തിറക്കുന്നതിന് മുന്നൊരുക്കം എന്ന നിലയിലാണ് ഈ നീക്കം . ജനപ്രിയ മോഡലുകളായ വൺ പ്ലസ് 2 , വൺ പ്ലസ് വൺ , വൺ പ്ലസ് എക്സ് എന്നീ ഫോണുകളുടെ വിലയിലാണ് ഇപ്പോൾ കുറവ് വന്നിരിക്കുന്നത് . വൺ പ്ലസ് 2 ( 64 ജിബി ) മോഡലിനു 299 ഡോളറാണ് പുതുക്കിയ വില ( ഏകദേശം 20,000 രൂപ ) . വൺ പ്ലസ് വൺ ( 64 ജിബി ) വില 249 ഡോളറാണ് ( ഏകദേശം 16,700 രൂപ ) . ഏറ്റവും വില കുറഞ്ഞ വൺ പ്ലസ് എക്സ് ( 64 ജിബി ) ഫോണിനു 199 ഡോളർ നൽകിയാൽ മതി ( ഏകദേശം 13300 രൂപ ) . നേരത്തെ ഈ മോഡലുകൾക്ക് വൺ പ്ലസ് 2ന് 399 ഡോളർ . വൺ പ്ലസ് വണ്ണിന് 349 ഡോളർ , വൺ പ്ലസ് എക്സ് ഫോണിനു 249 ഡോളർ എന്നിവയായിരുന്നു വില . എന്നാൽ ചൈന അടക്കമുള്ള അന്താരാഷ്ട്ര വിപണിയിൽ മാത്രമാണ് ഈ വിലക്കുറിവ് നിലവിൽ വന്നിരിക്കുന്നത് . വൺ പ്ലസ് ഫോണുകളുടെ ഇന്ത്യൻ വില വൺപ്ലസ് 3 ഇന്ത്യയിൽ എപ്പോൾ എത്തും എന്നത് അനുസരിച്ചെ കുറയുവാൻ സാധ്യതയുള്ളൂ . നിലവിൽ ഇന്ത്യയിൽ വൺ പ്ലസ് 2 64 ജിബി മോഡലിന് വില 22,999 രൂപയാണ് , 16 ജിബി മോഡലിന് 18,999 രൂപയാണ് വില . വൺ പ്ലസ് വൺ 64 ജിബി മോഡൽ 18,999 രൂപയാണ് ഇന്ത്യൻ വില . വൺ പ്ലസ് എക്സ് വില 14,999 രൂപയുമാണ് .


മുതിർന്ന പൌരന്മാർക്ക് ട്രെയിൻ ടിക്കറ്റിൽ ഇളവ് ലഭിക്കുന്നതിന് ആധാർ കാർഡ് നിർബന്ധമല്ലെന്ന് കേന്ദ്ര സർക്കാർ . മുതിർന്ന പൌരന്മാരുടെ വിവരശേഖരണം നടത്തുന്നതിന് ഇന്ത്യൻ റെയിൽവേ മുൻകയ്യെടുക്കുകയാണെന്നും റെയിൽവേ മന്ത്രി സുരേഷ് പ്രഭു ലോക്സഭയിലാണ് വ്യക്തമാക്കിയത് . ടിക്കറ്റ് ബുക്കിംഗ് സമയത്ത് നൽകുന്ന വിവരങ്ങൾ ഉപയോഗിച്ച് മുതിർന്ന പൌരന്മാരുടെ ഡാറ്റാ ബേസ് ഉണ്ടാക്കുകയാണ് ലക്ഷ്യമെന്നും സുരേഷ് പ്രഭു ചൂണ്ടിക്കാണിക്കുന്നു . ജനുവരി ഒന്നുമുതൽ ഈ സംവിധാനം പ്രാബല്യത്തിൽ വന്നു കഴിഞ്ഞതായും മന്ത്രി വ്യക്തമാക്കി . അപേക്ഷ സമർപ്പിക്കുമ്പോൾ സംഭവിക്കുന്ന ചെറിയ പിഴവുകൾ വഴി മുതിർന്ന പൌരന്മാർക്ക് അർഹതയുള്ള കൺസെഷൻ നഷ്ടമാകാതിരിക്കാൻ ഇത് സഹായിക്കുമെന്നും സ്വമനസ്സാലെ നൽകാനുള്ള സാഹചര്യമാണ് നിലവിലുള്ളതെന്നും അദ്ദേഹം വ്യക്തമാക്കി . മുതിർന്ന പൌരന്മാർക്കുള്ള ടിക്കറ്റ് ബുക്കിംഗിന് ആധാർ നിർബന്ധമാക്കുന്നത് സംബന്ധിച്ച് കേന്ദ്രബജറ്റിൽ പ്രഖ്യാപനമുണ്ടാകുമെന്ന് നേരത്തെ വാർത്തകളുണ്ടായിരുന്നു . ഇതിന് പുറമേ മുതിർന്ന പൌരന്മാർക്കുള്ള ഓൺലൈൻ ടിക്കറ്റ് ബുക്കിംഗിന് ആധാർ കാർഡ് നിർബന്ധമാക്കുമെന്ന് ഐആർസിടിസിയും പ്രഖ്യാപിച്ചിരുന്നു . ആദ്യഘട്ടത്തിൽ മുതിർന്ന പൌരന്മാർക്കും പിന്നീട് കൺസെഷൻ ലഭിക്കുന്ന വിദ്യാർത്ഥികൾ , കായിക താരങ്ങൾ , ഡോക്ടർമാർ , അധ്യാപകർ എന്നിവരെയും ചട്ടത്തിന്റെ പരിധിയിൽ കൊണ്ടുവരുമെന്നായിരുന്നു വാർത്തകൾ .


ഒക്ടോബർ 13 മുതൽ 17വരെ ഇ - കൊമേഴ്സ് വെബ്സൈറ്റായ ആമസോൺ നടത്തുന്ന ഡിസ്കൌണ്ട് സെയിൽ തമിഴ്നാട്ടിൽ നിരോധിക്കണമെന്ന് ആവശ്യം . ടിപിഡികെ എന്ന രാഷ്ട്രീയ പാർട്ടിയാണ് ഇത്തരമൊരു ആവശ്യവുമായി സർക്കാരിനെ സമീപിച്ചിരിക്കുന്നത് . ഡിസ്കൌണ്ട് സെയിൽ സമയത്ത് ആമസോൺ നൽകുന്ന സമ്മാന പദ്ധതിയിൽ നിന്നും തമിഴ്നാട്ടുകാരെ ഒഴിവാക്കിയതിനെ തുടർന്നാണിത് . ഒക്ടോബർ 13 മുതൽ 17വരെ ആമസോൺ സൈറ്റിൽ നിന്നും 299 രൂപയ്ക്ക് മുകളിൽ ഷോപ്പിംഗ് നടത്തുന്ന ആളുകളിൽനിന്ന് തെരഞ്ഞെടുക്കപ്പെടുന്നവർക്ക് ഒരു കിലോ സ്വർണം സമ്മാനമായി നൽകുന്നുണ്ട് . എന്നാൽ , തമിഴ്നാട്ടിലെ ജനങ്ങളെ സമ്മാന പദ്ധതിയിൽ ഉൾപ്പെടുത്തിയിട്ടില്ലെന്ന് ആമസോൺ പരസ്യത്തിൽ വ്യക്തമാക്കിയിട്ടുണ്ട് . ഇതേ തുടർന്നാണ് രാഷ്ട്രീയ പാർട്ടി സൈറ്റിനെതിരെ രംഗത്തെത്തിയത് . ആമസോണിന്റെ നിലപാട് ജനങ്ങളെ അപമാനിക്കുന്നതും വിഡ്ഡികളാക്കുന്നതുമാണെന്ന് അവർ പറയുന്നു . ആമസോണിന്റെ പത്രപ്പരസ്യത്തിൽ തമിഴ്നാട്ടുകാരെ ഒഴിവാക്കിയത് വ്യക്തമാക്കാത്തതിനാൽ തങ്ങൾക്ക് സമ്മാനം ലഭിക്കുമെന്ന പ്രതീക്ഷയിൽ ലക്ഷക്കണക്കിന് ആളുകൾ സൈറ്റിൽ നിന്നും സാധനങ്ങൾ വാങ്ങിക്കുന്നുണ്ടെന്നും ആരോപണമുയർന്നു . സംഭവം വിവാദമായതോടെ വിശദീകരണവുമായി ആമസോൺ രംഗത്തെത്തിയിട്ടുണ്ട് . തമിഴ്നാട്ടിലെ നിയമം ആമസോൺ നടത്തുന്ന തരത്തിലുള്ള മത്സരം അനുവദിക്കുന്നില്ലെന്നും അതിനാലാണ് അവരെ ഒഴിവാക്കിയതെന്നും കമ്പനി വക്താവ് അറിയിച്ചു . സൈറ്റിൽ ഇക്കാര്യം വ്യക്തമാക്കിയിട്ടുണ്ടെന്നും അവർ അറിയിച്ചു .


നാടകത്തിൻറെ അണിയറപ്രവർത്തകർ പകർപ്പവകാശം ലംഘിച്ചതായി ചൂണ്ടിക്കാട്ടി ഒ . വി . വിജയൻറെ മകൻ മധു വിജയൻ നേരത്തെ ഹർജി സമർപ്പിച്ചിരുന്നു . ഈ ഹർജിയിലാണ് നടപടി . കേസ് നവംബർ 28 - ന് വീണ്ടും പരിഗണിക്കും . ഒ . വി . വിജയൻറെ മരണശേഷം അദ്ദേഹത്തിന്റെ കൃതികളുടെ പകർപ്പവകാശം മധുവിനാണ് . എന്നാൽ , അദ്ദേഹത്തിന്റെ അനുമതിവാങ്ങാതെ ഖസാക്ക് നാടകമാക്കുകയും കേരളത്തിനകത്തും പുറത്തും പലവേദികളിലും അവതരിപ്പിക്കുകയും ചെയ്തു . നാടകത്തിൻറെ സംവിധായകൻ ദീപൻ ശിവരാമന് പകർപ്പവകാശലംഘനം ചൂണ്ടിക്കാട്ടി മധു വിജയൻ നേരത്തേ നോട്ടീസ് അയച്ചിരുന്നു . നാടകാവിഷ്കാരത്തിന് അനുമതി വാങ്ങിക്കൊള്ളാമെന്ന് ദീപൻ ഇ - മെയിൽ വഴി പ്രതികരിച്ചെങ്കിലും അതുണ്ടായില്ലെന്നാണ് ഹർജിക്കാരൻറെ വാദം . നാടകം നവംബർ 11 മുതൽ 13 വരെ മുംബൈയിൽ അവതരിപ്പിക്കാനുള്ള ഒരുക്കങ്ങളുമായി മുന്നോട്ടുപോകുമ്പോഴാണ് മധു കോടതിയെ സമീപിച്ചത് . ഇന്ത്യയിലെ വിവിധ സ്ഥലങ്ങളിൽ പകർപ്പവകാശം ലംഘിച്ചുകൊണ്ട് നാടകം നടത്തുന്നതായി ഹർജിയിൽ ആരോപിച്ചിരുന്നു .


വിദ്യാർത്ഥികൾക്ക് പ്രചോദനമാകുന്നവരാണ് അധ്യാപകർ . എന്നാൽ അധ്യാപകന് വിദ്യാർത്ഥികൾ പ്രചോദനമായാലോ ? അങ്ങനെ പാലാ വരെയെത്തിയ ഒരു പാലക്കാടൻ കഥയാണിനി . കഥയല്ല സംഭവം സത്യമാണ് . ഇതിലെ കഥാപാത്രങ്ങൾ ട്രാക്കിൽ കേരളത്തിന്റെയും പാലക്കാട് പറളി സ്കൂളിന്റെയും മിന്നും താരമായിരുന്ന മുഹമ്മദ് അഫ്സലും പരിശീലകൻ പി . ജി . മനോജും . ഇനിയൽപ്പം ഫ്ലാഷ് ബാക്ക് . വർദ്ധിച്ചുവരുന്ന ഉത്തേജക മരുന്ന് ഉപയോഗത്തിന്റെ പശ്ചാത്തലത്തിലായിരുന്നു കായികമേളകളിൽ ഇനി താനുണ്ടാവില്ലെന്ന് മനോജ് മാഷ് കഴിഞ്ഞ തവണ പറഞ്ഞത് . പക്ഷെ ഇത്തവണ മനോജ് മാഷ് തീരുമാനം മാറ്റി . പാലായിലെത്തി . അതെന്താണ് മാഷേ കാര്യമെന്ന് ചോദിച്ചാൽ തൊട്ടടുത്ത് നിൽക്കുന്ന മുഹമ്മദ് അഫ്സലിനെ കാണിച്ച് തരും . സ്കൂൾ കായികമേളയിൽ 800,1500,5000 മീറ്ററുകളിൽ ട്രാക്ക് അടക്കിവാണ മുഹമ്മദ് അഫ്സൽ 2015ലാണ് ട്രാക്ക് വിട്ടത് . ഇപ്പോൾ ബംഗലൂരുവിൽ വ്യോമസേന ഉദ്യോഗസ്ഥനായ അഫ്സൽ അവധിയെടുത്താണ് കായികമേളയ്ക്കെത്തിയിരിക്കുന്നത് . വെറുതെ വന്നതല്ല , കായികോത്സവത്തിനില്ലെന്ന മനോജ് മാഷിന്റെ തീരുമാനം മാറ്റാൻ വേണ്ടി മാത്രം . മത്സരങ്ങൾ തീരുന്നതുവരെ മനോജ് മാഷിനൊപ്പം അഫ്സലുമുണ്ടാകും . അധ്യാപകന് പ്രചോദനമായ പ്രിയ ശിഷ്യനായി .


ഐപിഎല്ലിൽ സൺറൈസേഴ്സിനെതിരായ മത്സരത്തിൽ പ്രായം തളർത്താത്ത തൻറെ ബാറ്റിംഗ് കരുത്ത് ഒരിക്കൽ കൂടി കാട്ടിത്തരികയായിരുന്നു ക്രിസ് ഗെയ്ൽ . 11 കൂറ്റൻ സിക്സുകൾ പറത്തി ബൌളർമാരെ നിശബ്ധരാക്കിയുള്ള തേരോട്ടം . 39 പന്തിൽ 50 കടന്ന ഗെയ്ൽ ഇന്നിംഗ്സിലാകെ 63 പന്തിൽ 104 റൺസ് അടിച്ചെടുത്തു . 2012ന് ശേഷം ആദ്യമായി തുടർച്ചയായി രണ്ട് അർധസെഞ്ച്വറി തികയ്ക്കുകയായിരുന്നു വിൻഡീസ് സൂപ്പർ താരം . ഭുവനേശ്വർ ഒഴികെയെല്ലാവരെയും കടന്നാക്രമിച്ച് ഗെയ്ൽ മുന്നേറി . ടി20യിൽ ലോക ഒന്നാം നമ്പർ ബൌളറായ റാഷിദ് ഖാനെ 14 - ാം ഓവറിൽ തുടർച്ചയായി നാല് തവണ ഗാലറിയിലെത്തിച്ചു . ഒടുവിൽ 58 - ാം പന്തിൽ ട്വൻറി 20 കരിയറിലെ 21മത്തെയും ഐപിഎല്ലിലെ ആറാമത്തെയും സെഞ്ച്വറി കണ്ടെത്തി മിന്നും ഫോം തുടരുകയായിരുന്നു ഗെയ്ൽ . താരലലത്തിൽ അവസാനനിമിഷം വരെ അവഗണന ലഭിച്ച ഗെയ്ലിൻറെ മധുര പ്രതികാരം .


ഇന്ത്യയുടെ എക്കാലത്തെയും മികച്ച ടെസ്റ്റ് ടീമാവാൻ വിരാട് കോലിയുടെ നായകത്വത്തിൽ കഴിയുമെന്ന് പുതിയ പരിശീലകൻ രവി ശാസ്ത്രി . എല്ലാ സാഹചര്യങ്ങളിലും തിളങ്ങാനുള്ള കഴിവ് ഈ ടീമിനുണ്ടെന്നും ലണ്ടനിൽ നിന്ന് ഒരു വാർത്താ ചാനലിന് അനുവദിച്ച അഭിമുഖത്തിൽ ശാസ്ത്രി വ്യക്തമാക്കി . വെല്ലുവിളികൾ ഏറ്റെടുക്കാൻ താൻ തയാറാണെന്നും ഇന്ത്യൻ പരിശീലക ചുമതലയേറ്റെടുക്കാൻ മനസുകൊണ്ട് തയാറെടുക്കുയാണെന്നും ശാസ്ത്രി വ്യക്തമാക്കി . മൂടിക്കെട്ടിയ അന്തരീക്ഷത്തിൽ ബാറ്റിംഗിനിറങ്ങാൻ പറഞ്ഞാൽ അതൊരു വെല്ലുവിളിയാണ് . ഇത്തരം വെല്ലുവിളികൾ എനിക്ക് പുതുമയല്ല . അതേറ്റെടുക്കാൻ ഞാൻ സദാ സന്നദ്ധനാണ് . ഗാംഗുലിയുമായി തനിക്ക് പ്രശ്നങ്ങളൊന്നുമില്ലെന്നും തങ്ങളിരുവരും ഇന്ത്യയുടെ മുൻ നായകൻമാരാണെന്നും പറഞ്ഞ ശാസ്ത്രി തർക്കങ്ങളുണ്ടാകാമെങ്കിലും അതെല്ലാം പരസ്പര ബഹുമാനത്തോടെയാണെന്നും ശാസ്ത്രി പറഞ്ഞു . സൌരവ് ഗാംഗുലി , സച്ചിൻ ടെൻഡുൽക്കർ , വിവിഎസ് ലക്ഷ്മൺ എന്നിവടരങ്ങിയ ബിസിസിഐ ഉപദേശക സമിതിയാണ് രവി ശാസ്ത്രിയെ ഇന്ത്യയുടെ പരിശീലകനായി തെരഞ്ഞെടുത്തത് . സഹീർ ഖാനെ ബൌളിംഗ് കോച്ചായും വിദേശ പരമ്പരകളിൽ രാഹുൽ ദ്രാവിഡിനെ ബാറ്റിംഗ് ഉപദേശകനായും തെരഞ്ഞെടുത്തിരുന്നു .


എണ്ണ വിപണിയിൽ ഒപെക്കിന്റെ ഇടപെടൽ ഉറപ്പായതോടെ എണ്ണ വില കഴിഞ്ഞ മൂന്നാഴ്ചയിലെ ഏറ്റവും ഉയർന്ന നിലയിലേക്കെത്തി . വിപണിയിൽ സ്ഥിരത കൊണ്ടുവരാനുള്ള ഏതു നടപടിയെയും സ്വാഗതം ചെയ്യുമെന്ന സൌദിയുടെ പ്രഖ്യാപനമാണു വീണ്ടും വില ഉയരാൻ ഇടയാക്കിയത് . അടുത്ത മാസം 26 മുതൽ 28 വരെ അൽജീരിയയിൽ ചേരുന്ന ഒപെക് യോഗത്തിൽ വില സ്ഥിരതയുമായി ബന്ധപ്പെട്ട ചില നിർണായക തീരുമാനങ്ങളുണ്ടായേക്കുമെന്നാണു പ്രതീക്ഷ . എണ്ണ വില പിടിച്ചു നിർത്തുന്നതിനായി ഒപെക് കൈക്കൊള്ളുന്ന ഏതു നടപടിയുമായും സഹകരിക്കുമെന്ന് സൌദി ഊർജ മന്ത്രി ഖാലിദ് അൽ ഫാലിഹ് കഴിഞ്ഞ ദിവസം അറിയിച്ചിരുന്നു . ഉൽപാദന നിയന്ത്രണമെന്ന നിർദേശം ഒപെക് യോഗത്തിൽ വീണ്ടും സജീവമാകാൻ ഇടയുണ്ടെന്നും ഇക്കാര്യത്തിൽ വിയോജിപ്പുണ്ടായിരുന്ന സൌദി ഉൾപ്പെടെയുള്ള ചില രാജ്യങ്ങൾ ഇത്തവണ തീരുമാനം അംഗീകരിക്കിച്ചേക്കുമെന്നത്തിന്റെ സൂചനയാണ് സൌദി ഊർജമന്ത്രിയുടെ പ്രസ്താവനയെന്നും ചിലർ വിലയിരുത്തുന്നു . സൌദിയുടെ പ്രഖ്യാപനത്തിനു പിന്നാലെ ബ്രെന്റ് ക്രൂഡിന്റെ വില വെള്ളിയാഴ്ച 46.6 ഡോളറിലാണു വിൽപന അവസാനിപ്പിച്ചത് . ഉൽപാദന നിയന്ത്രണത്തിനായി റഷ്യയുടെ നേതൃത്വത്തിൽ ഈ വർഷം തുടക്കത്തിൽ ഊർജിത ശ്രമം നടത്തിയിരുന്നെങ്കിലും പരാജയപ്പെടുകയായിരുന്നു . സൌദി ഉൾപ്പെടെയുള്ള ഒപെക് രാജ്യങ്ങൾ കഴിഞ്ഞ എട്ടുവർഷത്തെ റെക്കോർഡ് ഉത്പാദനമാണു കഴിഞ്ഞ മാസം നടത്തിയത് . ഇതിനിടയിലും എണ്ണ വില പിടിച്ചു നിർത്തുന്നതിനായി ഒപെക് വീണ്ടും യോഗം ചേരുമെന്ന പ്രഖ്യാപനവും സൌദിയുടെ അനുകൂല നിലപാടുമാണ് താഴേക്കു പൊയ്ക്കൊണ്ടിരുന്ന എണ്ണ വില കഴിഞ്ഞ വാരം അൽപം മുകളിലേക്കുയർത്തിയത് .


കായംകുളം കൊച്ചുണ്ണിയെ സഹായിക്കാൻ ഒടുവിൽ മോഹൻലാൽ എത്തി . റോഷൻ ആൻഡ്രൂസ് സംവിധാനം ചെയ്യുന്ന കായംകുളം കൊച്ചുണ്ണിയുടെ ചിത്രീകരണത്തിൽ പങ്കെടുക്കാനാണ് മോഹൻലാൽ മാംഗ്ലൂരിൽ എത്തിയത് . ചിത്രത്തിൽ ഇത്തിക്കരപ്പക്കിയുടെ വേഷത്തിലാണ് മോഹൻലാൽ . വളരെ വ്യത്യസ്തമായ ലുക്കിലാണ് മോഹൻലാൽ ചിത്രത്തിൽ അഭിനയിക്കുക . നിവിൻപോളി അവതരിപ്പിക്കുന്ന കായംകുളം കൊച്ചുണ്ണിയുടെ സുഹൃത്തായ ഇത്തിരിപ്പക്കിയായിട്ടാണ് മോഹൻലാൽ എത്തുന്നത് . ഇരുവരും ഒന്നിച്ചുള്ള രംഗങ്ങളും ആക്ഷനുകളുമാണ് സിനിമയുടെ ഹൈലൈറ്റും . പത്തൊമ്പതാം നൂറ്റാണ്ടിൽ മധ്യതിരുവിതാംകൂറിൽ ജീവിച്ചിരുന്ന കായംകുളം കൊച്ചുണ്ണിയെപ്പറ്റിയുള്ളതാണ് സിനിമ . അതുകൊണ്ട് അക്കാലത്തെ വേഷവിധാനങ്ങളായിരിക്കും കഥാപാത്രങ്ങൾക്കും . ബോബി - സഞ്ജയ് ആണ് തിരക്കഥ ഒരുക്കിയിരിക്കുന്നത് . ശ്രീ ഗോകുലം മൂവീസ് ചിത്രം നിർമ്മിക്കുന്നത് .


മലയാളത്തിന്റെ മെഗാസ്റ്റാർ മോഹൻലാലിന്റെ നല്ല കാലം വീണ്ടും തിരിച്ചുവരുന്നു . കുറച്ച് വർഷങ്ങളുടെ പരാജയങ്ങൾക്ക് ശേഷം ഇതാ രണ്ട് സൂപ്പർഹിറ്റുകൾ ഒരേസമയം തീയറ്ററുകളിൽ എത്തിച്ചാണ് മോഹൻലാൽ കരുത്ത് കാട്ടുന്നത് . പ്രിയദർശൻ ചിത്രമായ ഒപ്പവും വൈശാഖിന്റെ പുലിമുരുകൻ എന്നിവയാണ് മോഹൻലാലിന്റെ പുതിയ സൂപ്പർഹിറ്റുകൾ . Read Also : പുലിമുരുകനോ പുളുമുരുകനോ . . മൂപ്പനും ഐവി ശശിയും വരെ തള്ളുന്നു . . മമ്മൂട്ടിക്ക് വേണ്ടിയും തള്ളുകൾ ! പുലിമുരുകനും ഒപ്പവും ഹിറ്റായതോടെ മോഹൻലാൽ പ്രതിഫലത്തുക കൂട്ടുന്നു എന്നതാണ് മോളിവുഡിൽ നിന്നുള്ള വാർത്ത . ദൃശ്യം സൂപ്പർഹിറ്റായതോടെയാണ് മോഹൻലാൽ ഇതിന് മുമ്പത്തെ വർധനവ് വരുത്തിയത് . അതിന് ശേഷം 3 - 3.5 കോടി വരെയായിരുന്നു മോഹൻലാലിന്റെ പ്രതിഫലം . മോഹൻലാൽ അത് നാല് കോടിയാക്കി . അപ്പോൾ എത്രയായിരിക്കും മലയാളത്തിലെ മറ്റ് താരങ്ങൾ വാങ്ങുന്നത് . ഒന്ന് നോക്കാം .


ആപ്പിൾ രഹസ്യമായി സൂക്ഷിച്ചു വെച്ചിരുന്ന ‘വൺ ഹാൻഡഡ് കീബോർഡിന്റെ’ വിവരങ്ങൾ പുറത്തായി . ആപ്പിൾ ഹാക്കറും ഡെവലപ്പറുമായ സ്റ്റീവ് ട്രോഫ്ടണാണ് തൻറെ ട്വിറ്ററിലൂടെ കീബോർഡ് അവതരിപ്പിച്ചത് . ആപ്പിൾ ഓപ്പറേറ്റിംഗ് സിസ്റ്റമായ ഐഒഎസ് 8 പുറത്തിറക്കിയപ്പോൾ തന്നെ ആപ്പിൾ പുതിയ വൺ ഹാൻഡഡ് കീബോർഡിനെ കുറിച്ച് സൂചന നൽകിയിരുന്നെങ്കിലും ഇതുവരെ കീബോർഡ് ഉപയോക്താക്കൾക്കായി പുറത്താക്കിയിരുന്നില്ല . ഒറ്റക്കൈ കൊണ്ട് ടൈപ്പിംഗ് അനായാസം ചെയ്യാം എന്നതാണ് ഐഫോൺ വൺ ഹാൻഡഡ് കീബോർഡിന്റെ പ്രത്യേകത . ഒറിജിനൽ കീബോർഡിൽ ബട്ടണുകളുടെ എഡ്ജിൽ സ്വൈപ് ചെയ്യുന്നതിലൂടെ എളുപ്പത്തിൽ വൺ ഹാൻഡഡ് കീബോർഡിലേക്ക് മാറാൻ സാധിക്കും . ഇത്തരത്തിൽ സ്വൈപ് ചെയ്യുന്നതിലൂടെ കട്ട് / കോപി / പേസ്റ്റിനുള്ള ഒരു സ്ലൈഡ് ബാർ തെളിഞ്ഞുവരുകയും മറ്റു കീ എല്ലാം അൽപം താഴേക്ക് നീങ്ങുകയും ചെയ്യും . ഐഫോൺ 7ലാണ് ഈ പുതിയ വൺ ഹാൻഡഡ് കീബോർഡ് ഉള്ളത് . 2014 ലാണ് ഐഒഎസ് 8 പുറത്തിറക്കിയത് .


ഐഎസ്എല്ലിൽ 86 - ാം മിനുറ്റിൽ നേടിയ ഗോളിൽ ജെംഷഡ്പുർ എഫ്സിക്കെതിരെ പുനെ സിറ്റിക്ക് ജയം . ഒന്നിനെതിരെ രണ്ട് ഗോളകൾക്കാണ് പുനെ സീസണിലെ ആദ്യ ജയം സ്വന്തം മൈതാനത്ത് സ്വന്തമാക്കിയത് . പുനെയുടെ മലയാളി താരം ആശിഖ് കരുണിയനാണ് ഹീറോ ഓഫ് ദ് മാച്ച് . . . അഞ്ചാം മിനുറ്റിൽ ഡീഗോ കാർലോസിൻറെ ഗോളിൽ പുനെയാണ് ആദ്യം മുന്നിലെത്തിയത് . എന്നാൽ അഞ്ച് മിനുറ്റുകളുടെ ഇടവേളയിൽ സുമീത് പാസിയിലൂടെ ജെംഷഡ്പുർ സമനില പിടിച്ചു . ഓരോ ഗോളുകളടിച്ച് ടീമുകൾ സമനില വഴങ്ങുമെന്ന് തോന്നിച്ച ഘടത്തിൽ 86 - ാം മിനുറ്റിൽ മാറ്റ് മിൽസ് പുനെക്ക് ആശ്വാസജയം സമ്മാനിക്കുകയായിരുന്നു . തോറ്റെങ്കിലും എട്ട് കളിയിൽ 11 പോയിൻറുള്ള ജെംഷഡ്പൂർ നാലാം സ്ഥാനത്തുണ്ട് . എട്ട് കളിയിൽനിന്ന് അഞ്ച് പോയിൻറ് മാത്രമുള്ള പുനെ എട്ടാമതാണ് .


സ്റ്റേറ്റ് ബാങ്ക് ഓഫ് ഇന്ത്യയിൽ ലയിക്കുന്നതിന് മുമ്പ് എസ് . ബി . ടി ഉപഭോക്താക്കൾക്ക് നൽകിയ ചെക്കുകൾ നാളെ വരെ മാത്രമേ ഉപയോഗിക്കാൻ സാധിക്കൂ . ഒക്ടോബർ ഒന്നു മുതൽ സ്റ്റേറ്റ് ബാങ്കിന്റെ അസോസിയേറ്റ് ബാങ്കുകളുടെ ചെക്കുകളൊന്നും സ്വീകരിക്കില്ല . പണമിടപാടുകൾക്കായി അടുത്ത മാസം ഒന്നിന് ശേഷമുള്ള തീയ്യതികളിൽ മാറാനുള്ള എസ് . ബി . ടിയുടെ ചെക്കുകൾ കൈപ്പറ്റിയവർക്ക് അത് മാറാനും സാധിക്കില്ല . ഇവർ പുതിയ ചെക്കുകൾ വാങ്ങണം . ഐയുടെ ചെക്ക് ബുക്കുകൾ അയച്ചുകൊടുത്തിട്ടുണ്ടെന്ന് എസ് . ബി . ഐ അറിയിച്ചു . ഇത് ലഭിക്കാത്തവരുണ്ടെങ്കിൽ അതത് ബ്രാഞ്ചുകളുമായി ബന്ധപ്പെട്ട് പുതിയ ചെക്ക് ബുക്കുകൾ വാങ്ങാം . എ . ടി . എം കൌണ്ടറുകൾ വഴിയും ഇന്റർനെറ്റ് ബാങ്കിങ് വെബ്സൈറ്റിലൂടെയും ചെക്ക്ബുക്കിന് റിക്വസ്റ്റ് നൽകാൻ സാധിക്കും . ടി നൽകിയ പാസ്ബുക്ക് , എ . ടി . എം / ഡെബിറ്റ് കാർഡ് എന്നിവ തുടർന്നും ഉപയോഗിക്കാം . ടി ശാഖകളുടെ ഐ . എഫ് . എസ് . കോഡ് മാറിയിരുന്നു . എന്നാൽ ഇപ്പോൾ പഴയ ഐ . എഫ് . എസ് കോഡും സ്വീകരിക്കുന്നുണ്ട് . ഒക്ടോബർ ഒന്നുമുതൽ പുതിയ കോഡ് മാത്രമേ ഉപയോഗിക്കാനാവൂ എന്നും എസ് . ബി . ഐ അറിയിച്ചിട്ടുണ്ട് .


ഐസിസ് എന്ന പേരുള്ളതിനാൽ ബ്രിട്ടനിൽ യുവതി സോഷ്യൽമീഡിയ വിലക്കുകൾ നേരിടുന്നു . സുരക്ഷ സംവിധാനങ്ങളുടെ ഭാഗമായി സോഷ്യൽ മീഡിയിൽ കടുത്ത നിയന്ത്രണങ്ങൾ ഏർപ്പെടുത്തിയതിനാൽ 27 കാരിയോട് തിരിച്ചറിയൽ രേഖയടക്കം മുഴുവൻ വിവരങ്ങളും ഹാജരാക്കാനാണ് അധികൃതർ ഇപ്പോൾ നിർദ്ദേശം നൽകിയിരിക്കുന്നത് . ഫേസ്ബുക്ക് അടക്കമുള്ള മാധ്യമങ്ങളിൽ നിന്നും ഇവരെ തഴഞ്ഞിരിക്കുകയാണ് . ജൂൺ 27ന് ഫേസ്ബുക്കിൽ ലോഗിൻ ചെയ്യാൻ ശ്രമിച്ചപ്പോഴാണ് ബ്രിട്ടീഷ് വംശജയായ ഐസിസ് തോമസിനോട് പേര് മാറ്റാനും തിരിച്ചറിയൽ രേഖ ഹാജരാക്കാനും ആവശ്യപ്പെടുകയുണ്ടായത് . ഫേസ്ബുക്കിൽ കയറിയതും ഒരു ബോക്സിൽ പേര് മാറ്റണം എന്ന രീതിയിൽ അറിയിപ്പ് ലഭിക്കുകയായിരുന്നെന്ന് ഐസിസ് പറഞ്ഞു . തൻറെ പേരിന് പകരം മുമ്പ് ജോലി ചെയ്തിരുന്ന സ്ഥാനപനത്തിന്റെ പേര് സ്വന്തം പേരിനൊപ്പം വച്ചതും സംശയത്തിനിടയാക്കി . പേര് പിന്നീട് മാറ്റി ഐസിസ് തോമസ് എന്നാക്കിയെങ്കിലും ഐസിസ് എന്ന ആദ്യഭാഗമാണ് യഥാർഥ പ്രശ്നമെന്ന് പിന്നീടാണ് മനസിലായത് . ഈജിപ്ഷ്യൻ ദൈവത്തിൻറെ പേരാണ് ഐസിസ് എന്നാണ് യുവതി പറയുന്നു . വിവരങ്ങൾ ആരാഞ്ഞപ്പോൾ നൽകിയെങ്കിലും അക്കൌണ്ട് ഇപ്പോഴും തൽസ്ഥിതിയിൽ ആയിട്ടില്ല .


കേരളം കാത്തിരുന്ന ഫുട്ബോൾ ഉത്സവത്തിന് ഇനി 11 നാൾ കൂടി . അണ്ടർ 17 ലോക കപ്പ് ഫുട്ബോളിന് വേദിയാകുന്ന കൊച്ചി രാജ്യാന്തര സ്റ്റേഡിയം ഫിഫ എറ്റെടുത്തു . മൂന്ന് ദിവസത്തെ പ്രദർശനത്തിന് ശേഷം ജേതാക്കൾക്കുള്ള ട്രോഫി ഫൈനൽ മത്സര വേദിയായ കൊൽക്കത്തയിലേക്ക് കൊണ്ടുപോയി . കാത്തുപരിപാലിച്ച വേദികൾ ഇനി ഫിഫയ്ക്ക് സ്വന്തം . പ്രധാന വേദിയായ കലൂർ നെഹ്റു സ്റ്റേഡിയത്തിന് പുറമെ മഹാരാജാസ് , പനമ്പള്ളി നഗർ , ഫോർട്ട് കൊച്ചി , വെളി എന്നിവിടങ്ങളിലെ പരിശീലന മൈതാനങ്ങളും ഫിഫയുടെ നിയന്ത്രണത്തിലായി . ഇത് സംബന്ധിച്ച ധാരണാപത്രം ജി സി ഡി എ സെക്രട്ടറി എം സി ജോസഫ് , ടൂർണമെന്റ് നോഡൽ ഓഫീസർ മുഹമ്മദ് ഹനീഷ് എന്നിവർ ഫിഫ പ്രതിനിധി റോമ ഖന്നയ്ക്ക് കൈമാറി . വേദിയുടെ സജ്ജീകരണങ്ങളിൽ പൂർണ തൃപ്തി അറിയിച്ച ഫിഫ പ്രതിനിധി അധികൃതരെ അഭിനന്ദിക്കുകയും ചെയ്തു . ഫിഫ നിർദേശിച്ച പണികൾ എല്ലാം കലൂർ സ്റ്റേഡിയത്തിലും പരിശീലന മൈതാനങ്ങളിലും പൂർത്തിയായി . ഹൈക്കോടതി നിർദേശപ്രകാരം ഇന്ന് അർധരാത്രിയോടെ സ്റ്റേഡിയത്തിനുള്ളിലെ കടകൾ മുഴുവൻ ഒഴിപ്പിക്കും . ആദ്യ മത്സരത്തിനിറങ്ങേണ്ട ബ്രസീൽ ടീം മറ്റന്നാൾ കൊച്ചിയിൽ എത്തും . ബാക്കി മൂന്ന് ടീമുകൾ അടിത്ത മാസം മൂന്നിനാകും എത്തുക .


സ്മാർട്ട്ഫോണിനുള്ളിലെ ഡാറ്റ സംരക്ഷിക്കുന്നതിൽ ആൻഡ്രോയ്ഡിൽ ഗൂഗിൾ വൻവീഴ്ച വരുത്തിയെന്ന് പുതിയ റിപ്പോർട്ട് . സെക്യൂരിറ്റി കീ ഉപയോഗിച്ച് ഫോണുകളിലെ ഡാറ്റ സംരക്ഷിക്കേണ്ട ഫുൾ ഡിസ്ക് എൻക്രിപ്ഷനിലാണ് ( എഫ്ഡിഇ ) പാളിച്ച കണ്ടത്തിയത് . ഗൂഗിളും പ്രോസസർ നിർമാതാക്കളായ ക്വാൽക്കോമും ഇതു സമ്മതിച്ചതോടെയാണ് 5.0 ലോലിപോപ്പ് വേർഷൻ മുതലുള്ള കോടിക്കണക്കിനു സ്മാർട്ട്ഫോണുകളുടെ പ്രവർത്തനം പരുങ്ങലിലായത് . പുതിയ ഹാർഡ്വെയറുകളിലേക്ക് അപ്ഡേറ്റ് ചെയ്താൽ ഈ പ്രശ്നം പരിഹരിക്കാൻ സാധിക്കില്ല . അതിനാൽ , ഏതൊരു ഹാക്കർക്കും കെർണൽ ഡിവൈസ് പാസ്വേർഡ് ലഭിച്ചാൽ സെർവർ ക്ലസ്റ്റർവഴിയോ ഫീൽഡ്പ്രോഗ്രാമിംഗ് വഴിയോ നമ്മുടെ ഫോണിലെ വിവരങ്ങൾ ചോർത്താവുന്നതേയുള്ളൂ . അമേരിക്കയിലെ സുരക്ഷാ ഗവേഷകനായ ഗാൽ ബിന്യാമിനിയാണ് ഇത് കണ്ടത്തിയത് . ഇതുപരിഹരിക്കേണ്ട ചുമതല ബെന്യാമിനി ഏറ്റെടുത്തിട്ടുണ്ട് . പാസ്വേർഡുകളില്ലാതെ ഫോണിലെ എൻക്രിപ്ഷനിൽ മാറ്റംവരുത്താനാവില്ലെന്നതാണ് ഏക വെല്ലുവിളി . ട്രസ്റ്റ് സോണിലെ ഡിസ്ക് എൻക്രിപ്ഷൻ കീ അൺലോ ക് ചെയ്യാൻ ഹാക്കർക്കു സാധിക്കും . ഫോണിലെ എആർഎം പ്രൊസസറിലെ സെക്യൂരിറ്റി കീയുടെ കൂട്ടമാണ് ട്രസ്റ്റ് സോൺ . ഇതാണ് സ്മാർട്ട്ഫോൺ കമ്പനികൾക്കു ക്വാൽകോം ലൈസൻസ് വ്യവസ്ഥയിൽ കൈമാറുന്നത് . ആൻഡ്രോയ്ഡിന്റെ ഫുൾഡിസ്ക് എൻക്രിപ്ഷൻ സുരക്ഷിതമല്ലെന്ന യാഥാർഥ്യം മറ്റു പ്രൊസസർ നിർമാതാക്കളെയും ഹാർഡ്വെയർ നിർമാതാക്കളെയും ഞെട്ടിച്ചിരിക്കുകയാണ് .


ജീവിതത്തിൽ അടിയന്തരസാഹചര്യങ്ങൾക്ക് പണം കണ്ടെത്താനാകാതെ വരുമ്പോഴാണ് മിക്കവരും വായ്പ എടുക്കുന്നത് . എന്നാൽ എന്തെങ്കിലും ആവശ്യത്തിന് ലോൺ എടുക്കുന്നത് പിന്നീട് പൊല്ലാപ്പായി മാറാറുണ്ട് . തിരിച്ചടവ് , പലിശ , ഇഎംഐ , വായ്പാ വ്യവസ്ഥ എന്നിവയെക്കുറിച്ച് ധാരണയില്ലാതെ വരുമ്പോൾ വായ്പ ശരിക്കുമൊരു ബാധ്യതയാകുകയും കടക്കെണിയിൽ അകപ്പെടുകയും ചെയ്യുന്നു . ഇവിടെയിതാ , വായ്പ എടുക്കുന്നതിന് മുമ്പ് ശ്രദ്ധിക്കേണ്ട 5 കാര്യങ്ങൾ . . . 1 , ഒന്നിലധികം വായ്പകൾ - ഒരേസമയം ഒന്നിലധികം ബാങ്കുകളിൽനിന്ന് വായ്പ എടുക്കരുത് . ഒന്നിലധികം വായ്പകൾ എടുക്കുമ്പോൾ തിരിച്ചടവിനെ ബാധിക്കുകയും , ബാധ്യതയായി മാറുകയും ചെയ്യാം . തിരിച്ചടവ് മുടങ്ങുന്നത് നിങ്ങളുടെ ക്രെഡിറ്റ് സ്കോറിനെ ബാധിക്കും . ക്രെഡിറ്റ് സ്കോർ വിലയിരുത്തിയശേഷമാണ് ബാങ്കുകൾ വായ്പ തരണമോയെന്നും പലിശ നിരക്കും തീരുമാനിക്കുക . ക്രെഡിറ്റ് സ്കോർ മോശമാണെങ്കിൽ ഉയർന്ന പലിശനിരക്കായിരിക്കും ബാങ്കുകൾ ഈടാക്കുക . 2 , മാസംതോറുമുള്ള തിരിച്ചടവ് ലോൺ എടുക്കുമ്പോൾ മാസംതോറുമുള്ള തിരിച്ചടവ് ശേഷി കൂടി മനസിലുണ്ടാകണം . ഇഎംഐ നമ്മുടെ പരിധിയ്ക്ക് പുറത്താണെങ്കിൽ ലോൺ മുടങ്ങുകയും വലിയ ബാധ്യതയായി മാറുകയും ചെയ്തേക്കാം . നിങ്ങളുടെ മാസവരുമാനത്തിന്റെ 35 - 40 ശതമാനത്തിൽ കൂടുതൽ ഇഎംഐ അടയ്ക്കുന്ന ലോൺ എടുക്കരുത് . 3 , തിരിച്ചടവ് കാലാവധി - പേഴ്സണൽ ലോൺ എടുക്കുമ്പോൾ , തിരിച്ചടവ് കാലാവധി സംബന്ധിച്ച് ബുദ്ധിപരമായ തീരുമാനം എടുക്കണം . പരമാവധി ബാധ്യത കുറയുന്ന രീതിയിലുള്ള തിരിച്ചടവ് കാലാവധി വേണം തെരഞ്ഞെടുക്കേണ്ടത് . കഴിവതും കുറഞ്ഞ തിരിച്ചടവ് കാലാവധി തെരഞ്ഞെടുക്കുന്നതാണ് നല്ലത് . ഇത് സാമ്പത്തികമായ നഷ്ടം കുറയ്ക്കും . ഇക്കാര്യം തീരുമാനിക്കുമ്പോൾ , തിരിച്ചടവ് ശേഷികൂടി മനസിലുണ്ടാകണം . 4 , തിരിച്ചടവ് മുടങ്ങരുത് - പ്രതിമാസ തിരിച്ചടവ് നിശ്ചയിക്കപ്പെട്ട തീയതിൽ തന്നെ നടത്തണം . ഒരു കാരണവശാലും ഇക്കാര്യത്തിൽ മുടക്കം വരുത്തരുത് . ചില ബാങ്കുകൾ വൈകിയുള്ള തിരിച്ചടവുകൾക്ക് പിഴ ചുമത്താറുണ്ട് . ഈ സാമ്പത്തിക നഷ്ടം ഒഴിവാക്കാനാണ് ഇഎംഐ സമയത്ത് തന്നെ അടയ്ക്കേണ്ടത് . തിരിച്ചടവ് മുടക്കം വരുത്തുന്നതും വൈകിപ്പിക്കുന്നതും നിങ്ങളുടെ ക്രെഡിറ്റ് സ്കോറിനെ ബാധിക്കുകയും ചെയ്യും 5 , വ്യവസ്ഥകൾ നല്ലതുപോലെ വായിച്ചുമനസിലാക്കണം - പേഴ്സണൽ ലോൺ എടുക്കുന്നതുമായി ബന്ധപ്പെട്ട് ബാങ്ക് ഒപ്പിട്ടുവാങ്ങുന്ന കരാർ വ്യവസ്ഥകൾ വ്യക്തമായി വായിച്ചുമനസിലാക്കണം . മനസിലാകാത്ത കാര്യങ്ങൾ , അറിയാവുന്നവരോട് ചോദിച്ച് വ്യക്തത വരുത്തണം . വായ്പാ വ്യവസ്ഥകൾ വിവിധ ബാങ്കുകൾക്ക് വ്യത്യസ്തമായിരിക്കും . അതുപോലെ തിരിച്ചടവ് മുടക്കം വരുത്തുമ്പോൾ ബാങ്ക് സ്വീകരിക്കുന്ന നിയമപരവും അല്ലാത്തതുമായ നടപടിക്രമങ്ങളെക്കുറിച്ചും വായ്പ എടുക്കുന്നവർക്ക് ബോധ്യമുണ്ടായിരിക്കണം . കടപ്പാട് - ബാങ്ക് ബസാർ ഡോട്ട് കോം


എൽ ക്ലാസികോ മുതൽ നേരിട്ട തിരിച്ചടികൾക്കുള്ള മറുപടിയായിരുന്നു ബാർസലോണയുടെ പ്രകടനം . സ്വന്തം മൈതാനത്ത് ബാഴ്സ നിറഞ്ഞ് കളിച്ചപ്പോൾ ജയം എതിരില്ലാത്ത എട്ട് ഗോളിനായിരുന്നു . സുവാരസ് കളം നിറഞ്ഞ് കളിച്ചു . പതിനൊന്നാം മിനിറ്റിൽ തുടങ്ങിയ സുവാരസിന്റെ ഗോൾ വേട്ട 24,53,64 മിനിറ്റുകളിലും ആവർത്തിച്ചു . റാകിറ്റിക് , മെസി , നെയ്മർ , ബാർത്ര എന്നിവരും ഓരോ ഗോൾ വീതം നേടി . ബിൽബാവോയെ നേരിട്ട അത്ലറ്റികോ മാഡ്രിഡിന്റെ ജയം എതിരില്ലാത്ത ഒരു ഗോളിനായിരുന്നു . 38ആം മിനിറ്റിൽ ഫെർണാണ്ടോ ടോറസാണ് അത്ലറ്റികോ മാഡ്രിഡിന്റെ വിജയ ഗോൾ നേടിയത് . വിയ്യാ റയലിനെ നേരിട്ട റയൽ മാഡ്രിഡ് എതിരില്ലാത്ത മൂന്ന് ഗോളുകൾക്ക് ജയം സ്വന്തമാക്കി . കരീം ബെൻസേമ , വാസ്ക്വസ് , ലുക്കാ മോഡ്രിച്ച് എന്നിവരാണ് വിയ്യാ റയലിന്റെ ഗോൾമുഖത്തേക്ക് പന്ത് പായിച്ചത് . ഇന്നലത്തെ ജയത്തോടെ ബാഴ്സയും അത്ലറ്റികോ മാഡ്രിഡും 79 പോയിന്റുമായി ഒപ്പത്തിനൊപ്പമാണ് . ഗോൾ ശരാശരിയുടെ ബലത്തിൽ ബാഴ്സ ഒന്നാം സ്ഥാനത്ത് തുടരുകയാണ് . 78 പോയിന്റുമായി റയൽ മാഡ്രിഡ് ഇരു ടീമുകൾക്കും തൊട്ടുപിന്നാലെ കുതിക്കുമ്പോൾ ലാ ലീഗയിലെ ഇനിയുള്ള മത്സങ്ങൾക്ക് ആവേശം ഇരട്ടിയാകും .


4ജി നെറ്റ്വർക്കിലേക്ക് അപ്ഗ്രേഡ് ചെയ്യുന്ന പ്രീപെയ്ഡ് , പോസ്റ്റ്പെയ്ഡ് യൂസർമാർക്ക് 4ജിബി സൌജന്യ ഡേറ്റാ ഓഫറുമായി വൊഡാഫോൺ രംഗത്ത് . മുംബൈയിലെ യൂസർമാർക്ക് മാത്രമാണ് നിലവിൽ ഈ ഓഫർ അവതരിപ്പിച്ചിട്ടുള്ളത് . വരും ദിനങ്ങളിൽ മറ്റു സർക്കിളുകളിലേക്കും കമ്പനി ഈ ഓഫർ വ്യാപിപ്പിക്കുമെന്നാണ് വിവരം . 4ജി സിമ്മിലേക്ക് അപ്ഗ്രേഡ് ചെയ്യുന്ന നിലവിലെ വൊഡാഫോൺ സബ്സ്ക്രൈബർമാർക്ക് മാത്രമേ വൺടൈം ഓഫർ ലഭ്യമാകൂ . പ്രീപെയ്ഡ് യൂസർമാർക്ക് ലഭിക്കുന്ന സൌജന്യ ഡേറ്റയ്ക്ക് പത്ത് ദിവസമായിരിക്കും വലിഡിറ്റി . പോസ്റ്റ്പെയ്ഡ് യൂസർമാർക്ക് അടുത്ത ബില്ലിങ് തീയതി വരെ 4ജിബി 4ജി ഡേറ്റ ലഭിക്കും . 4ജി സിം കാർഡിലേക്ക് അപ്ഗ്രേഡ് ചെയ്യുന്ന മുറയ്ക്ക് യൂസറുടെ ഡേറ്റാ ബാലൻസിൽ 4ജിബി സൌജന്യ ഡേറ്റ ചേർക്കപ്പെടും . റിലയൻസ് ജിയോയുടെ പ്ലാനുകളോട് കിടപിടിച്ച് കൂടുതൽ യൂസർമാരെ ആകർഷിക്കുകയാണ് പുതിയ ഓഫറിലൂടെ വൊഡാഫോൺ ലക്ഷ്യമിടുന്നത് . മുംബൈയിലെ മൾട്ടി ബ്രാൻഡ് ഔട്ട്ലെറ്റുകൾ പുറമെ വൊഡാഫോൺ സ്റ്റോർ , വൊഡാഫോൺ മിനി സ്റ്റോർ എന്നിവിടങ്ങളിൽ നിന്നും 4ജി സിം കാർഡുകൾ ലഭിക്കുമെന്ന് കമ്പനി അറിയിച്ചു . ജിയോയെ എതിരിടാൻ രാജ്യത്തെ ഏറ്റവും വലിയ മൂന്നാമത്തെ ടെലികോം കമ്പനിയായ ഐഡിയ സെല്ലുലാറുമായി ലയിക്കാൻ തീരുമാനിച്ചിരിക്കുകയാണ് വൊഡാഫോൺ .


കാർത്തി നായകനാവുന്ന ' ധീരൻ അധികാരം ഒന്ന് ' തിയേറ്ററുകളിലേക്ക് . നവംബർ 17ന് ചിത്രം പ്രദർശനത്തിന് എത്തും . ' സിറുത്തൈ ' എന്ന വിജയ ചിത്രത്തിനു ശേഷം കാർത്തി വീണ്ടും കാക്കി അണിയുന്ന സിനിമ കൂടിയാണിത് . ' സിറുത്തൈ ' യിൽ രണ്ടു വേഷങ്ങളിൽ ഒരു വേഷം മാത്രമായിരുന്നു പൊലീസ് എന്നും ധീരൻ അധികാരം ഒന്ന് പൂർണ്ണമായും ഒരു പൊലീസ് സ്റ്റോറിയാണെന്നും , ധീരൻ തിരുമാരൻ എന്ന പൊലീസ് ഓഫീസറെയാണ് താൻ ആവിഷ്കരിക്കുന്നതെന്നും കഥാപാത്രത്തിനു വേണ്ടി പൊലീസ് അക്കാദമിയിൽ പരിശീലനം നേടി ബോഡി ഫിറ്റ്നസ് വരുത്തിയാണ് അഭിനയിച്ചതെന്നും കാർത്തി പറഞ്ഞു . 1995 മുതൽ 2005 വരെ നടന്ന തമിഴ്നാട് പൊലീസിന് വെല്ലുവിളി ഉയർത്തിയ സംഭവത്തെ ആസ്പദമാക്കിയുള്ള ഒരു കുറ്റാന്വേഷണ ആക്ഷൻ ചിത്രമാണിത് . രകുൽ പ്രീത് സിങ്ങാണ് കാർത്തിയുടെ നായിക . ഹിന്ദി , ഭോജ്പുരി ഭാഷയിലെ പ്രശസ്ത താരങ്ങൾ മറ്റു പ്രധാന കഥാപാത്രങ്ങളെ അവതരിപ്പിക്കുന്നു . ചതുരംഗ വേട്ട എന്ന വിജയ ചിത്രത്തിലൂടെ ശ്രദ്ധേയനായ എച്ച് വിനോദാണ് രചനയും സംവിധാനവും നിർവഹിച്ചിരിക്കുന്നത് . സത്യൻ സൂര്യൻ ഛായാഗ്രഹണവും ജിബ്രാൻ സംഗീത സംവിധാനവും നിർവഹിച്ചിരിക്കുന്നു . സംഭവ കഥയെ അവലംബാക്കി ആക്ഷനും പ്രണയവും ഗ്ലാമറും വൈകാരികതയും സമ്മിശ്രമായി ചേർത്ത് ചിത്രീകരിച്ചിരിക്കുന്ന ത്രില്ലർ ചിത്രമായ ധീരൻ അധികാരം ഒന്ന് നിർമ്മിച്ചിരിയ്ക്കുന്നത് ഡ്രീം വാരിയർ പിക്ചേഴ്സിനു വേണ്ടി എസ് ആർ പ്രകാഷ് ബാബു , എസ് ആർ പ്രഭു എന്നിവരാണ് .


അമ്മയുടെ സാരി ധരിക്കാൻ ഇപ്പോഴും ഇഷ്ടമെന്ന് ബോളിവുഡ് താരം അനുഷ്ക ശർമ്മ . തൻറെ ചെറുപ്പത്തിൽ അമ്മ പാർട്ടിക്ക് പോകുമ്പോൾ അവരുടെ വസ്ത്രവും മേക്ക് അപ്പും താൻ നോക്കി നിൽക്കുമായിരുന്നു . നോക്കി നിൽക്കുക മാത്രമല്ല അമ്മയുടെ സാരി ഉടുത്ത് നോക്കുകയും ചെയ്തിരുന്നുവെന്ന് താരം പറയുന്നു . എന്നാൽ ചെറുപ്പത്തിൽ മാത്രമല്ല ഇപ്പോഴും താരം അമ്മയുടെ വസ്ത്രം ഉടുക്കാൻ ഇഷ്ടപ്പെടുന്നു എന്നതാണ് സത്യം . അച്ഛൻ പട്ടാളക്കാരനായതിനാൽ അമ്മയും അനുഷ്കയും പല സ്ഥലങ്ങളിൽ താമസിച്ചിട്ടുണ്ട് . അതുകൊണ്ട് പല ഗ്രാമങ്ങളിലെയും സാരികൾ അമ്മയുടെ ശേഖരത്തിലുണ്ട് . അമ്മയുടെ സാരി ശേഖരത്തിൽ നിന്ന് താൻ ഇപ്പോഴും ഇഷ്ടപ്പെട്ടത് ഉടുക്കാറുണ്ടെന്നാണ് അനുഷ്ക പറയുന്നത് . ഏറ്റവും ഒടുവിലായി വസ്ത്രത്തോടുള്ള അനുഷ്കയുടെ ഇഷ്ടം വസ്ത്ര ഡിസൈനിങ്ങിലേക്ക് എത്തിച്ചിരിക്കുകയാണ് .


പുതിയ ഓഫറുകൾ പ്രഖ്യാപിച്ച് രാജ്യത്തെ ഏറ്റവും വലിയ ടെലികോം കമ്പനിയായ എയർടെല്ലും വോഡഫോണും . ടെലികോം വിപണിയിലേയ്ക്ക് റിലയൻസ് ജിയോയുടെ കടന്നുവരവോടെ ഓഹരി വിപണിയിൽ പിടിച്ചുനിൽക്കാനുള്ള ശ്രമങ്ങളുടെ ഭാഗമായാണ് ഓഫർ പ്രഖ്യാപിച്ചിട്ടുള്ളത് . ഭാരതി എയർടെല്ലും റിലയൻസ് ജിയോയും വോഡഫോണും വ്യത്യസ്ത ഓഫറുകളിലായി പ്രതിദിനം 1ജിബി ഡാറ്റയാണ് നൽകിവരുന്നത് . റിലയൻസ് ജിയോയിൽ അടിമുടി മാറ്റംഃ പ്ലാനുകളും ഓഫറുകളും മാറുന്നു ! അംബാനി പണി തുടങ്ങി ! ജിയോയെ പുകച്ചുപുറത്തുചാടിക്കും ! എയർടെല്ലിനും വോഡഫോണിനും 499 രൂപ ഓഫർ , 20ജിബി ഡാറ്റയും കോളും ! റിലയൻസ് ജിയോയിൽ നിന്ന് ഉപയോക്താക്കളെ ആകർഷിക്കുന്നതിന് വേണ്ടി എയർടെല്ലും വോഡഫോണും കഴിഞ്ഞ ദിവസം പുതിയ പ്രീ പെയ്ഡ് - പോസ്റ്റ് പെയ്ഡ് പ്ലാനുകൾ അവതരിപ്പിച്ചിരുന്നു . 499 രൂപയുടെ ഓഫറിൽ 20 ജിബി 4ജി ഡാറ്റയും അൺലിമിറ്റഡ് വോയ്സ് കോളുമാണ് എയർടെല്ലും വോഡഫോണും നൽകുന്നത് . പോസ്റ്റ് പെയ്ജ് ഉപയോക്താക്കൾക്കായി വോഡഫോണിൻറെ റെഡിലൂടെ റെഡ് ട്രാവലർ , റെഡ് ഇൻർനാഷണൽ , റെഡ് സിഗ്നേച്ചർ എന്നീ പ്ലാനുകളാണ് ലഭിക്കുക . വോഡഫോൺ റെഡ് ട്രാവലർ പ്ലാൻ , റെഡ് ഇൻറർനാഷണൽ , റെഡ് സിഗ്നേച്ചർ പ്ലാൻ എന്നിങ്ങനെ മൂന്ന് പ്ലാനുകളാണ് വോഡഫോൺറെഡിൽ കഴിഞ്ഞ ദിവസം പുറത്തിറക്കിയിട്ടുള്ളത് .


സ്മാർട്ട്ഫോൺ ആപ്പുകൾ വഴി ചൈന രഹസ്യങ്ങൾ ചോർത്തുന്നുവെന്ന് ഇൻറലിജൻസ് ബ്യൂറോയുടെ മുന്നറിയിപ്പ് . പ്രധാനമായും സൈനികർക്കാണ് രഹസ്യന്വേഷണ ഏജൻസിയുടെ മുന്നറിയിപ്പ് . ഏതാണ്ട് 42 ഒളം ആപ്പുകളെയാണ് ഇപ്പോൾ സൈന്യത്തിലെ ഡിഐജി ഇൻറലിജൻസ് ഇറക്കിയ മുന്നറിയിപ്പിൽ കരിമ്പട്ടികയിൽ പെടുത്തിയിരിക്കുന്നത് . നിയന്ത്രണ രേഖയിലും മറ്റും ജോലി ചെയ്യുന്ന സൈനികർ ഈ ആപ്പുകൾ ഡിലീറ്റ് ചെയ്ത് ഫോൺ ഫോർമാറ്റ് ചെയ്യാനാണ് നിർദേശം ആപ്പുകൾ ഡൌൺലോഡ് ചെയ്യുമ്പോൾ തന്നെ ചാരപ്രവർത്തികൾക്കായ കുക്കീസ് ഫോണുകളിൽ കടന്നുകയറുന്നതിനാലാണ് ഫോൺ ആപ്പുകൾ ഡിലീറ്റ് ചെയ്തശേഷം ഫോർമാറ്റ് ചെയ്യാൻ ആവശ്യപ്പെടുന്നത് . ഇൻറലിജൻസ് ഡിലീറ്റ് ആക്കുവാൻ പറയുന്ന ആപ്പുകളിൽ വീചാറ്റ് , ട്രൂകോളർ , യുസി ബ്രൌസർ , യുസി ന്യൂസ് എന്നീ ജനപ്രിയ ആപ്പുകൾ ഉൾപ്പെടുന്നു . വ്യക്തിപരമായ വിവരങ്ങൾ ചൈനയിലേക്ക് കടത്തുന്നു എന്ന ഗൌരവകരമായ ആരോപണമാണ് ഈ ആപ്പുകൾക്കെതിരെ സൈന്യം ഉയർത്തുന്നത് . സൈനികർക്ക് മാത്രമല്ല സിവിലിയൻ ജനതയ്ക്കും ഈ വിവരം നിർണ്ണായകമാണെന്നാണ് ടെക് ലോകത്ത് നിന്നുള്ള നിർദേശം .


ഇനി ഫ്രീ വൈ - ഫൈ തേടി നിങ്ങൾ അലയേണ്ട . ഇനി ഫേസ്ബുക്ക് നിങ്ങൾക്കത് പറഞ്ഞു തരും . ഐഓഎസ് , ആൻഡ്രോയ്ഡ് പ്ലാറ്റ്ഫോമുകളിലും ഈ സംവിധാനം ലഭിക്കും . ' ഫൈൻഡ് വൈ - ഫൈ ' എന്നാണ് ഈ സംവിധാനത്തിന് ഫേസ്ബുക്ക് പേരിട്ടിരിക്കുന്നത് . ഞങ്ങൾ ആരംഭിച്ചിരിക്കുന്നു ' ഫൈൻഡ് വൈ - ഫൈ ' സംവിധാനം . നിങ്ങൾക്കിത് ഐഓഎസിലും ആൻഡ്രോയിഡിലും ലഭിക്കും . ഞങ്ങൾ ഈ സംവിധാനം കഴിഞ്ഞ വർഷം ചില രാജ്യങ്ങളിൽ ഇത് ആരംഭിച്ചിരുന്നു . യാത്ര ചെയ്യുമ്പോഴും അല്ലാത്തപ്പോഴും ഒരു പാട് ജനങ്ങൾക്ക് ഇത് കൊണ്ട് ഉപകാരപ്പടും . പക്ഷെ ഇത് കൂടുതൽ ഉപയോഗപ്പെടുക നിങ്ങൾക്ക് ഡാറ്റ സൌകര്യം ഇല്ലാത്തപ്പോഴാണെന്ന് ഫേസ്ബുക്ക് എഞ്ചിനീയറിംഗ് ഡയറക്ടർ അലക്സ് ഹിമ്മെൽ ഫേസ്ബുക്കിൽ കുറിച്ചു . ' ഫൈൻഡ് വൈ - ഫൈ ' ഫേസ്ബുക്കിൽ കാണപ്പെടുക ഹാംബർഗറിന്റെ ഐക്കണിലായിരിക്കും . ഈ സൌകര്യം ലഭ്യമാവണമെങ്കിൽ നിങ്ങൾ എപ്പോഴും ലൊക്കേഷൻ സംവിധാനം ഓൺ ചെയ്തിടേണ്ടി വരും .


ലേഡി സൂപ്പർസ്റ്റാർ മഞ്ജുവാര്യരുടെ മിന്നുന്ന പ്രകടനം കൊണ്ടും കിടിലൻ ഗാനരംഗങ്ങൾ കൊണ്ടും ശ്രദ്ധേയമാകുകയാണ് ' മോഹൻലാൽ ' എന്ന ചിത്രം . മലയാളത്തിൻറെ പ്രിയനടൻറെ പേരു പോലെ കുടുംബപ്രേക്ഷകരുൾപ്പെടുന്ന ജനഹൃദയങ്ങൾ ചിത്രത്തെ നെഞ്ചോട് ചേർക്കുന്ന ആവേശക്കാഴ്ചകാളാണ് തിയേറ്ററുകളിൽ . ' ഇടി ' എന്ന സിനിമയ്ക്ക് ശേഷം സാജിദ് യഹിയ സംവിധാനം ചെയ്യുന്ന സിനിമയാണിത് . മോഹൻലാലിൻറെ കടുത്ത ആരാധികയായ മീനു എന്ന വീട്ടമ്മയുടെ കഥയാണ് സിനിമയുടെ ഇതിവൃത്തം . മോഹൻലാൽ എന്ന അവിസ്മരണീയ കലാകാരൻറെ അഭിനയമുഹൂർത്തങ്ങൾ കോർത്തിണക്കിയും അഭിനയപാടവത്തെ പുകഴ്ത്തിയും ഇതിനുമുമ്പും നിരവധി ചിത്രങ്ങൾ വന്നിട്ടുണ്ടെങ്കിലും ആദ്യമായാണ് സിനിമയുടെ പേരടക്കം മുഴുനീള മോഹൻലാൽ ഫാൻ ചിത്രമാകുന്നതെന്നതാണ് ഈ സിനിമയുടെ പ്രത്യേകത . മഞ്ഞിൽ വിരിഞ്ഞ പൂക്കളിലൂടെ മോഹൻലാൽ മലയാള സിനിമയിലേക്ക് കടന്നുവന്ന അതേ ദിവസം തന്നെയാണ് മീനാക്ഷിയുടെയും ജനനം . മോഹൻലാലിൻറെ കരിയർ വളർച്ചയോടൊപ്പം മീനുവും വളരുന്നു . അദ്ദേഹത്തിൻറെ എല്ലാ സിനിമകളുടെയും കടുത്ത ആരാധികയായി മാറിയ മീനു , തൻറെ ജീവിതത്തിലും മോഹൻലാൽ ചെയ്ത കഥാപാത്രങ്ങളെ പോലെ മറ്റുള്ളവരെ കണ്ടുതുടങ്ങുന്നു . ഫ്ലാഷ്ബാക്കിലൂടെ സഞ്ചരിക്കുന്ന സിനിമ നിരവധി രസകരമായ മുഹൂർത്തങ്ങളിലൂടെയാണ് കടന്നു പോകുന്നത് . ലേഡി സൂപ്പർസ്റ്റാർ മഞ്ജു വാര്യരും ഇന്ദ്രജിത്തുമൊക്കെ തങ്ങളുടെ വേഷങ്ങളെ ഭദ്രമാക്കിയിരിക്കുന്നു . ഇവരുടെ മത്സരിച്ചുള്ള അഭിനയവും തമാശ രംഗങ്ങളുമാണ് ചിത്രത്തിൻറെ ഹൈലൈറ്റ് . സുനീഷ് വരനാടാണ് രചന . സൌബിൻ ഷാഹിർ , അജുവർഗീസ് , സിദ്ദിഖ് , സലീം കുമാർ , കെ . പി . എ . സി ലളിത , ഹരീഷ് , ശ്രീജിത്ത് രവി , ഉഷ ഉതുപ്പ് തുടങ്ങി വൻ താരനിര ചിത്രത്തെ സമ്പന്നമാക്കുന്നു .


ഹൈക്കോടതി ജാമ്യ ഹർജി തളളിയതോടെ ദിലീപിൻറെ മുന്നിൽ ഇനി രണ്ടുവഴികളാണുളളത് . ഒന്നുകിൽ സുപ്രീംകോടതിയെ സമീപിക്കുക അല്ലെങ്കിൽ കുറച്ചുകൂടി കാത്തിരുന്നശേഷം വീണ്ടും ഹൈക്കോടതിയിലെത്തുക . ഇപ്പോഴത്തെ നിലയിൽ ദിലീപിൻറെ ജയിൽവാസം ആഴ്ചകളോളം തുടരാനാണ് സാധ്യത . എന്തായാലും 2 കോടതികളും കൈവിട്ടതോടെ , ദിലീപിന് ജാമ്യം കിട്ടുമെന്ന് പ്രതീക്ഷിച്ചിരുന്ന സിനിമാലോകം വീണ്ടും ആശങ്കയിലായി . റിലീസിനൊരുങ്ങിയ സിനിമകളുടെ റിലീസ് ഇനി എന്നുണ്ടാകുമെന്ന് ഒരു നിശ്ചയവും ഇല്ല . രാമലീലയുടെ രണ്ടാംടീസറിൽ നായകൻ പറയുന്ന ഈ ഡയലോഗ് തന്നെയാണ് ദിലീപിൻറെ അഭിഭാഷകൻ കോടതിയിൽ ഉന്നയിച്ചത് . ഹൈക്കോടതിയിൽ നിന്ന് ജാമ്യംകിട്ടുമെന്നായിരുന്നു ദിലീപിൻറെ സിനിമാസുഹൃത്തുക്കളുടെ പ്രതീക്ഷ . എന്നാൽ കേസിൽ തിരിച്ചടി നേരിട്ടതോടെ സൂപ്പർതാരത്തിന് ഇനിയും അഴിക്കുള്ളിൽ തുടരേണ്ടിവരും . ജാമ്യം കിട്ടിയാൽ രാമലീല പുറത്തിറക്കാൻ നിർമ്മാതാക്കളുടെ സംഘടന തീരുമാനിച്ചിരുന്നു . പാതിവഴിയിൽ നിന്നുപോയ പ്രൊഫസർ ഡിങ്കൻ , കമ്മാരസംഭവം എന്നീ ചിത്രങ്ങൾ പൂർത്തിയാക്കാനാകുമെന്നും കരുതി . എന്നാൽ എല്ലാ കണക്കുകൂട്ടലുകളും പിഴച്ചു . . നായകൻ അനന്തമായി ഇനി ജയിലിൽ . എന്ന് പുറത്തിറങ്ങുമെന്ന് പറയാനാകാത്ത സ്ഥിതി . സംവിധാനരംഗത്ത് അരങ്ങേറ്റം കുറിക്കാനൊരുങ്ങി അരുൺഗോപി , രതീഷ് അമ്പാട്ട് , രാമചന്ദ്രബാബു എന്നിവർ എന്ത് ചെയ്യണമെന്നറിയാതെ നിൽക്കുന്നു . കോടികളിറക്കി കൈപൊള്ളിയ അവസ്ഥയിൽ ടോമിച്ചൻ മുളകുപാടം അടക്കമുള്ള നിർമ്മാതാക്കളും . സിനിമാസംഘടനകളിൽ നിന്നെല്ലാം നേരിട്ട നടപടി , ഡി സിനിമാസിനെതിരായ അന്വേഷണം , സ്വത്തിൻ മേലുള്ള എൻഫോഴ്സ്മെന്റ് പരിശോധന . . . ദിലീപിന് മേൽ കുരുക്കുകൾ ഒന്നൊന്നായി മുറുകുകയാണ് .